ജിപ്സം അഴിമതി;ഫാക്ട് സി.എം.ഡി യെ നീക്കി. - Malayalam News\nEranakulam Keralaജിപ്സം അഴിമതി;ഫാക്ട് സി.എം.ഡി യെ നീക്കി.\nകൊച്ചി:ജിപ്സം അഴിമതിയുമായി ബന്ധപ്പെട്ട് അന്വേഷണം നേരിടുന്ന സാഹചര്യത്തിൽ ഫാക്ട് സി.എം.ഡി. ജയ്‌വീര് ശ്രീവാസ്തവയെ തല്‍സ്ഥാനത്തുനിന്ന് നീക്കി. ഇന്നലെ വൈകിട്ട് പുതിയ സി.എം.ഡി ചുമതലയേറ്റു. ശ്രീവാസ്തവയുടെ വസതിയില് കഴിഞ്ഞ ദിവസം സി.ബി.ഐ റെയ്ഡ് നടത്തിയിരുന്നു. പ്രതിസന്ധി ചര്‍ച്ച ചെയ്യാന് ഫാക്ട് അടിയന്തര ബോര്‍ഡ് യോഗം ഇന്ന് ഡല്‍ഹിയില് ചേരുന്നുണ്ട്.കഴിഞ്ഞ ദിവസം ഫാക്ട് ഉന്നതരുടെ വസതികളില് നടന്ന സി.ബി.ഐ റെയ്ഡില് ശക്തമായ തെളിവുകള് ലഭിച്ചതിനെ തുടര്‍ന്നാണ് നടപടിയെന്ന് സൂചന.\nfolder_openTagged in: FACT, Kerala, kochi\tPost navigation\nPrevious Post Previous Post ഇന്ത്യ-ഇംഗ്ലണ്ട് ടെസ്റ്റ് ടീമിനെ പ്രഖ്യാപിച്ചു;ഹർദിക് പാണ്ഡ്യ ടീമിൽ.Next Post Next Post മലപ്പുറം കോടതി വളപ്പിലെ സ്ഫോടനത്തിനു പിന്നിൽ അൽ-ഉമ്മ എന്ന് സംശയം.


അഭ്യൂഹങ്ങള്*ക്ക് ഒരറുതി വരുത്തി ഐഫോണ്* 5s, ഐ&a\nThread: അഭ്യൂഹങ്ങള്*ക്ക് ഒരറുതി വരുത്തി ഐഫോണ്* 5s, ഐ&a\nഅമേരിക്കയിലെ കാലിഫോര്*ണിയയിലെ ആസ്ഥാനമന്ദിരത്തില്* നടന്ന ചടങ്ങില്* ആപ്പിള്* ഐഫോണ്* 5s, ഐഫോണ്* 5c എന്നീ രണ്ട് പുതിയ ഫോണുകള്* അവതരിപ്പിച്ചു. ഈ ഫോണുകളെ കുറിച്ച് സോഷ്യല്* മീഡിയ വഴി പ്രചരിച്ച അഭ്യൂഹങ്ങള്* ഏറെയും ശരിയായിരുന്നു. പുതിയ സവിശേഷതകള്* കൂട്ടിചേര്*ത്ത വിലകൂടിയ മോഡല്* ആണ് ഐഫോണ്* 5s. സ്മാര്*ട്ട്*ഫോണ്* വിപണിയില്* സാംസങ്ങ് പോലെയുള്ള കമ്പനികള്* ഉയര്*ത്തുന്ന വെല്ലുവിളി നേരിടാന്* ഉള്ള വില കുറഞ്ഞ മോഡല്* ആണ് ഐഫോണ്* 5c.\nഫോണുകളിലെ ഗോള്*ഡ്* സ്റ്റാന്*ഡേര്*ഡ് ആണ് ഐഫോണ്* 5s എന്നാണ് ഐഫോണ്* 5s അവതരിപ്പിച്ച് കൊണ്ട് ആപ്പിള്* പറഞ്ഞത്. 64 ബിറ്റ് a7 ചിപ്പ് ആണ് ആപ്പിള്* ഇതില്* ഉപയോഗിച്ചിരിക്കുന്നത്. 64 ബിറ്റ് ചിപ്പ് ഉപയോഗിക്കുന്ന ലോകത്തിലെ ആദ്യത്തെ ഫോണ്* ആണ് ഐഫോണ്* 5s. നിലവില്* വേറൊരു ഫോണിലും 64 ബിറ്റ് ചിപ്പ് ഇല്ല. ഈ പുതിയ ചിപ്പില്* ഏകദേശം 1 ബില്ല്യണ്* ട്രാന്*സിസ്റ്ററുകള്* ഉണ്ട്. ഇതില്* 64 ബിറ്റ് അപ്ലിക്കേഷന്* മാത്രമല്ല 32 ബിറ്റ് അപ്ലിക്കേഷനും പ്രവര്*ത്തിക്കും.\nഫിന്ഗര്* പ്രിന്റ്* സെന്സറോട് കൂടിയാണ് ഐഫോണ്* 5s വരുന്നത്. ടച്ച്* ഐഡി എന്നാണ് ആപ്പിള്* ഇതിനെ പറയുന്നത്. ഫോണിന്റെ ഹോം ബട്ടനോട് ചേര്*ത്താണ് ഫിന്ഗര്* പ്രിന്റ്* റീഡര്* ഘടിപ്പിച്ചിരിക്കുന്നത്. ലേസര്* കൊണ്ട് മുറിച്ച സഫെയര്* ക്രിസ്റ്റലും, കാപാസിറ്റീവ് ടച്ച്* സെന്*സറും ചേര്*ന്നതാണ് ഫിന്ഗര്* പ്രിന്റ്* റീഡര്*. വിരലടയാള വിവരങ്ങള്* സൂക്ഷിക്കുന്നത് ആപ്പിള്* സെര്*വറിലോ, ഐക്ലൌഡിലോ അല്ല മറിച്ചു എന്*ക്രിപ്റ്റ് ചെയ്ത് ഐഫോണ്* 5s ലെ a7 ചിപ്പിലാണ് സൂക്ഷിക്കുന്നത്. ഇനിമുതല്* ഫോണ്* അണ്*ലോക്ക് ചെയ്യാന്* സ്ക്രീന്* സ്വയ്പ്പ് ചെയ്യേണ്ട ആവശ്യം ഇല്ല ഹോം ബട്ടണ്* ടച്ച്* ചെയ്ത് അണ്*ലോക്ക് ചെയ്യാം. ഐട്യൂണ്*സ് സ്റ്റോറില്* നിന്നും വാങ്ങാന്* ഇനി ഫിന്ഗര്* പ്രിന്റര്* റീഡര്* ഉപയോഗിക്കാം.\nപഴയ ഐഫോണുമായി താരതമ്യം ചെയ്യുമ്പോള്* ഐഫോണ്* 5s രണ്ട് ഇരട്ടി വേഗതയേറിയതാണ്. പഴയതിനേക്കാള്* രണ്ട് ഇരട്ടി വേഗത്തില്* ഗ്രാഫിക്സ് കൈകാര്യം ചെയ്യാനും കഴിയും. നെക്സസ്7നെ പോലെ ഓപ്പണ്* ജിഎല്* ഇഎസ്3ഐഫോണ്* 5s സപ്പോര്*ട്ട് ചെയ്യും. ഇത് കൂടുതല്* വ്യക്തയാര്*ന്ന ഗെയിമിങ്ങ് അനുഭവം നല്*കും. M7 എന്ന ഒരു പുതിയ ചിപ്പും ഈ ഫോണില്* ഉണ്ട്. ഫോണിന്റെ ചലനങ്ങള്* കൂടുതല്* സൂക്ഷമതയോടെ നിരീക്ഷിക്കാന്* വേണ്ടിയാണിത്. ആക്സിലറോമീറ്റര്*, ഗൈറോസ്കോപ്, കോമ്പസ് എന്നിവയില്* നിന്ന് ഉള്ള വിവരങ്ങള്* കൂടുതല്* സൂക്ഷമതയോടെ വിശകലനം ചെയ്യാനും ഇതിന് കഴിയും. പുതിയ തലമുറ ഹെല്*ത്ത്* അപ്ലിക്കേഷനുകള്*ക്ക് ആണ് ഇത് തുടക്കംകുറിക്കുന്നത്.\n8 മെഗാപിക്സല്* ആണ് ഐഫോണ്* 5sന്റെ പിന്*ക്യാമറ. ആപ്പിളിന് ഫോണിലെ മെഗാപിക്സല്* ‘യുദ്ധത്തില്*’ താല്*പ്പര്യം ഇല്ല എന്നാണ് ഇത് വ്യക്തമാക്കുന്നത്. ഡ്യുല്* എല്*ഇഡി ഫ്ലാഷും ഫോണില്* ഉണ്ട്. ട്രൂ ടോണ്* ഫ്ലാഷ് എന്നാണ് ആപ്പിള്* ഇതിനെ വിളിക്കുന്നത്*. വെള്ള, ആംബര്* നിറങ്ങളോട് കൂടിയ ഫ്ലാഷ് ആണിത്. ഫോട്ടോ എടുക്കുന്ന സ്ഥലത്തെ വെളിച്ചത്തിന്റെ അളവ് അനുസരിച്ച് ഫ്ലാഷിലെ വെളിച്ചത്തിന്റെ നിറം ക്രിമീകരിച്ച് കൂടുതല്* മിഴിവാര്*ന്ന ചിത്രങ്ങള്* നല്*ക്കാന്* ഈ ക്യാമറക്ക് കഴിയും.\nഓട്ടോ ഇമേജ് സ്റ്റബിലൈസേഷന്* എന്നൊരു പുതിയ സവിശേഷതയും ഐഫോണ്* 5sല്* ഉണ്ട്. ഇത് പ്രകാരം ഒന്നില്* കൂടുതല്* ഫോട്ടോകള്* ഒരേസമയം എടുക്കാന്* കഴിയും, എന്നിട്ട് ഓരോ ഇമേജിലെയും വ്യക്തമായ ഭാഗങ്ങള്* കൂട്ടിചേര്*ത്ത് കൂടുതല്* മിഴിവാര്*ന്ന ചിത്രം തരുന്നു. 250 മണിക്കൂര്* സ്റ്റാന്റ് ബൈ സമയം ആണ് ഐഫോണ്* 5s ലെ ബാറ്ററി വാഗ്ദാനം ചെയ്യുന്നത്.\nഐഫോണ്* 5s 16 ജിബി പതിപ്പിന് 199 ഡോളറും, 32 ജിബി പതിപ്പിന് 299 ഡോളറും, 64 ജിബി പതിപ്പിന് 399 ഡോളറും ആണ് വില. ഇവ മൂന്നും രണ്ട് വര്*ഷത്തെ കോണ്*ട്രാക്റ്റോട് കൂടിയേ കിട്ടൂ. സില്*വര്*, ഗോള്*ഡ്*, സ്പേസ് ഗ്രേ എന്നീ നിറങ്ങളില്* ഐഫോണ്* 5s വിപണിയില്* ഇറങ്ങും.\nഐഫോണ്* 5cക്ക് കരുത്ത് പകരുന്നത് ആപ്പിളിന്റെ a6 പ്രോസസ്സര്* ആണ്. 8 മെഗാ പിക്സല്* ക്യാമറയാണ് ഫോണിന് നല്*കിയിരിക്കുന്നത്. നിര്*മ്മാണ ചിലവ് കുറക്കുന്നതിന്റെ ഭാഗമായി പോളികാര്*ബനേറ്റ് പ്ലാസ്റ്റിക് പുറംചട്ടയുള്ള മെറ്റല്* ഫ്രെയിം ആണ് ഐഫോണ്* 5c യില്* ഉപയോഗിച്ചിരിക്കുന്നത്. പച്ച മഞ്ഞ, നീല, വെള്ള, ചുവപ്പ് എന്നീ നിറങ്ങളില്* ഫോണ്* ലഭ്യമാകും. ഈ ഫോണിന് വേണ്ടി വിവിധ നിറങ്ങളില്* മനോഹരമായ കേസ് ആപ്പിള്* തന്നെ ഇറക്കും.\nബ്ലൂടൂത്ത് 4.0 le, ഡ്യുല്* ബാന്*ഡ് വൈഫൈ, lte സപ്പോര്*ട്ട് തുടങ്ങിയവ ഐഫോണ്* 5cയുടെ സവിശേഷതകള്* ആണ്. ലോകത്തെ മിക്ക lte ബാന്റുകളും സപ്പോര്*ട്ട് ചെയ്യുന്ന ഒരു ഫോണ്* ആണ് ഐഫോണ്* 5c. രണ്ട് വര്*ഷത്തെ കോണ്*ട്രാക്റ്റോട് കൂടിയ 16 ജിബി ഐഫോണ്* 5cയുടെ വില 99 ഡോളറും, 32 ജിബി പതിപ്പിന്റെ വില 199 ഡോളറും ആണ്.\nപാരിസ്ഥിതിക്ക് ദോഷകരമായ ആര്*സെനിക്, മെര്*ക്കുറി, പിവിസി എന്നിവകൊണ്ടുള്ള ഘടകങ്ങള്* ആപ്പിള്* പുതിയ ഫോണില്* ഉപയോഗിച്ചിട്ടില്ല. യുഎസ്, ഓസ്ട്രേലിയ, കാനഡ, ചൈന, ഫ്രാന്*സ്, ജര്*മ്മനി, ഹോങ്ങ്കോങ്ങ്, ജപ്പാന്*, സിങ്കപ്പൂര്*, യുകെ എന്നീ രാജ്യങ്ങളില്* സെപ്റ്റംബര്* 20 മുതല്* ഈ ഫോണുകള്* ലഭ്യമാകും. ഇന്ത്യന്* വിപണിയില്* ഈ ഫോണുകള്* ഡിസംബറിലെ എത്തൂ. ആദ്യമായാണ് ആപ്പിള്* ഐഫോണ്* ഇറങ്ങുന്ന ദിവസം തന്നെ ചൈനയിലെ വിപണിയില്* ലഭ്യമാക്കുന്നത്.\nLast edited by Vahaa11; 09-12-2013 at 11:43 AM.


എസ്ബിടിയുടെ ലാഭത്തില് 295 ശതമാനം വര്‍ധനIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഎസ്ബിടിയുടെ ലാഭത്തില് 295 ശതമാനം വര്‍ധന\non May 8, 2015\tതിരുവനന്തപുരം: സ്റ്റേറ്റ് ബാങ്ക് ഓഫ് ട്രാവന്‍കൂറിന്റെ കഴിഞ്ഞ സാമ്പത്തിക വര്‍ഷത്തിന്റെ അവസാന പാദ പ്രവര്‍ത്തന ഫലം പുറത്തുവന്നു. അറ്റാദായത്തില് 295 ശതമാനം വര്‍ധന. കഴിഞ്ഞ സാമ്പത്തിക വര്‍ഷം ഇതേ കാലയളവില് ലഭിച്ച 48.58 കോടി രൂപയുടെ സ്ഥാനത്ത് ഇക്കൊല്ലം 191.97 കോടി രൂപ ബാങ്കിന് അറ്റാദായമുണ്ടാക്കാനായി.\nസാമ്പത്തിക വര്‍ഷത്തെ മൊത്തം അറ്റാദായം 335.33 കോടി രൂപയാണ്. മുന് വര്‍ഷം ഇത് 304.34 കോടി രൂപയായിരുന്നെന്ന് എസ്ബിടി മാനെജിങ് ഡയറക്ടര് ജീവന്‍ദാസ് നാരായണ് പറഞ്ഞു. ബാങ്ക് 50 ശതമാനം ഡിവിഡന്റും പ്രഖ്യാപിച്ചിട്ടുണ്ട്.\nഎസ്ബിടി പുതുതായി 100 ബ്രാഞ്ചുകളും 200 എടിഎമ്മുകളും സ്ഥാപിക്കുമെന്നും അദ്ദേഹം അറിയിച്ചു. ഇപ്പോള് 1157 ബ്രാഞ്ചുകളും 1602 എടിഎമ്മുകളും ബാങ്കിന് ഉണ്ട്. കേരളത്തില് മാത്രം 838 എസ്ബിടികള് ഉണ്ട്. എടിഎമ്മുകള് 1256.\natm bank banking net profit SBT


ഫാറ്റിലിവർ മാറാനും കരൾ ക്ലീനാക്കാനും ഇങ്ങനെ ചെയ്താൽ മതി.\nഇന്ന് നമ്മൾ പറയുന്നത് ഫാറ്റിലിവർ മാറാനും അതുപോലെതന്നെ കരൾ ക്ലീൻ ആകാൻ എന്താണ് ചെയ്യേണ്ടത് എന്നതിനെക്കുറിച്ചാണ് ഇന്നത്തെ വീഡിയോയിൽ പറയുന്നത്. വളരെ കോമൺ ആയി എന്ന് നമ്മുടെ സമൂഹത്തിൽ കണ്ടു വരുന്ന ഒരു അസുഖമാണ് ഫാറ്റിലിവർ എന്ന് പറയുന്നത്. ഫാറ്റി ലിവർ എന്നുപറയുന്നത് കരളിൽ കൊഴുപ്പ് അടിയുന്ന ഒരു പ്രശ്നമാണ് . ഫാറ്റി ലിവർ ഉണ്ടാകുന്നത് ചിലപ്പോൾ ലക്ഷണങ്ങൾ ഇല്ലാതെ ആയിരിക്കും. എല്ലാവർക്കും കും ആകണമെന്നില്ല എന്നാൽ ചിലർക്ക് ലക്ഷണങ്ങൾ ഞങ്ങൾ ആയിരിക്കും.\nഇന്ന് നമുക്ക് ഫാറ്റിലിവർ എങ്ങനെയാണ് തിരിച്ചറിയുന്നത് എന്ന് നോക്കാം. കരളിൽ ഫാറ്റ് അടിഞ്ഞു കൂടുമ്പോൾ ഉണ്ടാകുന്നതാണ് ഇത് അതുകൊണ്ട് നിങ്ങൾ ടെസ്റ്റുകൾ ചെയ്ത് ഫാറ്റിലിവർ ഉണ്ടോ എന്ന് കണ്ടെത്തുക. ഫാറ്റിലിവർ മാറ്റാൻ സഹായിക്കുന്ന നമുക്ക് ചില വ്യായാമങ്ങൾ ഇവിടെയും അതുപോലെതന്നെ മുകളിലൂടെയും ഫാറ്റിലിവർ മാറ്റാൻ സാധിക്കുന്നതാണ്. പിന്നെ മരുന്നുകളും ഉണ്ട് എന്നാൽ മരുന്നുകൾക്ക് മുമ്പായി നമ്മൾ ചെയ്യേണ്ട കാര്യമാണ് വ്യായാമവും ഡയറ്റ് പ്ലാനുകളും. ഇതും രണ്ടും ചെയ്താൽ തന്നെ ഫാറ്റിലിവർ ഉള്ള വ്യക്തിക്ക് നല്ല മാറ്റങ്ങളുണ്ടാക്കാൻ കാണാൻ സാധിക്കും. പിന്നെ ഇത് കഴിഞ്ഞ കുറഞ്ഞില്ലെങ്കിൽ നിങ്ങൾ ഡോക്ടറെ കാണിച്ച് അതിനുവേണ്ട സ്കാനുകൾ മരുന്നുകളും എല്ലാം കഴിക്കേണ്ടതാണ് ആണ് ഇത് പെട്ടെന്ന് തന്നെ മാറ്റേണ്ടതാണ് അല്ലെങ്കിൽ ലിവർ സിറോസിസ് വന്ന ക്യാൻസറിന് കാരണമാകാം.\nനമുക്ക് ലിവർ സിറോസിസ് വന്നാൽ ഡേറ്റ് വണ്ടികൾ ചെയ്തില്ലെങ്കിൽ പെട്ടെന്ന് തന്നെ ക്യാൻസർ വരാനും ജീവൻ തന്നെ നഷ്ടപ്പെട്ടു പോകാൻ സാധ്യത കൂടുതലാണ്. അതുകൊണ്ട് നിങ്ങൾ നിങ്ങൾ കഴിയുന്നതും അതും ഫാറ്റിലിവർ വന്നുകഴിഞ്ഞാൽ എന്നാൽ ആദ്യം ഒരാഴ്ച വ്യായാമവും അതുപോലെതന്നെ ഡയറ്റും ക്രമീകരിച്ച നോക്കിയിട്ട് കുറഞ്ഞില്ലെങ്കിൽ പെട്ടെന്ന് തന്നെ പോയി ഡോക്ടറെ കാണേണ്ടതാണ്. ഇതിനെ കുറിച്ച് കൂടുതൽ അറിയുവാൻ ഈ വീഡിയോ ഫുൾ ആയി കാണുക.


Emalayalee.com - വിക്രമിന്റെ മകളുടെ വിവാഹ നിശ്ചയമോതിരം കാണാനില്ലെന്ന് പരാതി\nവിക്രമിന്റെ മകളുടെ വിവാഹ നിശ്ചയമോതിരം കാണാനില്ലെന്ന് പരാതി\nവിക്രമിന്റെ മകളുടെ വിവാഹ നിശ്ചയമോതിരം കാണാനില്ലെന്ന് പോലീസില് പരാതി. അടുത്തിടെയാണ് തമിഴ് സൂപ്പര്‍താരം ചിയാന് വിക്രമിന്റെ മകള് അക്ഷിതയുടെ വിവാഹ നിശ്ചയം കഴിഞ്ഞത്. മനു രഞ്ജിത്തുമായുള്ള വിവാഹം അടുത്ത വര്‍ഷം നടത്താനായിരുന്നു നിശ്ചയിച്ചിരുന്നത്.വിവാഹത്തിന് വേണ്ടി കാത്തിരിയ്ക്കുന്ന അക്ഷിതയുടെ വിവാഹ നിശ്ചയ മോതിരം കളഞ്ഞു പോയെന്ന് പരാതി. പരാതിയുമായി താരപുത്രി അടുത്തുള്ള പൊലീസ് സ്റ്റേഷനിലെത്തി. സുഹൃത്തുക്കള്‍ക്കൊപ്പം ചെന്നൈയിലെ ഒരു ഐസ്ക്രീം പാര്‍ലറില് പോയതായിരുന്നു അക്ഷിത. തിരിച്ച് വീട്ടിലെത്തിയപ്പോഴാണ് മോതിരം കളഞ്ഞുപോയതായി അറിഞ്ഞത്. വിഷയത്തില് അന്വേഷണം ആരംഭിച്ചു എന്നാണ് വിവരം.ഏറെ നാളായി അക്ഷിതയും മനു രഞ്ജിത്തും പ്രണയത്തിലായിരുന്നു. കലൈഞ്ജര് കരുണാനിധിയുടെ മകന് മുത്തുവിന്റെ മകളാണ് മനു രഞ്ജിത്തിന്റെ അമ്മ തേന്മൊഴി.


By Online desk .19 06 2019\nന്യൂഡല്‍ഹി: ഒരു രാജ്യം ഒരു തിരഞ്ഞെടുപ്പ് എന്ന ആശയം നടപ്പാക്കുന്നതിന് പ്രധാനമന്ത്രി നരേന്ദ്ര മോദിയുടെ നേതൃത്വത്തില് സമിതിയുണ്ടാക്കാന് സര്‍വകക്ഷി യോഗത്തില് തീരുമാനം. സമിതി വിവിധ രാഷ്ട്രീയകക്ഷികളുമായി ചര്‍ച്ച നടത്തും. ഒരു രാജ്യം ഒരു തിരഞ്ഞെടുപ്പ് എന്നത് കേന്ദ്രസര്‍ക്കാരിന്റെ അജന്‍ഡയല്ല, രാജ്യത്തിന്റെ അജന്‍ഡയാണെന്ന് യോഗത്തില് പ്രധാനമന്ത്രി പറഞ്ഞു. 21 കക്ഷികളുടെ നേതാക്കള് യോഗത്തില് പങ്കെടുത്തതായി യോഗതീരുമാനങ്ങള് അറിയിച്ച കേന്ദ്രമന്ത്രി രാജ്‌നാഥ് സിംഗ് പറഞ്ഞു. മൂന്നു കക്ഷികള് അഭിപ്രായങ്ങള് എഴുതി അറിയിച്ചുവെന്നും അദ്ദേഹം പറഞ്ഞു.\nയോഗത്തില് മുഖ്യപ്രതിപക്ഷ പാര്‍ട്ടികള് പങ്കെടുത്തില്ല. പാര്‍ലമെന്റില് പ്രാതിധ്യമുള്ള എല്ലാ പാര്‍ട്ടികളുടെയും അദ്ധ്യക്ഷന്‍മാരെയാണ് ചര്‍ച്ചയ്ക്ക് വിളിച്ചിരുന്നത്. കോണ്‍ഗ്രസ്, തൃണമൂല് കോണ്‍ഗ്രസ്, ഡിഎംകെ, സമാജ്വാജി പാര്‍ട്ടി, ബിഎസ്പി തുടങ്ങിയ പാര്‍ട്ടികളാണ് യോഗത്തില് നിന്ന് വിട്ടുനിന്നത്. എഎപി, ടിഡിപി, ടിആര്‍എസ് എന്നീ പാര്‍ട്ടികള് പ്രതിനിധികളെ മാത്രമാണ് അയച്ചിട്ടുള്ളത്.\nതിരഞ്ഞെടുപ്പ് നടപടിക്രമങ്ങള്‍ക്കായി വേണ്ടിവരുന്ന സമയവും പണച്ചെലവും കുറയ്ക്കുകയെന്ന ലക്ഷ്യം മുന്നില് വച്ചാണ് ഒറ്റത്തിരഞ്ഞെടുപ്പ് എന്ന ആശയം ബിജെപി മുന്നോട്ടു വയ്ക്കുന്നത്. എന്നാല് പ്രതിപക്ഷ കക്ഷികള് ഈ ആശയത്തെ പിന്തുണയ്ക്കുന്നില്ല. ബിജെപിയുടെ ആശയം നടപ്പിലാക്കണമെന്നുണ്ടെങ്കില് ഭരണഘടന ഭേദഗതി ആവശ്യമാണ്. ഇതിന് പാര്‍ലമെന്റിന്റെ മൂന്നില് രണ്ട് ഭൂരിപക്ഷം ആവശ്യമാണ്. ഇതേ തുടര്‍ന്നാണ് പ്രതിപക്ഷ കക്ഷികളെ അടക്കം യോഗത്തിന് വിളിച്ചത്. രാജ്യത്തിന്റെ ഫെഡറല് തത്വത്തിന് വിരുദ്ധമാണ് ഈ നീക്കമെന്നാണ് പ്രതിപക്ഷ കക്ഷികള് ആരോപിക്കുന്നത്. മാത്രമല്ല ഇത് എത്രത്തോളം പ്രായോഗികമാണെന്നതില് അവര് സംശയവും പ്രകടിപ്പിക്കുന്നു.\nമനസ് നാടകവിരുന്ന്; ഇന്ന് മുതൽ 31 വരെ


മരട് ഫ്ലാറ്റുകൾ തകർക്കുന്നത് ജനുവരി 11, 12 തീയതികളിൽ | maradu flat\nമരട് ഫ്ലാറ്റുകൾ തകർക്കുന്നത് ജനുവരി 11, 12 തീയതികളിൽ\nമരടിലെ ഫ്‌ളാറ്റുകള് പൊളിക്കുന്നതിന് മുമ്പ്. ഫയല് ചിത്രം\nകൊച്ചി: തീര പരിപാലന നിയമം ലംഘിച്ച് മരടിൽ നിർമിച്ച നാല് ഫ്ലാറ്റുകൾ ജനുവരി 11, 12 തീയതികളിൽ പൊളിച്ചുനീക്കും. ചീഫ് സെക്രട്ടറി ടോം ജോസിന്റെ സാന്നിധ്യത്തിൽ കൊച്ചിയിൽ ചേർന്ന സാങ്കേതിക സമിതി യോഗമാണ് തീരുമാനമെടുത്തത്.\nആദ്യ ദിവസം ഹോളിഫെയ്ത്ത് എച്ച്.ടു.ഒ., ആൽഫ സെറീൻ (രണ്ട് ടവറുകൾ) ഫ്ലാറ്റുകളും രണ്ടാം ദിവസം ജെയിൻ കോറൽകോവ്, ഗോൾഡൻ കായലോരം എന്നിവയുമാണ് നിയന്ത്രിത സ്ഫോടനത്തിലൂടെ തകർക്കുക.\nഫ്ലാറ്റുകളുടെ 200 മീറ്റർ ചുറ്റളവിലുള്ളവരെ താത്‌കാലികമായി ഒഴിപ്പിക്കേണ്ടി വരുമെന്ന് ചീഫ് സെക്രട്ടറി പറഞ്ഞു. ആദ്യം ഏത് പൊളിക്കണം, രണ്ടും തമ്മിൽ എത്ര സമയത്തിന്റെ വ്യത്യാസം വേണം, ഗതാഗത നിയന്ത്രണം എത്രസമയം വേണം തുടങ്ങിയ കാര്യങ്ങൾ പിന്നീട് തീരുമാനിക്കും. ജനുവരി ഒമ്പതിനു മുമ്പ് ഫ്ലാറ്റുകൾ പൊളിച്ചുനീക്കുമെന്നാണ് സർക്കാർ സുപ്രീംകോടതിയിൽ നൽകിയിരിക്കുന്ന ഷെഡ്യൂളിലുള്ളത്. സാങ്കേതിക കാരണങ്ങൾ കൊണ്ടാണ് രണ്ട് ദിവസം നീട്ടിയതെന്ന് ചീഫ് സെക്രട്ടറി പറഞ്ഞു. ഇത് കോടതിയെ അറിയിക്കും. ഫെബ്രുവരി ഒമ്പതിനു മുമ്പ് സ്ഥലങ്ങൾ പഴയ പടിയാക്കണം.\nകൊച്ചി മെട്രോയുടെ ഓഫീസിൽ നടന്ന സാങ്കേതിക സമിതി യോഗത്തിൽ ഇന്ദോറിൽനിന്നുള്ള സ്ഫോടന വിദഗ്ദധൻ ശരത് ബി. സർവാതെയും പങ്കെടുത്തു. 12 അംഗ സമിതിയെയാണ് പൊളിക്കലിനായി സർക്കാർ ചുമതലപ്പെടുത്തിയിരിക്കുന്നത്.\nസ്ഫോടനം നടത്താൻ കരാർ നേടിയിട്ടുള്ള എഡിഫിസ് എൻജിനീയേഴ്‌സ്, വിജയ് സ്റ്റീൽസ് എന്നിവയുടെ പ്രതിനിധികൾ, ഇതു സംബന്ധിച്ച് യോഗത്തിൽ വിശദീകരിച്ചു. എച്ച്.ടു.ഒ., കായലോരം, ജെയിൻ എന്നിവ എഡിഫിസും ആൽഫ സെറീൻ വിജയ് സ്റ്റീൽസുമാണ് പൊളിക്കുന്നത്.\nഎറണാകുളം ജില്ലാ കളക്ടർ എസ്. സുഹാസ്, പൊളിക്കലിന്റെ ചുമതലയുള്ള ഫോർട്ട്‌കൊച്ചി സബ് കളക്ടർ സ്നേഹിൽകുമാർ സിങ്, പെട്രോളിയം ആൻഡ് എക്സ്‌പ്ലോസീവ്‌സ് സേഫ്റ്റി ഓർഗനൈസേഷൻ (പെസോ) െഡപ്യൂട്ടി ചീഫ് കൺട്രോളർ ഓഫ് എക്സ്‌പ്ലോസീവ്‌സ് ഡോ. ആർ. വേണുഗോപാൽ എന്നിവരും യോഗത്തിൽ പങ്കെടുത്തു.


റേഷന്‍കടകളിലൂടെ പാവപ്പെട്ടവര്‍ക്ക് അരി ലഭിക്കാത്തതു ക്രിമിനല് കുറ്റം: കെ.വി. തോമസ് - ഇ വാർത്ത | evartha\nറേഷന്‍കടകളിലൂടെ പാവപ്പെട്ടവര്‍ക്ക് അരി ലഭിക്കാത്തതു ക്രിമിനല് കുറ്റം: കെ.വി. തോമസ്\nകേന്ദ്രസര്‍ക്കാര് റേഷന്‍കടകളിലൂടെ സബ്‌സിഡിനിരക്കില് വിതരണം ചെയ്യുന്ന അരി പാവപ്പെട്ടവര്‍ക്കു ലഭ്യമാക്കാതിരിക്കുന്നതു ക്രിമിനല്‍കുറ്റമാണെന്ന് കേന്ദ്രമന്ത്രി കെ.വി. തോമസ്. തൃശൂരില് നടക്കുന്ന ഏഴാമതു സഹകരണ കോണ്‍ഗ്രസിന്റെ ഭാഗമായി മുന് സഹകരണ മന്ത്രിമാരെ ആദരിക്കുന്ന ചടങ്ങ് ഉദ്ഘാടനം ചെയ്യുകയായിരുന്നു അദ്ദേഹം.\nവന്‍കിടക്കാരുടെയും ഇടത്തട്ടുകാരുടെയും കൈയില്‍നിന്നു പൊതുവിതരണരംഗത്തെ മോചിപ്പിച്ച് സര്‍ക്കാര് ആവിഷ്‌കരിക്കുന്ന പദ്ധതികള് നടപ്പാക്കാന് സഹകരണ പ്രസ്ഥാനങ്ങള് മുന്നോട്ടുവരണമെന്നും കെ.വി. തോമസ് ആവശ്യപ്പെട്ടു. ഭരണച്ചെലവു കുറയ്ക്കാന് സഹകരണപ്രസ്ഥാനങ്ങള് ശ്രമിക്കണം. സ്ഥാപനങ്ങള് സോഷ്യല് ഓഡിറ്റിംഗിനു വിധേയമാകണം. ധാന്യസംഭരണ കേന്ദ്രങ്ങള് സ്ഥാപിക്കാന് സഹകരണ മേഖല തയാറായാല് അതിനാവശ്യമായ എല്ലാ സാമ്പത്തിക, സാങ്കേതിക സഹായവും നല്‍കാന് കേന്ദ്രസര്‍ക്കാര് ഒരുക്കമാണെന്നും അദ്ദേഹം പറഞ്ഞു.


സംസ്‌കൃതം സംസാരിച്ച് എക്സ്‌പോ സന്ദർശകരെ കൈയിലെടുക്കാൻ കാർലോസ് | 08Jan2022\nസംസ്‌കൃതം സംസാരിച്ച് എക്സ്‌പോ സന്ദർശകരെ കൈയിലെടുക്കാൻ കാർലോസ്\nകാർലോസ് മിഗ്വേൽ ടോറസ് റൊമേറോ\nദുബായ് : എക്സ്‌പോ വില്ലേജിലെത്തിയാൽ കാണാം സംസ്കൃതം സംസാരിക്കുന്ന ഒരു ലാറ്റിനമേരിക്കകാരനെ. ഭാരതത്തിന്റെ പൗരാണിക ഭാഷയായ സംസ്‌കൃതം സംസാരിക്കുന്ന പരാഗ്വായ് രാജ്യക്കാരനായ ബഹുഭാഷാ പണ്ഡിതൻ കാർലോസ് മിഗ്വേൽ ടോറസ് റൊമേറോ ആണ് ലോകവേദിയിൽ വിസ്മയമുണർത്തുന്നത്. പഠിച്ചെടുക്കാൻ ഏറെ ബുദ്ധിമുട്ടുള്ള സംസ്കൃത ഭാഷ പരാഗ്വായ് പവിലിയനിലാണ് മണിമണിയായി സംസാരിച്ച് കാർലോസ് സന്ദർശകരെ കൈയിലെടുക്കുന്നത്. നിലവിൽ പവിലിയന്റെ ഭാഗമായ ഇദ്ദേഹം സന്ദർശകർക്ക് വിവിധ ഭാഷകളിൽ പവിലിയിനിലേക്കുള്ള ടൂറുകൾക്ക് നേതൃത്വം നൽകുകയാണ്. സ്പാനിഷ്, ഇംഗ്ലീഷ്, ഗ്വാരാനി, അറബി, ഫ്രഞ്ച്, പോർച്ചുഗീസ് ഭാഷകളിൽ നല്ല പ്രാവീണ്യമുള്ള കാർലോസിന്റെ ഭാഷാ പട്ടികയിൽ സംസ്‌കൃതം കൂടി അടുത്തിടെയാണ് ഇടംപിടിച്ചത്. വ്യത്യസ്തമായ ഒരു ഭാഷ സംസാരിക്കുകയെന്നത് പുതിയൊരു ലോകം അനുഭവിക്കുന്നത് പോലെയാണ്. ഒരു പുതിയ ഭാഷ പുതിയ സംസ്കാരങ്ങളുമായി ബന്ധപ്പെടുത്തുകയും പുതിയ ആശയങ്ങളെയും ചിന്താ രീതികളെയും കുറിച്ച് പരിചയപ്പെടുത്തുകയും എണ്ണമറ്റ അനുഭവങ്ങളും കഥകളും തുറന്നു തരികയും ചെയ്യുന്നു. ഇതാണ് ഒരു ബഹുഭാഷാ വിദഗ്ധനാകുന്നതിലേക്കും വ്യത്യസ്ത ഭാഷകളിൽ പാണ്ഡിത്യമുണ്ടാകുന്നതിലേക്കും നയിച്ചതെന്ന് കാർലോസ് പറയുന്നു.\nവളരെ ചെറുപ്പം മുതൽക്കെ ഭാഷാ ശാസ്ത്ര കലയിൽ താത്പര്യമുണ്ടായിരുന്ന കാർലോസ് എട്ടാം വയസ്സിൽ മാതൃഭാഷകളായ സ്പാനിഷ്, ഗ്വാരാനി എന്നിവയിൽ പ്രാവീണ്യം നേടി. പല വാതിലുകളും തുറന്നുതരുന്ന ലോകഭാഷയായ ഇംഗ്ലീഷും സ്കൂളിലെ അടിസ്ഥാന വിദ്യാഭ്യാസത്തിന്റെ ഭാഗമായ പോർച്ചുഗീസും പഠിച്ചു. 14 വയസ്സിലാണ് അറബി ഭാഷ സ്വയം പഠിച്ചെടുത്തത്. പിന്നീട് ലോകം മുഴുവനും സഞ്ചരിക്കാൻ ഇഷ്ടപ്പെട്ടു. പരാഗ്വായിയുടെ സ്കോളർഷിപ്പ് ലഭിച്ചതോടെ ഫ്രാൻസിലെ യൂണിവേഴ്‌സിറ്റിയിൽ മൂന്ന് മാസം ഫ്രഞ്ച് പഠിച്ചു.\nകഴിഞ്ഞ 14 വർഷമായി അധ്യാപകനായി ജോലി ചെയ്യുകയാണ് ഇദ്ദേഹം. അറബി, ഫ്രഞ്ച്, സ്പാനിഷ് അറിയാത്തവർക്ക് സ്വകാര്യ ട്യൂഷനും നൽകുന്നുണ്ട്. കഴിഞ്ഞ ഒന്നര വർഷമായി ചൈനീസും ഒഴിവുവേളകളിൽ ടർക്കിഷും പഠിച്ചെടുക്കാനുള്ള ശ്രമത്തിലാണ്. ഭാവിയിൽ ഭാഷാ ശാസ്ത്രത്തിലേക്ക് കൂടുതൽ കടക്കാനുള്ള ശ്രമത്തിലാണ് ഇദ്ദേഹം.


ഫെബ്രുവരി മൂന്നാം വാരഫലം Malayali Life | The Largest Malayalam Online Lifestyle Portal\nഫെബ്രുവരി മൂന്നാം വാരഫലം\nThursday 18 February 2021 03:30:23 PM\nഎരീസ് (മാര്‍ച്ച് 21 - ഏപ്രില് 19)\nമാനസികമായ സമ്മര്‍ദ്ദം വര്‍ധിക്കുന്ന സമയമാണ്. സൂര്യന് നിങ്ങളുടെ മാനസികമായ വ്യഥകളെ സൂചിപ്പിക്കുന്നു. ദൂര യാത്രകള്‍ക്ക് വേണ്ടി ഉള്ള പ്ലാനുകള്, പുതിയ ജോലികള് ഏറ്റെടുക്കാന് യോജിച്ച സമയം അല്ല. ബന്ധങ്ങളിലും ഇതേ നിലപാടാണ് ഉത്തമം. ചാരിറ്റി പ്രവര്‍ത്തനങ്ങള്, ഏകാന്തനായി തീരാനുള്ള ആഗ്രഹം, ചിലവുകളെ കുറിച്ചുള്ള ആശങ്ക എന്നിവാ ഈ മാസം മുഴുവന് നമ്മുടെ ഒപ്പം ഉണ്ടാകും.. ഒപ്പം ഭൂതകാലത്തെ കുറിച്ചുള്ള ഓര്‍മപ്പെടുത്തലുകളും പ്രതീക്ഷിക്കുക. പുതിയ ഗ്രൂപുകളില് ചേരാനുള്ള അവസരം ഈ അവസരം പ്രതീക്ഷിക്കുക.\nനിങ്ങളുടെ സ്വന്തം സംരംഭങ്ങളെ കുറിച്ചുള്ള ചര്‍ച്ചകള് നടക്കുന്നതാണ്. ആശയ വിനിമയം , സഹോദരങ്ങള് എന്നിവയെ സൂര്യന് ല് സ്വാധീനിക്കുന്നു. സ്വന്തം സംരംഭങ്ങള്, ആശയ വിനിമയം എന്നിവയില് നിന്ന് പല തരത്തില് ഉള്ള വെല്ലുവിളികള് ഉണ്ടാകുന്നതാണ്. . പഠനം, പരീക്ഷകള് എന്നിവ ഈ അവസരം ഉണ്ടാകാം. ആശയ വിനിമയങ്ങളുടെ മേല് നല്ല ശ്രദ്ധ ആവശ്യമായി വന്നേക്കാം. ചെറു യാത്രകള്, ചെറു കോഴ്സുകള് എന്നിവയും ഉണ്ടാകാം എങ്കിലും ഇവയില് അധികം ശ്രമിക്കേണ്ട അവസ്ഥയാണ്. സഹോദരങ്ങള്, സഹോദര തുല്യര് ആയവര് എന്നിവരുമായി കൂടുതല് സംവദിക്കേണ്ട അവസ്ഥ ഉണ്ടാകാം പുതിയ സംരംഭങ്ങള്‍ക്ക് അത്ര യോജിച്ച സമയം അല്ല. . ഈ മാസം മുഴുവന് അധ്വാന ഭാരം കൂടിയ രീതിയില് ഉള്ള അനുഭവങ്ങള് പ്രതീക്ഷിക്കുക. ആശയ വിനിമയ0 , ഇലെക്‌ട്രോനിക്സ് , ടെക്നോളജി മീഡിയ എന്നാ മേഖലകളില് നിന്നുള്ള കൂടുതല് അവസരങ്ങളും, ഈ ജോലികളില് ഉള്ള റീ വര്‍ക്കുകളും പ്രതീക്ഷിക്കുക.\nജമിനി (മെയ് 21 - ജൂണ് 20)\nധനം, വസ്തു വകകള്, സംസാരം നിങ്ങളുടെ മൂല്യം എന്നാ മേഖലയില് സൂര്യന് സ്വാധീനിക്കുന്നു. . സാമ്ബത്തിക വിഷയങ്ങളിലെ സന്കീര്‍ണതയെ ആണ് ഈ നീക്കം കൊണ്ട് മനസിലാക്കാന് കഴിയുക. അതിനാല് അതീവ ശ്രദ്ധ പെട്ടന്നുള്ള ചെലവ് പ്രതീക്ഷിക്കുക. പുതിയ വസ്തുക്കള് വാങ്ങാനുള്ള അവസരം, വിലയേറിയ വസ്തുക്കള്‍ക്ക് വേണ്ടി ധനം ചെലവാക്കേണ്ട അവസരങ്ങള് എന്നിവയും ഉണ്ടാകാം. പുതിയ പാര്‍ട്ട് ടൈം ജോലിക്ക് വേണ്ടി ഉള്ള ശ്രമം തുടരും., നിങ്ങളുടെ മൂല്യത്തെ ചോദ്യം ചെയ്യപ്പെടാനുള്ള അവസരങ്ങള് കര്‍ശനമായും ഒഴിവാക്കുക ജോലിയില് ക്രിയേറ്റീവ് പ്രോജക്ക്‌ട്ടുകള് ഉണ്ടാകുകയും നിങ്ങളുടെ അധികാരികളെ ത്രുപ്തിപ്പെടുതുന്നത് ഒരു ബാധ്യതയായി തീരുകയും ചെയ്യാം അതിനാല് ശ്രദ്ധയോടെ നീങ്ങുക. ജോലിയില് പല വിധത്തില് ഉള്ള സങ്കീര്‍ണതകള് ഉണ്ടാകും.\nകാന്‍സര് (ജൂണ് 21 - ജൂലൈ 22)\nനിങ്ങളുടെ വ്യക്തി ജീവിതതിന്മേല് വളരെ അധികം ആശങ്ക ഉണ്ടാകുന്ന അവസരമാണ്. സൂര്യന് ഈ വിഷയങ്ങളെ സ്വാധീനിക്കുന്നു . ആരോഗ്യം , സൗന്ദര്യം എന്നിവ മെച്ചപ്പെടുത്താനുള്ള ശ്രമം ഉണ്ടാകും. പല വിധത്തില് ഉള്ള വെല്ലുവിളികള് ഉണ്ടാകുന്നതാണ് ഭൂത കാലത്ത് നിന്നുള്ള സുഹൃത്തുക്കള് , പരിചയക്കാര് എന്നിവരെ കാണാന് ഉള്ള അവസരം ഉണ്ടാകുന്നതാനുയ്. . നിലവില് ഉള്ള ബന്ധങ്ങളെ മെച്ചപ്പെടുത്താനുള്ള ശ്രമം ഈ അവസരം ഉണ്ടാകും. പുതിയ ഡീലുകളില് ശ്രദ്ധ വേണ്ട അവസരമാണ്. ടീം ബന്ധങ്ങളില് . അതിനാല് പല തരത്തില് ഉള്ള വാഗ്വാദങ്ങളും പ്രതീക്ഷിക്കുക.\nമാനസികമായ സമ്മര്‍ദ്ദം വര്‍ധിക്കുന്ന സമയമാണ്. ഈ വിഷയത്തെ സൂര്യന് സ്വാധീനിക്കുന്നു ,. ശാരീരിരിക അസ്വസ്ഥതകളും ഉണ്ടാകും. സഹ പ്രവര്‍ത്തകരില് നിന്നുള്ള പല തരം വെല്ലുവിളികളും ഉണ്ടാകുന്നതായാണ്. പുതിയ ജോലിയില് നിന്നുള്ള റിസ്ക് ഏറ്റെടുക്കാന് യോജിച്ച സമയം അല്ല. അതിനാല്, നിലവില് ഉള്ള ജോലിയില് കൂടുതല് ശ്രദ്ധിക്കേണ്ടതാണു. ലോണുകള് നല്‍കാനും ലഭിക്കാനും ഉള്ള അവസരങ്ങള് നിങ്ങള്‍ക്ക് ലഭിക്കുന്നതാണു. പി. എഫ്, ടാൿസ്, ഇന്‍ഷുറന്‍സ് വിഷയങ്ങളില് നിന്നുള്ള നീക്കങ്ങളും പ്രതീക്ഷിക്കുക.\nവിര്‍ഗൊ ( ഓഗസ്റ്റ് 22 - സെപ്റ്റംബര് 22)\nക്രിയേറ്റിവ്രംഗത്നിന്നുള്ള ജോലികള് ലഭിക്കുന്നതാണ് ടെക്ക്നിക്കല് കമ്യൂണിക്കേഷന് രംഗത്ത്നിന്നുള്ള ജോലികള്, ടീം ചര്‍ച്ചകള്, കുട്ടികള് യൂത്ത്ഗ്രൂപ്പുകള് എന്നിവര്‍ക്കൊപ്പം പ്രവര്‍ത്തിക്കാന് ഉള്ള അവസരം എന്നിവയും ഉണ്ടാകും. വിനോദപരിപാടികള്, ചാരിറ്റി പ്രവര്‍ത്തനങ്ങള് എന്നിവയും പ്രതീക്ഷിക്കുക . ഈ ബന്ധങ്ങളില് നിരവധി തിരുത്തലുകള് ആവശ്യമായ അവസരമാണ്. പുതിയ ഗ്രൂപുകളില് ചേരുന്നതിനെ കുറിച്ചുള്ള തീരുമാനങ്ങള് പുനപരിശോധികെക്ണ്ടിവരും.. അത് പോലെ തന്നെ പ്രേമ ബന്ധം, വിവാഹബന്ധം എന്നിവയില് നിന്നുള്ള വെല്ലുവിളികളും പ്രതീക്ഷിക്കുക.\nനിങ്ങളുടെജോലി, ജോലിസ്ഥലം, സഹപ്രവര്‍ത്തകര് എന്നിവയെ സൂര്യന് അതിശക്തമായി സ്വാധീനിക്കുന്നു. ജോലി സ്ഥലത്തെ സമ്മര്‍ദ്ദ്ങ്ങള്‍സമയം ആണ്. അതിനാല് ജോലിയില് കൂടുതല് ശ്രദ്ധ ആവശ്യമായി വരും. സഹപ്രവര്‍ത്തകരില് വെല്ലുവിളികള് പ്രതീക്ഷിക്കുക . ആരോഗ്യം മെച്ചപ്പെടുത്താനുള്ള അവസരങ്ങളും ഉണ്ടാകും. വീട്വില്പന , വാങ്ങല്, മറ്റുറിയല് എസ്റ്റേറ്റ്ഡീലുകള് എന്നിവ എല്ലാംപ്രതീക്ഷിക്കുക . കുടുംബയോഗങ്ങള്, എന്നിവയും ഈ ആഴ്ച പ്രതീക്ഷിക്കുക.\nചെറുയാത്രകള്‍ക്ക്വേണ്ടി ഉള്ള പ്ലാനുകളില് ശ്രദ്ധ ഉണ്ടാകേണ്ട അവസരമാണ്,. തീര്‍ത്ഥയാത്രകള്, ഉപരി പഠനത്തിനുവേണ്ടി ഉള്ള യാത്രകള്, എഴുത്ത്പ്രസിദ്ധീകരണം എന്നാമേഖലയില് നിന്നുള്ള നിരവധി ജോലികള്, എന്നിവയെല്ലാം ഈ മാസം സംഭവിക്കാം എങ്കിലും അല്‍പ സ്വല്പം സങ്കീര്‍ണതകള് ഇവ എല്ലാത്തിന്റെയും ഭാഗം ആകും. ആശയവിനിമയരംഗത്ത്നിന്നുള്ള ജോലികള്, നെറ്വ്ര്‍ക്കിങ്‌അവസരങ്ങള്, വിദേശത്നിന്നുള്ള ജോലികള്, നിയമവശത്തെകുറിച്ചുള്ള ചര്‍ച്ചകള് എന്നിവയും ഈ മാസം ഉണ്ടാകാം.\nസാമ്ബത്തികവിഷയങ്ങള്, പങ്കാളിത ബന്ധം എന്നിവയുടെ പ്രാധാന്യം ഈ ആഴ്ചയും ഉണ്ടാകും. ബുധന് ഈ വിഷയങ്ങളെ വക്രഗതിയില് സ്വാധീനിക്കുന്നു. അപ്പോള് സാമ്ബത്തിക വിശയങ്ങളെ കുറിച്ചുള്ള കടുതല് കണക്ക്കൂട്ടലുകള് ഉണ്ടാകും. വരവും ചിലവും തമ്മിലുള്ള ഒരു സന്തുലനം കൊണ്ട്വരാനുള്ള ശ്രമങ്ങള് ഫലംകാണുമോ എന്ന്കണ്ടറിയണo. ലോണുകള് നല്‍കാനും ലഭിക്കാനും ഉള്ള സാഹചര്യങ്ങള്, പലവിധത്തിലുള്ള സാമ്ബത്തിക ഒത്തുതീര്‍പ്പുകള് , ഇത്വരെലഭിച്ച സാമ്ബത്തിക സഹായങ്ങള് തിരിച്ചു നല്‍കേണ്ട ബാധ്യത., എന്നിവ അല്‍പനാളേക്ക്നിങ്ങളെ പിന്തുടരും.\nഈആഴ്ചമുഴുവന് നിങ്ങളുടെ ബന്ധങ്ങളെ ബുധന് വക്രഗതിയില് സ്വാധീനിക്കുന്നു . ജോലി, നിയമപരമായ മറ്റുകൊണ്ട്രാക്ക്‌ട്ടുകള് എന്നിവയില് ഉള്ള നിരവധി അവസരങ്ങള് ഉണ്ടാകാം. പക്ഷെ നിബന്ധനകളില് അതീവ ശ്രദ്ധഉണ്ടാകണം. പുതിയ ബന്ധങ്ങള്‍ക്ക്‌അത്രയോജിച്ച സമയമല്ല ഇത്. പഴയ സുഹൃത്തുക്കള്, പങ്കാളികള് എന്നിവയില് നിന്നും ഉള്ള സന്ദേശങ്ങള് വന്നെത്താം . ചില്ലറ ശാരീരിരിക അസ്വസ്ഥതകള്, ആരോഗ്യം മെച്ചപ്പെടുത്താനുള്ള ശ്രമം, പുതിയ തുടക്കങ്ങള്‍ക്ക്വേണ്ടി പ്രതീക്ഷിച്ചിരിക്കുന്ന അവസ്ഥ എന്നിവയും പ്രതീക്ഷിക്കുക.\nനിങ്ങളുടെ ജോലി സ്ഥലത്തെബുധന് വക്രഗതിയില് ദൃഷ്ടിചെയ്യുന്നു . നിലവില് ഉള്ള ജോലികളില് കൂടുതല് വിശകലനം വേണ്ട അവസരങ്ങള് ഉണ്ടാകാം. ക്രിയേറ്റീവ്പ്രോജക്ക്‌ട്ടുകള്, നിരവധി ചെറുജോലികള് എന്നിവയും പ്രതീക്ഷിക്കുക. ആരോഗ്യം , സൗന്ദര്യംഎന്നിവമെച്ചപ്പെടുത്താനുള്ളശ്രമംതുടരും. സഹപ്രവര്‍ത്തകരുമായുള്ള ബന്ധത്തില് ശ്രദ്ധവേണ്ടിവരും. പുതിയ സഹപ്രവര്‍ത്തകര് , ജോലിസ്ഥലത്തുള്ള പുതുമ എന്നിവയും ഈ അവസരതിന്ര്റെ ഭാഗം ആകുന്നതാണ്. നിരവധിചെറു ജോലികള് ഈആഴ്ച ഉണ്ടാകുന്നതാണ്. നിങ്ങളുടെ സ്വന്തം സംരംഭങ്ങളെ മെച്ചപ്പെടുത്താനുള്ള കഠിനമായശ്രമം ഉണ്ടാകുന്നതാണ്. ബാങ്കിങ്, ഫിനാന്‍സ്മേഖലയില് ജോലി ചെയ്യുന്നവര്‍ക്ക്‌ഈ ആഴ്ച വളരെ സെന്സിറ്റിവ്‌ആണ്. ജോലിസ്ഥലത്തും, വീട്ടിലും, ഈഗോക്ലാഷുകള് ഉണ്ടാകാന്‍ഉള്ള വളരെ അധികം സാദ്ധ്യതകള് നിലനില്‍ക്കുന്നു.\nപയ്സീസ് (ഫെബ്രുവരി 19 - മാര്‍ച്ച് 20)\nലോങ്ങ്ടേംബിസിനസ്/ വ്യക്തിബന്ധങ്ങളെ ബുധന് സ്വാധീനിക്കിരുന്നു. . ഈ ഗ്രഹം വക്രഗതിയില് ആണ്നീങ്ങുന്നത് . അതിനാല് മേല്‍പ്പറഞ്ഞ വിഷയങ്ങളുടെ മേല് അതീവ ശ്രദ്ധ ആവശ്യമാകും. കുട്ടികള് , യൂത്ഗ്രൂപുകള് എന്നിവയില് പ്രവര്‍ത്തിക്കാനുള്ള അവസരം ഉണ്ടാകും. ഈജോലികളില് എല്ലാം തിരുത്തലുകളും പ്രതീക്ഷിക്കുക. കുട്ടികള്‍ക്ക്വേണ്ടി ഉള്ള പരിപാടികള് , അവരുടെ ഉന്നമനത്തിനു വേണ്ടി ഉള്ളശ്രമം, ക്രിയേറ്റീവ്ജോലികള്, നെറ്റ്‌വര്‍ക്കിങ്ജോലികള്, വിനോദപരിപാടികള് , ഗ്രൂപ്പ്‌ഇവന്റുകള് എന്നിവയില് പങ്കെടുക്കാനുള്ള അവസരം എന്നിവ പ്രതീക്ഷിക്കുക. സ്വന്തം കഴിവുകള് , ചുറ്റുപാടുകള് എന്നിവയെ പ്രൊമോട്ട്ചെയ്യാനുള്ള അവസരം എന്നിവയും പ്രതീക്ഷിക്കുക. പ്രേമബന്ധങ്ങളില് നിന്നുള്ളവെല്ലുവിളികളും ഈ അവസരം ഉണ്ടാകാം.\nRead more topics: # february third week,# horoscope\nfebruary third week horoscope\nഡിസംബര് രണ്ടാം വാരഫലം\nവ്യാഴ മാറ്റം മേടം മുതല് മീനം വരെ: നവംബര് മൂന്നാം വാരഫലം\nകൊറോണ സമയം വീട്ടിൽ ഇരുന്നു തന്നെ മഹാ ശിവരാത്രി വ്രതം നോക്കാം; എല്ലാ വൃദ്ധിയും ശുദ്ധിയും പാലിച്ചു തന്നെ\nമാര്‍ച്ച് രണ്ടാം വാരഫലം\nഫെബ്രുവരി രണ്ടാം വാരഫലം\nക്ഷേത്രത്തിനുള്ളില് ചന്ദനം തൊടാമോ; അറിഞ്ഞിരിക്കേണ്ട കാര്യങ്ങൾ


ഹോട്ടലുകളിൽ കുടിവെള്ളം ചില്ലുകുപ്പികളിൽ നൽകണം | Ban for plastic bottles in Hotels\nപ്ലാസ്റ്റിക് ഉപയോഗം കുറയ്ക്കാൻ കൂടുതൽ നടപടിയുമായി എഫ്.എസ്.എസ്.എ.ഐ.\nചിത്രം: മാതൃഭൂമി ആര്‍ക്കൈവ്‌സ്/ വി.കെ. അജി.\nകോട്ടയം: രാജ്യത്ത് ഹോട്ടലുകളിൽ ഇനിമുതൽ ഉപഭോക്താക്കൾക്ക് പ്ലാസ്റ്റിക് കുപ്പികളിൽ കുടിവെള്ളം നൽകരുതെന്ന് ഫുഡ് സേഫ്ടി ആൻഡ് സ്റ്റാൻഡേർഡ്‌സ് അസോസിയേഷൻ ഓഫ് ഇന്ത്യ. ശുദ്ധീകരിച്ച വെള്ളം ചില്ലുകുപ്പികളിൽ നിറച്ച് സീൽചെയ്ത് നൽകണം.\nനിബന്ധന കർശനമാക്കാൻ എല്ലാ സംസ്ഥാനങ്ങളിലെയും ഭക്ഷ്യസുരക്ഷാ വകുപ്പ് അധികൃതർക്ക് നിർദേശം നൽകി. നിലവിൽ പഞ്ചനക്ഷത്രഹോട്ടലുകൾ ഉൾപ്പെടെ എല്ലാ ഭക്ഷണശാലകളിലും 200 മി.ലി., 500 മി.ലി., ഒരുലിറ്റർ അളവുകളിലുള്ള പ്ലാസ്റ്റിക് കുപ്പികളിലാണ് വെള്ളം നൽകുന്നത്. ഇത് ആരോഗ്യപ്രശ്നങ്ങൾ സൃഷ്ടിക്കുന്നതിനൊപ്പം, പ്രതിദിനം ലക്ഷക്കണക്കിന് പ്ലാസ്റ്റിക് കുപ്പികൾ കുമിഞ്ഞുകൂടുകയുമാണ്.\nഹോട്ടലുകളിൽ ലൈസൻസുള്ള കുടിവെള്ള ബോട്ടിലിങ് പ്ലാന്റ് വേണം. അവിടെനിന്ന് വെള്ളം നിറയ്ക്കണം. കടലാസ് സീൽ ഉപയോഗിക്കണം. ഹോട്ടലിന്റെ പൂർണവിലാസമുള്ള ലേബലും കുപ്പിയിൽ വേണം.\nപായ്ക്കുചെയ്ത കുടിവെള്ളത്തിന്റെ ശുദ്ധത സംബന്ധിച്ച 2006-ലെ നിയമം, 2011-ലെ എഫ്.എസ്.എസ്.നിയമം നാലാംവകുപ്പ്, 2012-ലെ കുടിവെള്ളം സംബന്ധിച്ച ഐ.എസ്. 10500 ബി.ഐ.എസ്. മാർഗനിർദേശം എന്നിവ കർശനമായി പാലിക്കണമെന്നും എഫ്.എസ്.എസ്.എ.ഐ. ജോയിന്റ് ഡയറക്ടർ പ്രവീൺ ജർഗാർ പുറപ്പെടുവിച്ച ഉത്തരവിൽ പറയുന്നു.\nഭക്ഷ്യോത്പന്നങ്ങൾ നിറയ്ക്കുന്നതിന്, ചണത്തിൽ നിർമിച്ച ബാഗുകൾ എഫ്.എസ്.എസ്.എ.ഐ. വ്യാപകമായി ഉപയോഗിച്ചുതുടങ്ങി. ഒരുവർഷത്തിനുള്ളിൽ ഈ രംഗത്ത് പ്ലാസ്റ്റിക്ക് ഇല്ലാതാകും.\nപ്രതിവർഷം രാജ്യം ചുമക്കുന്നത് 95 ലക്ഷം ടൺ പ്ലാസ്റ്റിക്\nപ്രതിവർഷം 95 ലക്ഷം ടൺ പ്ലാസ്റ്റിക് മാലിന്യമാണ് ഇന്ത്യയിൽ നിറയുന്നത്. കേന്ദ്രസർക്കാരിന്റെ കണക്കാണിത്. അതിൽ 38 ലക്ഷം ടൺ പ്ലാസ്റ്റിക് പുനരുപയോഗത്തിന് കൊള്ളാത്തവയാണ്. ഓരോവർഷവും സമുദ്രങ്ങളിലേക്ക് തള്ളുന്നത് ആറുലക്ഷം ടൺ പ്ലാസ്റ്റിക്ക്. രാജ്യത്ത് ഇപ്പോഴത്തെ തോതിൽ പ്ലാസ്റ്റിക് ഉപയോഗം തുടർന്നാൽ, 2022-ൽ ഇരട്ടി പ്ലാസ്റ്റിക് മാലിന്യം ഉണ്ടാകും.\nContent Highlights: Ban for plastic bottles in Hotels


'സിറാജ് പുരോഗതി കൈവരിച്ചതിന്‍റെ ക്രഡിറ്റ് മറ്റൊരാള്‍ക്ക് കൂടിയാണ്'; വ്യക്തമാക്കി മുന് ഇന്ത്യന് താരം | Former Indian bowler on Mohammed Siraj and his improvement\n'സിറാജ് പുരോഗതി കൈവരിച്ചതിന്‍റെ ക്രഡിറ്റ് മറ്റൊരാള്‍ക്ക് കൂടിയാണ്'; വ്യക്തമാക്കി മുന് ഇന്ത്യന് താരം\nഇന്ത്യക്ക് വേണ്ടി നിശ്ചിത ഓവര് ക്രിക്കറ്റില് പ്രതീക്ഷയ്‌ക്കൊത്ത പ്രകടനം പുറത്തെടുക്കാതെ വന്നോപ്പോഴാണ് അദ്ദേഹത്തെ ഓസ്‌ട്രേലിയന് പര്യടനത്തിനുള്ള ടെസ്റ്റ് ടീമില് ഉള്‍പ്പെടുത്തിയത്.\nChennai, First Published Aug 21, 2021, 5:03 PM IST\nചെന്നൈ: അടുത്തകാലത്ത് ഇന്ത്യന് ക്രിക്കറ്റില് ഏറ്റവും കൂടുതല് പുരോഗതി കൈവരിച്ച താരം മുഹമ്മദ് സിറാജായിരിക്കും. ഇന്ത്യക്ക് വേണ്ടി നിശ്ചിത ഓവര് ക്രിക്കറ്റില് പ്രതീക്ഷയ്‌ക്കൊത്ത പ്രകടനം പുറത്തെടുക്കാതെ വന്നോപ്പോഴാണ് അദ്ദേഹത്തെ ഓസ്‌ട്രേലിയന് പര്യടനത്തിനുള്ള ടെസ്റ്റ് ടീമില് ഉള്‍പ്പെടുത്തിയത്. തുടക്കത്തില് അവസരം ലഭിച്ചില്ലെങ്കിലും പിന്നീട് മുഹമ്മദ് ഷമിക്ക് പരിക്കേറ്റപ്പോള് സിറാജിന് കളിക്കാന് കഴിഞ്ഞു.\nമികച്ച പ്രകടനം പുറത്തെടുത്ത സിറാജ് ടെസ്റ്റ് ടീമില് സ്ഥിരം സാന്നിധ്യമായി. ന്യൂസിലന്‍ഡിനെതിരെ ഐസിസി ടെസ്റ്റ് ചാംപ്യന്‍ഷിപ്പ് ഫൈനലില് കളിക്കാന് കഴിഞ്ഞില്ലെങ്കിലും ഇംഗ്ലണ്ടിനെതിരെ രണ്ട് ടെസ്റ്റും കളിച്ചു. ലോര്‍ഡ്‌സ് ടെസ്റ്റില് ഇന്ത്യക്ക് വിജയം സമ്മാനിക്കുന്നതില് താരത്തിന് നിര്‍ണായക പങ്കുണ്ടായിരുന്നു.\nഇപ്പോള് സിറാജിനുണ്ടായ മാറ്റത്തെ കുറിച്ച് സംസാരിക്കുകയാണ് മുന് ഇന്ത്യന് താരം ലക്ഷ്മണ് ശിവരാമകൃഷ്ണന്. സിറാജിന്റെ പുരോഗതിയില് മറ്റൊരാള്‍ക്ക് കൂടി പങ്കുണ്ടെന്നാണ് ശിവരാമകൃഷ്ണന് പറയുന്നത്. ''സിറാജുണ്ടാക്കിയ പുരോഗതി ബൗളിംഗ് പരിശീലകന് ഭരത് അരുണിന് കൂടി അവകാശപ്പെട്ടതാണ്. ഭരത് കുറച്ചുകാലം ഹൈദാരാബാദിന്റെ പരിശീലകനായിരുന്നു. അപ്പോഴാണ് സിറാജിനെ കണ്ടെത്തുന്നത്. ഭരത് അവനെ നേര്‍വഴിക്ക് കൊണ്ടുവന്നു. സിറാജാവട്ടെ പലതും പഠിക്കാനാഗ്രഹിക്കുന്ന താരമായിരുന്നു.\nസിറാജ് ഭരതിനെ ഗുരുവായി കാണുകയായിരുന്നു. അദ്ദേഹം എന്ത് ചെയ്യാന് പറഞ്ഞോ, അത് സിറാജ് അനുസരിച്ചു.'' ശിവരാമകൃഷ്ണന് വ്യക്തമാക്കി. ഹിന്ദുസ്ഥാന് ടൈംസിനോട് സംസാരിക്കുകയായിരുന്നു അദ്ദേഹം.\nലോര്‍ഡ്‌സില് എട്ട് വിക്കറ്റുകളാണ് സിറാജ് വീഴ്ത്തിയത്. ഈ പ്രകടനത്തിന് പിന്‍ബലത്തില് ഇന്ത്യന് 151 റണ്‍സിന്റെ ഐതിഹാസിക വിജയം സ്വന്തമാക്കിയിരുന്നു.\nLast Updated Aug 21, 2021, 5:03 PM IST


കൊവിഡ് കാലത്തെ മഴ; ശ്രദ്ധിക്കേണ്ട ചില കാര്യങ്ങൾ | Rain during the covid 19 time\nഈ മഴക്കാലം അൽപം ശ്രദ്ധിക്കേണ്ടതുണ്ട്. കാരണം, കൊറോണ വെെറസ് എല്ലായിടത്തും വ്യാപിച്ച് കൊണ്ടിരിക്കുകയാണ്. കൊവിഡും മഴയും ഒരുമിച്ചുള്ളൊരു മഴക്കാലമാണ് ഇത്. ഈ സമയത്ത് അസുഖം വരാതെ സൂക്ഷിക്കുക എന്നത് പ്രധാനപ്പെട്ട കാര്യമാണ്.\nTrivandrum, First Published Aug 10, 2020, 7:30 PM IST\nമഴക്കാലത്ത് പലതരത്തിലുള്ള അസുഖങ്ങൾ പിടിപെടാം. പനി, ജലദോഷം, തുമ്മൽ, തൊണ്ടവേദന എന്നിവയാണ് പൊതുവേ ഉണ്ടാകുന്ന അസുഖങ്ങൾ. ഈ മഴക്കാലം അൽപം ശ്രദ്ധിക്കേണ്ടതുണ്ട്. കാരണം, കൊറോണ വെെറസ് എല്ലായിടത്തും വ്യാപിച്ച് കൊണ്ടിരിക്കുകയാണ്. കൊവിഡും മഴയും ഒരുമിച്ചുള്ളൊരു മഴക്കാലമാണ് ഇത്. ഈ സമയത്ത് അസുഖം വരാതെ സൂക്ഷിക്കുക എന്നത് പ്രധാനപ്പെട്ട കാര്യമാണ്. ഈ കൊവിഡ് മഴക്കാലത്ത് ശ്രദ്ധിക്കേണ്ട ചില കാര്യങ്ങളുണ്ട്...\nഉണങ്ങിയ വസ്ത്രങ്ങള് മാത്രം ധരിക്കാൻ പ്രത്യേകം ശ്രദ്ധിക്കുക. നനഞ്ഞ വസ്ത്രങ്ങള് എത്രയും വേഗം മാറ്റണം. കാരണം, നനഞ്ഞവയില് വൈറസ് സാന്നിധ്യം ഉണ്ടാകാനുള്ള സാധ്യത കൂടുതലാണ്.\nനനഞ്ഞ മാസ്‌ക് ഒരു മിനിറ്റുപോലും ധരിക്കരുത്. ഉണങ്ങിയശേഷം ധരിക്കാമെന്നുകരുതി മാറ്റിവയ്ക്കുന്നതും ആപത്താണ്. പുറത്ത് പോകുമ്പോൾ കെെയ്യിൽ രണ്ട് മാസ്ക്കെങ്കിലും കരുതുക.\nരണ്ട് മണിക്കൂറില് ഒരു മാസ്‌ക് എന്ന തരത്തില് ഉപയോഗിക്കുക. അഴുക്കായില്ലെങ്കില് പരമാവധി അഞ്ചുമണിക്കൂര് ഒരു മാസ്‌ക് ധരിക്കാം.\nവീട്ടിലെത്തി കഴിഞ്ഞാൽ മാസ്‌കുകള് അര മണിക്കൂര് സോപ്പ് വെള്ളത്തിലിട്ട് വയ്ക്കുക. കഴുകി ഉണക്കി തേച്ചുവേണം വീണ്ടും ഉപയോഗിക്കാന്.\nവള, മോതിരം, വാച്ച് എന്നിവയ്ക്കിടയില് നനവ് ഉണ്ടാകാനും വൈറസ് ഇരിക്കാനും സാധ്യതയുണ്ട്. മെറ്റല്, പ്ലാസ്റ്റിക് പ്രതലത്തില് മൂന്ന് മുതല് നാലുമണിക്കൂര് വരെ വൈറസ് സാന്നിധ്യമുണ്ടാകും.\nമഴക്കാലത്ത് വേവിക്കാത്ത ഭക്ഷണങ്ങള് കഴിവതും ഒഴിവാക്കുക. തിളപ്പിച്ച വെള്ളം മാത്രം കുടിക്കുക. മഴക്കാലത്ത് രാത്രി ചൂട് കഞ്ഞി കുടിക്കുന്നതാണ് നല്ലത്. ഏത് ഭക്ഷണവും ചെറുചൂടോടെ വേണം കഴിക്കാന്. മഴക്കാലത്ത് ലഘുവായുള്ള ഭക്ഷണമായിരിക്കണം കഴിക്കേണ്ടത്.\nഎണ്ണ അധികമുള്ള ഭക്ഷണങ്ങള് കഴിവതും ഒഴിവാക്കുക. ഫ്രിഡ്ജില് വച്ച് തണുപ്പിച്ച ഭക്ഷണങ്ങള് ഉപയോഗിക്കാതിരിക്കുക. ഭക്ഷണസാധനങ്ങള് ഒരിക്കലും തുറന്നുവച്ച് കഴിക്കരുത്. ഈച്ചയിലൂടെയും മറ്റും രോഗങ്ങള് പകരാന് ഇടയാകും.\nLast Updated Aug 10, 2020, 7:38 PM IST


Arrack that Value to be4Lakh found in Thrissur | കുറ്റിക്കാട്ടില് ഒളിപ്പിച്ച4ലക്ഷം രൂപയുടെ വാഷ് പിടികൂടി: വ്യാജ വാറ്റ് സജീവമെന്ന് സൂചന - Malayalam Oneindia\n22 min ago സ്പെയിനിൽ സ്ഫോടനം: രക്ഷാപ്രവർത്തനം പുരോഗമിക്കുന്നു, മാഡ്രിഡിനെ നടുക്കിയ സ്ഫോടന ശബ്ദം\n49 min ago ലൈഫ് മിഷനിലൂടെ സംസ്ഥാനത്ത് പൂർത്തിയായത് രണ്ടര ലക്ഷം വീടുകള്, പ്രഖ്യാപനം മുഖ്യമന്ത്രി നടത്തും\n58 min ago പ്ലാന്‍റേഷന് പോളിസിയുടെ കരട് മന്ത്രിസഭ അംഗീകരിച്ചു, തോട്ടം മേഖലയെ അഭിവൃദ്ധിപ്പെടുത്തും\nകുറ്റിക്കാട്ടില് ഒളിപ്പിച്ച4ലക്ഷം രൂപയുടെ വാഷ് പിടികൂടി: വ്യാജ വാറ്റ് സജീവമെന്ന് സൂചന\nUpdated: Mon, May 11, 2020, 11:25 [IST]\nതൃശൂര്: ചാരായം വാറ്റുന്നതിന് ഒരുക്കിവച്ച 1000 ലിറ്റര് വാഷ് തൃശൂരില് എക്‌സൈസ് സംഘം പിടികൂടി. പുഴക്കല്‍പാടത്തെ കുറ്റിക്കാട്ടില് ഒളിപ്പിച്ചുവച്ച നിലയിലായിരുന്നു. എക്‌സൈസ് ഡെപ്യൂട്ടി കമ്മീഷണര് പികെ സാനുവിന് ലഭിച്ച രഹസ്യവിവരത്തെ തുടര്‍ന്നാണ് പരിശോധന നടത്തിയത്. നാല് ലക്ഷം രൂപ വിലമതിക്കുന്ന വാഷ് ആണ് കണ്ടെത്തിയതെന്ന് ഉദ്യോഗസ്ഥര് പറയുന്നു. ജില്ലയില് വ്യാജവാറ്റ് സജീവമാണെന്നാണ് സൂചന. കൊറോണ കാലത്ത് മദ്യം ലഭിക്കാതെ വന്നപ്പോള് അവസരം മുതലെടുത്താണ് വ്യാജ വാറ്റ് സംഘങ്ങള് സജീവമായിരിക്കുന്നത്. കണ്ടെത്തിയ വാഷ് ഉദ്യോഗസ്ഥര് നശിപ്പിച്ചു. ആരാണ് ഇതിന് പിന്നിലെന്ന് വ്യക്തമല്ല.\nതൃശ്ശൂർ എക്സൈസ് റേഞ്ച് സംഘം 1000 ലിറ്റർ വാഷ് കണ്ടെത്തി നശിപ്പിച്ചു\nജില്ലയുടെ പല ഭാഗങ്ങളിലും വ്യാജ വാറ്റ് സംഘങ്ങള് തലപൊക്കിയിട്ടുണ്ട്. കൊടുങ്ങല്ലൂര് പുല്ലൂറ്റ് വാറ്റ് ചാരായം വിറ്റ കേസില് കഴിഞ്ഞദിവസം നാല് പേരെ അറസ്റ്റ് ചെയ്തിരുന്നു. പുല്ലൂറ്റ് പാലത്തിനടുത്ത് മരമില്ലിന് സമീപമായിരുന്നു സംഘത്തിന്റെ കേന്ദ്രം. കോട്ടപ്പുറം ചാലക്കുളം വാരിശേരി ബിജു, പട്ടാലി അഭിജിത്ത്, ഉള്ളിശേരി റാഷിദ്, മങ്കാട്ടില് സതീഷന് എന്നിവരെയാണ് അറസ്റ്റ് ചെയ്തത്. ലിറ്ററിന് 2000 രൂപ നിരക്കില് 35 ലിറ്റര് ചാരായം സതീഷന് വിറ്റതായി അന്വേഷണത്തില് തെളിഞ്ഞു.\nചാലക്കുടി നോര്‍ത്ത് ജങ്ഷനില് കാറിലിരുന്ന് ചാരായം കുടിക്കുകയായിരുന്ന അന്നമനട സ്വദേശി ലീനസിനെ പോലീസ് അറസ്റ്റ് ചെയ്തിരുന്നു. ഇയാള്‍ക്കൊപ്പമുണ്ടായിരുന്ന സുഹൃത്ത് ഓടി രക്ഷപ്പെട്ടു. സുഹൃത്ത് ഓടുന്നത് കണ്ടപ്പോഴാണ് പോലീസിന് സംശയം തോന്നിയതും കാര് പരിശോധിച്ചതും. കയ്പമംഗലത്ത് നിന്ന് വാഷും വാറ്റുപകരണങ്ങളുമായി വഴിയമ്പലം സ്വദേശി ഷാജി പിടിയിലായിരുന്നു. കൊടുങ്ങല്ലൂര് പൊയ്യമഠത്തുംപടിയിയില് നിന്ന് 35 ലിറ്റര് വാഷ് പിടികൂടിയതിന്റെ തുടരന്വേഷണം പുരോഗമിക്കുകയാണ്.\nArrack that Value to be4Lakh found in Thrissur


Martin Joseph nabbed | തൃശൂർ മുണ്ടൂരിൽ എത്തിയതായി മനസ്സിലായത് മൊബൈൽ ടവർ ലൊക്കേഷനിൽ നിന്ന്; സുഹൃത്തുക്കളെ കസ്റ്റഡിയിൽ എടുത്തു ക്വസ്റ്റ്യൻ ചെയ്തപ്പോൾ ഒളിത്താവളവും ക്ലിയർ; മറൈൻ ഡ്രൈവിലെ ഫ്‌ളാറ്റിൽ യുവതിയെ കൊല്ലാകൊല ചെയ്ത പ്രതി മാർട്ടിൻ ജോസഫ് പിടിയിൽ; ഒളിവിൽ കഴിഞ്ഞത് സുഹൃത്തിന്റെ വീട്ടിൽ - MarunadanMalayalee.com\nതൃശൂർ മുണ്ടൂരിൽ എത്തിയതായി മനസ്സിലായത് മൊബൈൽ ടവർ ലൊക്കേഷനിൽ നിന്ന്; സുഹൃത്തുക്കളെ കസ്റ്റഡിയിൽ എടുത്തു ക്വസ്റ്റ്യൻ ചെയ്തപ്പോൾ ഒളിത്താവളവും ക്ലിയർ; മറൈൻ ഡ്രൈവിലെ ഫ്‌ളാറ്റിൽ യുവതിയെ കൊല്ലാകൊല ചെയ്ത പ്രതി മാർട്ടിൻ ജോസഫ് പിടിയിൽ; ഒളിവിൽ കഴിഞ്ഞത് സുഹൃത്തിന്റെ വീട്ടിൽ\nJune 10, 202109:38 PM IST Permalink\nകൊച്ചി: മറൈൻ ഡ്രൈവിലെ ഫ്ളാറ്റിൽ യുവതിയെ ക്രൂര പീഡനത്തിന് ഇരയാക്കിയ കേസിലെ പ്രതി മാർട്ടിൻ ജോസഫ് പുലിക്കോട്ടിലിനെ ഒളിത്താവളത്തിൽ നിന്ന് പൊലീസ് പിടികൂടി. മാർട്ടിൻ ജോസഫി (26) നെ തൃശൂരിലെ അയ്യൻ കുന്നിൽ നിന്ന് വ്യാഴാഴ്ച വൈകിട്ടാണ് കസ്റ്റഡിയിലെടുത്തത്. സുഹൃത്തിന്റെ വീട്ടിൽ ഒളിവിൽ കഴിയവെയാണ് പൊലീസ് പിടികൂടിയത്.\nപേരാമംഗലം പൊലീസ് സ്റ്റേഷനതിർത്തിയിൽപ്പെട്ട അയ്യൻകുന്ന് എന്ന സ്ഥലത്ത് ഒളിച്ചിരുന്ന പ്രതിയെയാണ് തൃശൂർ മെഡിക്കൽ കോളജ് പൊലീസ് ഇൻസ്‌പെക്ടർ എ. അനന്തലാൽ, എറണാകുളം സെൻട്രൽ പൊലീസ് ഇൻസ്‌പെക്ടർ നിസാർ. എ എന്നിവരുടെ നേതൃത്വത്തിലുള്ള തൃശൂർ, കൊച്ചി സിറ്റി എന്നിവിടങ്ങളിൽ നിന്നുള്ള ഷാഡോ പൊലീസ് ഉൾപ്പെടെയുള്ള പൊലീസ് സംഘവും 300 ഓളം വരുന്ന നാട്ടുകാരും ചേർന്ന് നടത്തിയ സംയുക്ത പരിശോധനയിൽ കണ്ടെത്തിയത്. പ്രതിയെ ഇന്ന് രാത്രി കൊച്ചിയിലെത്തിക്കും.\nഏപ്രിൽ 8നാണ് മാർട്ടിനെതിരെ യുവതി പരാതി നൽകിയത്. ഒളിവിൽപോയ ഇയാൾ തൃശൂർ മുണ്ടൂരിലെത്തിയെന്നു മൊബൈൽ ടവർ ലൊക്കേഷൻ പരിശോധനയിൽ കഴിഞ്ഞദിവസം വ്യക്തമായിരുന്നു. മാർട്ടിൻ കോഴിക്കോട് അടുത്ത ബന്ധുവിന്റെ വീട്ടിലുണ്ടെന്ന സൂചനയെ തുടർന്ന് അവിടേക്കും അന്വേഷണം വ്യാപിപ്പിച്ചിരുന്നു.\nതൃശ്ശൂർ മുണ്ടൂർ ഭാഗത്ത് ഒരു ചതുപ്പ് പ്രദേശത്താണ് ഇയാൾ ഒളിവിൽ കഴിയുന്നതെന്നാണ് വിവരം ലഭിച്ചിരുന്നത്. ഇയാളുടെ വീടിന് അടുത്തുതന്നെയുള്ള ഒഴിഞ്ഞ പ്രദേശമാണിത്. ഈ സ്ഥലത്തിന്റെ ദൃശ്യങ്ങൾ പുറത്തുവന്നിരുന്നു. ഇയാളെ സ്ഥലത്തെത്തിച്ച സുഹൃത്തുക്കളെ അടക്കം പൊലീസ് കസ്റ്റഡിയിലെടുത്തിട്ടുണ്ട്. ഇവർ നൽകിയ വിവരങ്ങളുടെ അടിസ്ഥാനത്തിലാണ് ഈ സ്ഥലത്ത് തിരച്ചിൽ നടത്തിയത്. ഇയാൾ തൃശ്ശൂരിൽ എത്തിയ ബിഎംഡബ്ല്യു കാറ് അടക്കം നാല് വാഹനങ്ങളും പൊലീസ് കസ്റ്റഡിയിലെടുത്തു.\nപ്രതി കഴിഞ്ഞ ദിവസം തൃശൂർ മുണ്ടൂരിലെത്തിയതായി മൊബൈൽ ടവർ ലൊക്കേഷൻ പരിശോധനയിൽ വ്യക്തമായിരുന്നു. എന്നാൽ ഇയാൾ ഒരു മാസത്തോളമായി വീട്ടിലെത്തിയിട്ടില്ലെന്നാണ് ബന്ധുക്കൾ പറഞ്ഞത്. കൊച്ചി പൊലീസ് ഇവരുടെ വീടുകളിൽ കഴിഞ്ഞ ദിവസവും പരിശോധന നടത്തുകയും സഹോദരനെ കസ്റ്റഡിയിലെടുക്കുകയും ചെയ്തിരുന്നു. സഹോദരൻ ഉപയോഗിച്ച വാഹനവും പിടിച്ചെടുത്തിട്ടുണ്ട്.\nഎട്ടാം തീയതി രാവിലെ നാലുമണിക്കാണ് ഇയാൾ കാക്കനാട്ടെ ഫ്‌ളാറ്റിൽനിന്ന് തൃശ്ശൂരിലേക്ക് പോയത്. തുടർന്ന് ഇയാൾ ഇവിടേക്ക് ഒളിവിൽ കഴിഞ്ഞെന്നാണ് പൊലീസ് കരുതുന്നത്്. മാർട്ടിൻ ജോസഫിന്റെ തൃശ്ശൂരിലെ വീട്ടിൽ പൊലീസ് പലവട്ടം എത്തുകയും പരിശോധന നടത്തുകയും ചെയ്തിരുന്നു. ഇയാളുടെ വീട്ടുകാരെയും ബന്ധുക്കളെയും സുഹൃത്തുക്കളെയും ചോദ്യംചെയ്തിരുന്നു.\nകണ്ണൂർ സ്വദേശിയായ യുവതിയെ എറണാകുളത്തെ ഫ്‌ളാറ്റിൽ വെച്ച് ക്രൂരമായി പീഡിപ്പിച്ച സംഭവത്തിലാണ് മാർട്ടിൻ ജോസഫിനെ പൊലീസ് തിരയുന്നത്. എറണാകുളത്ത് ഫാഷൻ ഡിസൈനറായി ജോലിചെയ്തു വരുമ്പോഴാണ് യുവതി മാർട്ടിനുമായി പരിചയത്തിലാകുന്നത്. ഇവർ ഒരുമിച്ച് താമസിച്ചുവരുന്നതിനിടെ യുവതിയെ മറൈൻഡ്രൈവിലെ ഫ്‌ളാറ്റിൽ കൊണ്ടുപോയി മാർട്ടിൻ ലൈംഗികമായി പീഡിപ്പിച്ചു. ഫെബ്രുവരി 15 മുതൽ മാർച്ച് എട്ടു വരെയുള്ള ദിനങ്ങളിലായിരുന്നു ഇത്.\nയുവതിയുടെ സ്വകാര്യദൃശ്യങ്ങൾ പകർത്തിയ പ്രതി, ഫ്‌ളാറ്റിന് പുറത്തുപോകുകയോ പീഡനവിവരം പുറത്തുപറയുകയോ ചെയ്താൽ വീഡിയോ പുറത്തുവിടും എന്ന് ഭീഷണിപ്പെടുത്തി പീഡനം തുടരുകയായിരുന്നുവെന്നാണ് പരാതി. ഒടുവിൽ മാർട്ടിന്റെ കണ്ണുവെട്ടിച്ച് യുവതി രക്ഷപ്പെടുകയും ഏപ്രിൽ എട്ടിന് എറണാകുളം സെൻട്രൽ പൊലീസ് സ്റ്റേഷനിൽ പരാതി നൽകുകയും ചെയ്തു.\nകഴിഞ്ഞ ഏപ്രിൽ എട്ടിനാണ് മാർട്ടിനെതിരെ കണ്ണൂർ സ്വദേശിനിയായ യുവതി പരാതിയുമായി എറണാകുളം സെൻട്രൽ സ്റ്റേഷനിലെത്തുന്നത്. പരാതി ലഭിച്ചു രണ്ടു മാസമായിട്ടും നടപടി എടുക്കാതിരുന്ന പൊലീസ് മാധ്യമങ്ങളിൽ ഇതു സംബന്ധിച്ച വാർത്തകൾ വന്നതോടെയാണ് അന്വേഷണവുമായി രംഗത്തെത്തുന്നത്. ഇതിനകം ഫ്ളാറ്റ് ഒഴിവാക്കി മാർട്ടിൻ ഒളിവിൽ പോയിരുന്നു. തുടർന്ന് സെഷൻസ് കോടതിയിൽ ഇയാൾ മുൻകൂർ ജാമ്യാപേക്ഷ നൽകിയെങ്കിലും അത് നിരസിച്ചതോടെ ഹൈക്കോടതിയെ സമീപിച്ചു. കേസിൽ വിശദീകരണം നൽകാൻ സർക്കാരിനോട് ഹൈക്കോടതി ആവശ്യപ്പെട്ടിട്ടുണ്ട്. കേസ് നാളെ പരിഗണിക്കും. എന്നാൽ ഇതിനകം പ്രതിയെ കണ്ടെത്താനായാൽ അറസ്റ്റു ചെയ്യുന്നതിനു തടസ്സമില്ലെന്ന നിലപാടാണ് കോടതി സ്വീകരിച്ചിരിക്കുന്നത്.\nഅതേ സമയം മാർട്ടിൻ ജോസഫിനെതിരെ പരാതിയുമായി മറ്റൊരു യുവതി കൂടി രംഗത്ത്. പൊലീസിന് ഇതു സംബന്ധിച്ച പരാതി ലഭിച്ചതായി സിറ്റി പൊലീസ് കമ്മിഷണർ സി.എച്ച്. നാഗരാജു അറിയിച്ചു. ഇയാൾ ദേഹോപദ്രവം ഏൽപിച്ചതായും ഭീഷണിപ്പെടുത്തിയതായുമാണ് പരാതിയിലുള്ളത്. പ്രതിക്കെതിരെ പീഡനക്കേസ് ഉൾപ്പടെയുള്ള വകുപ്പുകൾ ചുമത്തി എഫ്ഐആർ ഇട്ടിട്ടുണ്ടെന്നും കമ്മിഷണർ വെളിപ്പെടുത്തി. ഇതേവിവരം തന്നെ ഡിസിപി ഐശ്വര്യ ഡോങ്റെയും മാധ്യമങ്ങളോടു പറഞ്ഞു.\nതൊടുപുഴയിൽ മകനെ പരിഗണിക്കാൻ പിജെ ജോസഫും; ജോസഫ് ഗ്രൂപ്പിലും മക്കൾ രാഷ്ട്രീയം


മോദിജീ, ഈ വനിതാദിനത്തില് ഷഹീന്‍ബാഗിനെയും ഓര്‍ക്കാവുന്നതാണ് | വഴിപോക്കൻ | Pm Narendra Modi| Shaheen Bagh| women's day\nMar 8, 2020, 12:45 PM IST\nഈ അടുത്തകാലത്ത് ഇന്ത്യ കണ്ട സ്ത്രീകളുടെ ഏറ്റവും വലിയ മുന്നേറ്റം മോദിജിയുടെ കണ്‍മുന്നില് തന്നെയുണ്ട് - ഷഹീന്‍ബാഗ് . മുസ്ലിം സമുദായത്തിലെ തന്നെ അധികാര ഘടനയെ ചോദ്യം ചെയ്യുന്ന മുന്നേറ്റമാണിത്.\nകുറച്ചു വര്‍ഷങ്ങള്‍ക്കു മുമ്പ് ഒരു ദിവസം പനി പിടിച്ച് അവശനായിക്കിടക്കുമ്പോള് ഭാര്യ ഒരു ചോദ്യം ചോദിച്ചു. '' നിങ്ങള്‍ക്ക് പനി പിടിച്ചപ്പോള് ഞാന് ലീവെടുത്ത് ഇവിടെയിരിപ്പുണ്ട്. എനിക്ക് പനി പിടിച്ചപ്പോള് നിങ്ങള് എന്നെങ്കിലും ലീവെടുത്തിട്ടുണ്ടോ? '' അതൊരു വല്ലാത്ത ചോദ്യമായിരുന്നു. ഒരു പുസ്തകം പോലും വായിക്കാനാവാതെ കിടക്കുകയായിരുന്നതുകൊണ്ട് ഭാര്യ അടുക്കളയിലേക്ക് പോയപ്പോഴും ആ ചോദ്യം തലയ്ക്കു മുകളില് തൂങ്ങി നിന്നു. ലീവെടുത്തിട്ടില്ല എന്നുപറയാന് കൂടുതലൊന്നും ആലോചിക്കേണ്ടിയിരുന്നില്ല. പക്ഷേ, അലട്ടിയത് , അസ്വസ്ഥമാക്കിയത് ഇക്കാര്യത്തെക്കുറിച്ച് ഇതുവരെ ഒരിക്കല്‍പോലും ബോധവാനായിരുന്നില്ലല്ലോ എന്ന തിരിച്ചറിവാണ്. പുരുഷാധിപത്യം അല്ലെങ്കില് പാട്രിയാര്‍ക്കി എന്നു പറയുന്നത് ഇത്രമാത്രം നമ്മുടെ ജീവിതത്തില് അലിഞ്ഞുചേര്‍ന്നിട്ടുണ്ട്. ഈ കലര്‍പ്പ് പാലും വെള്ളവും പോലെ സ്വാഭാവികമല്ലെന്നും അതില് അധികാരത്തിന്റെ സാന്നിദ്ധ്യമുണ്ടെന്നും അറിയുമ്പോഴാണ് ജീവിതത്തില് നമ്മള് ചെയ്തുകൊണ്ടിരിക്കുന്ന അലമ്പുകളുടെ ആഴവും പരപ്പും നമ്മളെ അമ്പരപ്പിക്കുന്നത്. ഭാര്യ അടുക്കളയില് പണിയെടുക്കുമ്പോള് അലക്കും മുറ്റമടിയും ചെയ്യേണ്ടത് ധാര്‍മ്മിക ഉത്തരവാദിത്തമാണെന്ന ബോധോദയമുണ്ടായത് അന്നാണ്.\nഇന്നിപ്പോള് ഇക്കാര്യം ഓര്‍ക്കാന് കാരണം പ്രധാനമന്ത്രി മോദിയുടെ ആശയമാണ്. സാമൂഹിക മാധ്യമങ്ങളില് തനിക്കുള്ള അക്കൗണ്ടുകള് ഇന്നത്തെ ദിവസം സ്ത്രീകള്‍ക്ക് വിട്ടുകൊടുത്തിരിക്കുകയാണ് പ്രധാനമന്ത്രി. ട്വിറ്ററും ഫെയ്സ്ബുക്കും ഇന്‍സ്റ്റഗ്രാമുമൊക്കെ വിട്ടെറിഞ്ഞുപോയെങ്കിലോ എന്ന ചിന്തയാണ് ആദ്യം അദ്ദേഹത്തിനുണ്ടായത്. പിന്നെയെന്തോ ഉള്‍വിളി പോലെ അദ്ദേഹം അങ്ങിനെയൊരു അറ്റകൈ പ്രയോഗം വേണ്ടെന്നു വെച്ചു. വലിയൊരു പ്രതിസന്ധിയില് നിന്ന് നാടും നാട്ടുകാരും രക്ഷപ്പെടുകയും ചെയ്തു.\nഅഞ്ച് കോടി 33 ലക്ഷം പേര് മോദിയെ ട്വിറ്ററില് പിന്തുടരുന്നുണ്ടെന്നാണ് കണക്ക്. ഇതില് വ്യാജരെത്ര, ശരിക്കുള്ളവരെത്ര എന്ന ചോദ്യവുമായി ആരും മെക്കിട്ടുകയറാന് വരരുത്. മോദിജിയുടെ ജനപ്രീതിയെക്കുറിച്ച് തരിമ്പെങ്കിലും വിവരമുള്ളവര് ചോദിക്കേണ്ട ചോദ്യമല്ലിത്. ഫെയ്സ്ബുക്കില് 4.4 കോടിയാണ് മോദിജിയെ ഉറ്റുനോക്കുന്നത്. ഇന്‍സ്റ്റഗ്രാമില് മൂന്നരക്കോടിയും മോദിജിയുടെ പോസ്റ്റുകള്‍ക്കായി കാത്തിരിക്കുന്നുണ്ട്. ഈ ഇടങ്ങളാണ് ഒരു ദിവസമെങ്കില് ഒരു ദിവസം മോദിജി നാട്ടിലെ സ്ത്രീകള്‍ക്കായി വിട്ടുകൊടുക്കുന്നത്. ദേശസ്നേഹികള്‍ക്കും വനിതാശാക്തീകരണത്തിനായി പ്രവര്‍ത്തിക്കുന്നവര്‍ക്കും ഇതില്‍പരം സന്തോഷം വേറെയുണ്ടാവുമെന്നു തോന്നുന്നില്ല.\nഈ ഘട്ടത്തില് ഒരു ചെറിയ സംശയം പങ്കുവെയ്ക്കുന്നത് മോദിജിയുടെ ആരാധകര് ക്ഷമിക്കുമെന്ന് കരുതുന്നു. ഇതുപോലൊരു നല്ല ദിവസം ചില അല്ലറ ചില്ലറ തോന്നിവാസങ്ങള് മറന്നില്ലെങ്കിലും പൊറുക്കുന്നതിനുള്ള വിശാല മനസ്സ് ഭക്തജനങ്ങള്‍ക്കുണ്ടാവുമെന്ന ഉത്തമബോദ്ധ്യത്തിലാണ് ഈ സംശയം മുന്നോട്ടുവെയ്ക്കുന്നത്. പ്രചോദിപ്പിക്കുന്ന കഥകള് പങ്കുവെയ്ക്കണമെന്നാണ് മോദിജി സ്ത്രീകളോട് അഭ്യര്‍ത്ഥിച്ചിരിക്കുന്നത്. ഈ അടുത്തകാലത്ത് ഇന്ത്യ കണ്ട സ്ത്രീകളുടെ ഏറ്റവും വലിയ മുന്നേറ്റം മോദിജിയുടെ കണ്‍മുന്നില് തന്നെയുണ്ട് - ഷഹീന്‍ബാഗ് . ഇതു പോലൊരു പ്രചോദനം അടുത്തെങ്ങും മറ്റൊരിടത്തു നിന്നുമുണ്ടായിട്ടില്ലെന്നാണ് നിരവധി പേര് വിലയിരുത്തിയിട്ടുള്ളത്. മുസ്ലിം സമുദായത്തിലെ തന്നെ അധികാര ഘടനയെ ചോദ്യം ചെയ്യുന്ന മുന്നേറ്റമാണിത്. മൗലവിമാരെയും പുരുഷന്മാരെയും മാറ്റി നിര്‍ത്തി സ്ത്രീകള് നടത്തുന്ന സമരം.\nഇത്രയും വലിയൊരു സമരം നയിക്കുന്നവരുമായി ഇതുവരെ ഒരു തവണപോലും ആശയവിനമിയത്തിന് പ്രധാനമന്ത്രി തയ്യാറായിട്ടില്ല. പൗരത്വ ഭേദഗതി നിയമം പിന്‍വലിക്കണമെന്നാണ് ഷഹീന്‍ബാഗ് ആവശ്യപ്പെടുന്നത്. ഈ വിഷയത്തില് ഒരു ചര്‍ച്ചയുടെ പ്രശ്നമേ ഉദിക്കുന്നില്ലെന്നാണ് മോദിജിയും അമിത്ജിയും പറയുന്നത്. ട്വിറ്ററും എഫ്ബിയും സ്ത്രീകള്‍ക്ക് കൈമാറുമ്പോള് ഷഹീന്‍ബാഗിന് ഇടം കിട്ടുമോയെന്നത് ഒരു മണ്ടന് ചോദ്യമാണ്. മോദിജിയെ പ്രചോദിപ്പിക്കാന് ഹഹീന്‍ബാഗിനായിട്ടില്ല. എന്തുകൊണ്ടായിരിക്കണം ഇത്തരമൊരു സമരം രാജ്യത്തിന്റെ പ്രധാനമന്ത്രിയെ ഉത്തേജിതനാക്കാത്ത്? എന്തുകൊണ്ടാണ് ഈ സമരക്കാരുമായി സംസാരിക്കാന് അദ്ദേഹം തയ്യാറാവാത്തത്? സാമൂഹിക മാദ്ധ്യമങ്ങള് തുറന്നിടുമ്പോഴും പ്രധാനമന്ത്രിയുടെ ഓഫിസിന്റെ വാതിലുകള് എന്തുകൊണ്ട് ചിലര്‍ക്കു നേരെ അടഞ്ഞുകിടക്കുന്നു എന്ന ചോദ്യവും കാണാതിരിക്കാനാവില്ല.\nയോഗവും ധ്യാനവും ശീലിക്കണമെന്ന് മോദിജി ആവശ്യപ്പെടുന്നുണ്ട്. ഇവയൊക്കെ ഉള്ളിലേക്ക് നോക്കാന് പ്രേരിപ്പിക്കുന്ന സംഗതികളാണെന്നാണ് ആര്‍ഷഭാരതീയര് പറയുന്നത്. അതിനെയൊന്നും ചോദ്യം ചെയ്യേണ്ട കാര്യമില്ല. പക്ഷേ, ഇടയ്െക്കങ്കിലും ഒന്ന് പുറത്തേക്ക് കൂടി നോക്കേണ്ടതല്ലേ? ഉള്ളിന്റെയുള്ളില് നിന്നു മാത്രമല്ല പുറത്തു നിന്നുകൂടിയാണ് സമാധാനം വരുന്നത്. പുറത്തൊരു ശബ്ദം കേള്‍ക്കുമ്പോള് വാതിലിന്റെ താഴ് ശരിക്കുമടച്ചിട്ടില്ലേ എന്നല്ല ആ താഴൊന്നു തുറന്ന് പുറത്തേക്കിറങ്ങി എവിടെ നിന്നാണ് ആ ബഹളം വരുന്നതെന്ന് നോക്കുകയും ആ ബഹളം ഇല്ലാതാക്കാന് നമുക്കെന്താണ് ചെയ്യാനാവുക എന്ന് അന്വേഷിക്കുകയും ചെയ്യുമ്പോള് കൂടിയാണ് സമാധാനം സൃഷ്ടിക്കപ്പെടുക. ഈ വനിതാദിനത്തില് മോദിജി ഒന്ന് ഷഹീന്‍ബാഗിലേക്ക് പോയിരുന്നെങ്കില് എന്നാഗ്രഹിച്ചുപോവുന്നത് അതുകൊണ്ടുകൂടിയാണ്.\ncontent highlights: PM Narendra Modi should also consider Shaheen Bagh while conveying women's day wishes\nShe Inspire Us


'ജെ.എന്.യു പോരാട്ടം തുടര്‍ന്നുകൊണ്ടേയിരിക്കും..ഇന്‍ക്വിലാബ് സിന്ദാബാദ്'-യൂത്ത് കോണ്‍ഗ്രസ്സ് നേതാവ് മാത്യു കുഴല്‍നാടന് എഴുതുന്നു\n21 Nov 2019 4:06 AM GMT\nകഴിഞ്ഞ ദിവസം സുപ്രീം കോടതിയില് നിന്നും ഓഫീസിലെത്താന്2മണിക്കൂറിലേറേ എടുത്തു. സാധാരണ 20 മിനിറ്റിന്റെ യാത്രയാണ്. ല്യൂറ്റന്‍സ് ഡെല്‍ഹിയിലെ എല്ലാ വഴികളും സ്തംഭിച്ചിരുന്നു. അന്വോഷിച്ചപ്പോള് ജെ.എന്.യു വിലെ വിദ്യാര്‍ത്ഥി സമരമാണ്. ആളുകള് കാറില് നിന്നും പുറത്തിറങ്ങി പരസ്പരം സംസാരിക്കുന്നു. ചിലര്‍ക്ക് നേരത്തെ വീട്ടില് എത്താന് കഴിയാത്തതിന്റെ നിരാശ, ദേഷ്യം ഒക്കെ. ഇടയ്ക്ക് ആരോ പറയുന്ന കേട്ടു 'അവരെങ്കിലും സമരം ചെയ്യട്ടെ.. ' സര്‍ക്കാരിനെതിരായ രോഷം. രാത്രി അറിയാന് കഴിഞ്ഞു വിദ്യാര്‍ത്ഥികളെ പോലീസ് ക്രൂരമായി തല്ലിച്ചതച്ചെന്ന്.\nഅതെ, ജെഎന്‍യു സമരത്തെ അടിച്ചമര്‍ത്തുകയാണ് ഈ സര്‍ക്കാര്. സമരത്തെ മാത്രമല്ല, ആ സര്‍വ്വകലാശാലയേയും. ഒരു പൂര്‍വ്വകാല വിദ്യാര്‍ത്ഥിയെന്ന നിലയില് എനിക്കും വേദന തോന്നി. നമ്മള് പഠിച്ച കലാലയങ്ങളോട് നമുക്ക് ഒരു വൈകാരികമായ അടുപ്പമുണ്ടാകും, അത് സ്വാഭാവികമാണ്.\nആദ്യത്തെ കലാലയം കോതമംഗലം എം എ കോളേജാണ്. സ്‌കൂള് മതില്‍കെട്ടിന്റെ തടവറയില് നിന്നും കൗമാര സ്വപ്നങ്ങളുമായി സ്വാതന്ത്ര്യത്തിന്റെ വിഹായസിലേക്ക് എന്നെ കൂട്ടിക്കൊണ്ട് പോയ കലാലയം. തീവ്ര സൗഹൃദങ്ങളും മായാത്ത ചില മുറിവുകളുമായി ഹൃസ്വകാലത്തേക്ക് കോലഞ്ചേരി സെന്റ് പീറ്റേഴ്‌സിലേക്ക് . പിന്നീട് നിയമ പഠനത്തിനായി, തിരുവനന്തപുരം ഗവ: ലോ കോളജിലേക്ക് . സംഭവബഹുലമായ5വര്‍ഷങ്ങള്. എല്ലാ നിലക്കും എന്റെ ജീവിതം മാറ്റിമറിച്ച കലാലയം. രാഷ്ട്രിയത്തിന്റെ തീച്ചൂളയിലേക്ക് എടുത്ത് ചാടി, രാഷ്ട്രീയം ജീവിതത്തിന്റെ തന്നെ ഭാഗമായി. പിന്നീട് ഉപരിപഠനത്തിന് ജെ.എന്.യു വി ലേക്ക്. എംഫിലും പി എച്ച് ഡി യുമായി നീണ്ട 8 വര്‍ഷം ഈ സര്‍വ്വകലാശാലയിലായിരുന്നു.\nജീവിത സഖിയെ സമ്മാനിച്ചത് ജെ.എന്.യു വാണ് എന്നതൊഴിച്ചാല്, വ്യക്തിപരമായ നേട്ടങ്ങള് ഒന്നും എടുത്ത് പറയാനില്ല. ആകെ ഒരു വട്ടമാണ് തിരഞ്ഞെടുപ്പില് മത്സരിച്ചത്, അതില് പരാജയപ്പെട്ടു. എന് എസ് യുവിനും വലിയ നേട്ടങ്ങള് ഒന്നും ഉണ്ടാക്കാന് കഴിഞ്ഞില്ല. എന്നിരുന്നാലും, എന്റെ ജീവിതത്തില്, എന്നെ ഏറ്റവും സ്വാധീനിച്ചതും ഇന്നത്തെ എന്നെ രൂപപ്പെടുത്തിയും ജെ.എന്.യു വാണ്.\nജെ.എന്.യുവില് ശ്വസിക്കുന്ന ശ്വാസത്തിന് പോലും ഒരു വിജ്ഞാനത്തിന്റെ ഗന്ധമുണ്ട് എന്ന് എനിക്ക് തോന്നിയിട്ടുണ്ട്. ജവഹര്‍ലാല് നെഹ്റു മുന്നോട്ട് വച്ച ആശയങ്ങളില് അധിഷ്ഠിതമായി ഇന്ദിരാ ഗാന്ധിയാണ് ഈ സര്‍വ്വകലാശാലക്ക് ജന്മം നല്‍കിയത്. പാശ്ചാത്യ ദേശത്തിന്റെ ചിന്തയും സംസ്‌കാരവും, ബൗദ്ധീക മേല്‍ക്കോയ്മയും നില നിര്‍ത്താന് ഹാര്‍വാര്‍ഡും ഓക്‌സ്‌ഫോഡും പോലെ മൂന്നാം ലോകരാഷട്രങ്ങള്‍ക്ക് തങ്ങളുടെ അവകാശ പോരാട്ടങ്ങള്‍ക്ക് വേണ്ട ബൗദ്ധിക ശക്തി പകരാന് ഒരു സര്‍വ്വകലാശാല, ഇതായിരുന്നു ജെ.എന്.യു വിന് പിന്നിലെ ആശയം.\nശരിയാണ് ജെ.എന്.യു വിന് എന്നും ഒരു പക്ഷമുണ്ട്, അത് ഇരയുടെ പക്ഷമാണ്, അടിച്ചമര്‍ത്തപ്പെടുന്നവന്റെ പക്ഷമാണ്, ദുര്‍ബലന്റെ പക്ഷമാണ്. ജെ.എന്.യു എന്നും വ്യവസ്ഥിതിയോട് കലഹിച്ചു കൊണ്ടിരുന്നു. അധികാര അപ്രമാദിത്വങ്ങളെ ചോദ്യം ചെയ്തു കൊണ്ടിരുന്നു. സാക്ഷാല് ഇന്ദിരാഗാന്ധിയോട് പ്രതിഷേധിച്ചു, പ്രധാനമന്ത്രിയായിരുന്ന മന്‍മോഹന് സിംന്ദിനെ കരിം കൊടി കാണിച്ചു. കോണ്‍ഗ്രസ്സിന്റെ നയങ്ങളെ എതിര്‍ത്തു. എന്.എസ്.യു വിന് ജയിക്കാനായില്ല. എന്നിട്ടും കോണ്‍ഗ്രസ്സുകാരനായ ഞാന് ജെ.എന്.യുവിനെ സ്‌നേഹിച്ചു, ഇഷ്ടപ്പെട്ടു. കാരണം, ജെഎന്‍യുവിന് അങ്ങനെ ആവാന് കഴിയുമായിരുന്നുള്ളൂ.\nഎന്റെ ചിന്തകളെ ജെ.എന്.യു വല്ലാതെ സ്വാധീനിച്ചിട്ടുണ്ട്. ആഗോളവല്‍ക്കരണ ഉദാരവല്‍ക്കരണ നയങ്ങളെ അനുകൂലിച്ചപ്പോഴും, ഒരവസരം കിട്ടിയപ്പോള് നമ്മുടെ നയങ്ങള്‍ക്ക് മനുഷ്യ മുഖം കൂടി വേണമെന്ന് സാക്ഷാല് മല്‍മോഹന് സിങ്ങിനോട് പറയാന് എന്നെ പ്രേരിപ്പിച്ചതും പ്രാപ്തനാക്കിയതും ഈ സര്‍വ്വകലാശാലയാണ്.\nലോകത്തിന്റെ ഏത് കോണില് നടക്കുന്ന അടിച്ചമര്‍ത്തലുകളോടും ജെ.എന്.യു കലഹിച്ചു. അമേരിക്കയോടും, ഇസ്രായേലിനോടും കലഹിക്കുമ്പോള് തന്നെ പാലസ്തീനിലെ ജനങ്ങളോടും, കമ്പോടിയ യിലെയും, സിറിയയിലേയും , സൊമാലിയയിലേയും ജനങ്ങളോട് ഐക്യദാര്‍ഡ്യം പ്രഖ്യാപിച്ചു. എന്തിനേറെ പറയണം, മുത്തങ്ങ സമര സമയത്ത് കേരളത്തിലെ കലാലയങ്ങള് മൗനം ഭജിച്ചപ്പോള് ആദിവാസി സമൂഹത്തിന് വേണ്ടി നൂറുകണക്കിന് വിദ്യാര്‍ത്ഥികള് ജെഎന്‍യു വില് പന്തം കൊളുത്തി പ്രകടനം നടത്തുന്നത് ഞാന് നേരില് കണ്ടതാണ്.\nഅങ്ങനെ ഉള്ള ഒരു സര്‍വ്വകലാശാലയെ ഇന്ന് ഇന്ത്യ ഭരിക്കുന്ന ശക്തികള്‍ക്ക് ഉള്‍ക്കൊള്ളാന് പ്രയാസമാണ്. രാജ്യം മുഴുവന് മൗനം അവലംബിച്ചാലും ജെ.എന്.യു ശബ്ദിച്ചു കൊണ്ടേയിരിക്കും, അത് കൊണ്ടാണ് അവര് രാജ്യ ദ്രോഹികള് എന്ന് വിളിക്കപ്പെടുന്നത്.\nഅതാണ് ആ അജ്ഞാതന് ഇന്നലെ പറഞ്ഞതും 'അവരെങ്കിലും പ്രതിഷേധിക്കട്ടെ... ' എന്ന്.\nഒരുപാട് എഴുതണമെന്നുണ്ട് , പക്ഷെ അവസാനിപ്പിക്കട്ടെ.\nഈ സര്‍വ്വകലാശാല അതിന്റെ സ്വത്വത്തില് തന്നെ നിലനിര്‍ത്തണമെന്ന് നിങ്ങള്‍ക്ക് തോന്നുന്നില്ലേ..?\nഇന്ന് ജെ.എന്.യു അതിന്റെ ആത്മാവിനെ സംരക്ഷിക്കാനുള്ള പോരാട്ടത്തിലാണ്..\nഇന്നലെ അവിടെ പോയിരുന്നു.. സമരം ചെയ്യുന്ന വിദ്യാര്‍ത്ഥികളോടും അദ്ധ്യാപകരോടും ഐക്യദാര്‍ഢ്യം അറിയിച്ചു.\nജെ.എന്.യു അതിന്റെ പോരാട്ടം തുടര്‍ന്നു കൊണ്ടേയിരിക്കും.. '\nഇന്‍ക്വിലാബ് സിന്ദാബാദ്.. '\nജെഎന്‍യുവില് നിന്ന് ഈ ശബ്ദം നിലക്കുന്നത് വരെ ഈ സര്‍വ്വകലാശാല മരിച്ചിട്ടില്ലാ എന്ന് വിശ്വസിക്കാം.. *ഫേസ്ബുക്ക് പോസ്റ്റ്


കൊറോണ കാലത്ത് സ്വയം ശുചീകരിക്കുന്നതിനൊപ്പം വാഹനവും വൃത്തിയാക്കാം | Tips For Vehicle Washing During Corona Lock Down\nവാഹനങ്ങള് വൃത്തിയാക്കാനിറങ്ങുന്നവര് ഇക്കാര്യങ്ങള് ഒന്ന് ശ്രദ്ധിക്കാം\nPublished: 25 Mar 2020, 04:00 PM IST\nകൊറോണ വൈറസ് ഭീതിയെ തുടര്‍ന്ന് വീട്ടില് തന്നെ കഴിയാന് തീരുമാനിക്കുന്നതിന് മുമ്പ് കാറിലോ ഇരുചക്ര വാഹനത്തിലോ യാത്ര ചെയ്തവരാണ് നമ്മളില് ഭൂരിഭാഗവും. ജോലിസ്ഥലത്തോ കടകളിലോ പോകാന് ഇപ്പോഴും വാഹനം ഉപയോഗിക്കുന്നവരുമുണ്ടാകും. കൊറോണപ്പേടിയെ തുടര്‍ന്ന് വ്യക്തിശുചിത്വവും പാര്‍പ്പിടശുചിത്വവും ഉറപ്പാക്കി, വാഹനങ്ങളെ മറന്നവര്‍ക്കാണ് ഈ കുറിപ്പ്.\nഓണ്‍ലൈന് ടാക്‌സ് സേവനങ്ങളായ ഉബര്, ഓല തുടങ്ങിയവ ഇന്ത്യയിലെ പ്രധാന നഗരങ്ങളിലെ സേവനങ്ങള് നിര്‍ത്തിവെച്ചിരിക്കുകയാണ്. അത് സര്‍ക്കാര് മാര്‍ഗനിര്‍ദേശം പാലിക്കുന്നതുകൊണ്ട് മാത്രമല്ല, ശരിയായി ശുചീകരണം നടത്താത്ത വാഹനങ്ങള് കൊറോണ വൈറസ് വാഹകരാകുമെന്നതിനാല്‍ക്കൂടിയാണ്. ഈ സാഹചര്യത്തിലെങ്കിലും ഓരോരുത്തരും അവരുടെ വാഹനങ്ങള് വൃത്തിയാക്കുന്നതിന്റെ ആവശ്യകത തിരിച്ചറിയണം.\nവാഹനങ്ങള് വൃത്തിയാക്കാനിറങ്ങുന്നവര് ഇക്കാര്യങ്ങള് ശ്രദ്ധിക്കാം\nഇത് തയ്യാറെടുപ്പ് ഘട്ടമാണ്: നിങ്ങളുടെ വീട് അല്ലെങ്കില് ഗാരേജില് പരതി താഴെപ്പറയുന്നവ സജ്ജമാക്കുക.\nമൈക്രോ ഫൈബര് ടവലുകള് (ശുദ്ധമായ കുറച്ച് കോട്ടണ് തുണി മതിയാവും)\nഹാന്‍ഡ് സാനിറ്റൈസര് (കുറഞ്ഞത് 70% ആല്‍ക്കഹോള് അടങ്ങിയിട്ടുള്ളത്)\nസോപ്പ് (കുളിക്കുന്ന സോപ്പ്)\nരണ്ട് ബക്കറ്റുകള് (1/3 വെള്ളം നിറയ്ക്കുക)\nഐസോപ്രൊപൈല് ആല്‍ക്കഹോള് (ലഭ്യമല്ലെങ്കിലും ഈ പട്ടികയിലെ മറ്റുള്ളവ ഇതിന്റെ ഗുണം ചെയ്യും)\nനിങ്ങളുടെ വീട്ടില് ഉള്ള ഏതെങ്കിലും ഓട്ടോമൊബൈല് ക്ലീനിംഗ് ഉല്‍പ്പന്നം.\nമാസ്‌ക് ഉണ്ടെങ്കില് അത് ധരിക്കുക. ലഭ്യമല്ലെങ്കില് വൃത്തിയുള്ള തൂവാല മാസ്‌കായി കെട്ടുക. കയ്യുറയും കണ്ണടയുമുണ്ടെങ്കില് അവ ഉപയോഗിക്കുക. നിങ്ങളുടെ ശരീരത്തെ പൂര്‍ണ്ണമായും മറയ്ക്കുന്ന വസ്ത്രം ധരിക്കുന്നത് നല്ലതാണ്.\nഇന്റീരിയറില് നിന്ന് ആരംഭിക്കാം. ഇന്റീരിയറിലെ കട്ടിയുള്ള ഭാഗങ്ങള് ആദ്യം വൃത്തിയാക്കാം. വാക്വം ക്ലീനര് ഉണ്ടെങ്കില് എല്ലാ ഉപരിതലവും ഹോസ് ഉപയോഗിച്ചു ക്ലീന് ചെയ്യുക. ഇല്ലെങ്കില് ശുദ്ധമായ മൈക്രോ ഫൈബര് ടവ്വലോ കോട്ടണ് തുണിയോ ഉപയോഗിച്ച് ആ പ്രതലങ്ങള് ഉരച്ചുവൃത്തിയാക്കുക.\nവൃത്തിയാക്കേണ്ട ഭാഗങ്ങള്; സ്റ്റിയറിംഗ് വീല്, ഡോര് ഹാന്‍ഡിലുകള്, ഗിയര് ലിവര്, ബട്ടണുകള് അല്ലെങ്കില് ടച്ച് സ്‌ക്രീനുകള്, വൈപ്പര് ആന്‍ഡ് ടേണ് സിഗ്നല് സ്റ്റാക്കുകള്, ഡോര് ആം റെസ്റ്റുകള്, ഗ്രാബ് ഹാന്‍ഡിലുകള്, സീറ്റ് അഡ്ജസ്റ്ററ് ആന്‍ഡ് സീറ്റ് ബെല്‍റ്റ്, വാനിറ്റി മിറര് പാഡുകള്, ഹോള്‍ഡര് അല്ലെങ്കില് സ്റ്റോറേജ് ഇടങ്ങള്.\nഅതിനുശേഷം ഒരു പുതിയ മൈക്രോ ഫൈബര്/കോട്ടണ് തുണിയില് ലഭ്യത അനുസരിച്ച് ഇനിപ്പറയുന്നവയില് ഏതെങ്കിലും ഒന്ന് വളരെ കുറച്ച് പുരട്ടുക.\nഇതിലേതുതന്നെ ഉപയോഗിച്ചാലും അവയൊന്നും അധികമായി എടുക്കാതിരിക്കാന് പ്രത്യേകം ശ്രദ്ധിക്കുക. ഇന്റീരിയറില് അവിടവിടെ ഇറ്റിവീഴാതെ കുറച്ചു കുറച്ചായി മാത്രം എടുത്തുപയോഗിക്കുക.\nഓരോ ഭാഗവും തുടച്ചുകഴിയുമ്പോള് മൈക്രോ ഫൈബര്/കോട്ടണ് തുണി ആദ്യം ഒന്നാമത്തെ ബക്കറ്റ് വെള്ളത്തില് കുതിര്‍ത്ത് വൃത്തിയാക്കുക. ഇത് നന്നായി പിഴിഞ്ഞതിനു ശേഷം രണ്ടാമത്തെ ബക്കറ്റില് മുക്കി വൃത്തിയാക്കുക. അടുത്ത ഭാഗം ക്ലീന് ചെയ്യുന്നതിനു മുന്‍പ് തുണിയിലെ വെള്ളം കഴിയുന്നത്ര പിഴിഞ്ഞുകളയുക. വൃത്തിഹീനമാകുമ്പോള് ബക്കറ്റിലെ വെള്ളം മാറ്റുക.\nഅപ്‌ഹോള്‍സ്റ്ററി ക്ലീന് ചെയ്യുക. അത് ഫാബ്രിക് അല്ലെങ്കില് ഇമിറ്റേഷന് ലെതര്/ലെതര് ആകാം. നിങ്ങളുടെ പക്കല് കാര് അപ്‌ഹോള്‍സ്റ്ററി ക്ലീനിംഗ് ഉല്‍പ്പന്നം ഇല്ലെങ്കില്, സോപ്പുവെള്ളം ഉപയോഗിക്കുന്നതാണ് സുരക്ഷിതം. മൈക്രോ ഫൈബര്/കോട്ടണ് തുണി സോപ്പുവെള്ളത്തില് മുക്കി പിഴിഞ്ഞശേഷം അതുകൊണ്ട് തുടയ്ക്കുക.\nനനഞ്ഞുകുതിര്‍ന്ന തുണി അതുപോലെ ഉപയോഗിക്കരുത്. കാരണം ആ വെള്ളം അപ്‌ഹോള്‍സ്റ്ററിക്ക് കീഴിലെ ഫോം വലിച്ചെടുക്കുകയും ദുര്‍ഗന്ധത്തിനും പൂപ്പല് പിടിക്കുന്നതിനും കാരണമാകും. സോപ്പുവെള്ളത്തില് തുടച്ചശേഷം ആ പ്രതലം ഉണങ്ങിയ തുണി ഉപയോഗിച്ച് വീണ്ടും തുടയ്ക്കണം.\nആദ്യം പുറത്തെടുത്തിടുന്ന ഫ്‌ളോര് മാറ്റുകളാണ് ഇനി വൃത്തിയാക്കേണ്ടത്. പ്രഷര് വാഷര്, ഗാര്‍ഡന് ഹോസ് തുടങ്ങിയവ ഉപയോഗിച്ച് വെള്ളമടിച്ച് പൊടി കളയണം. പിന്നീട് സോപ്പ് വെള്ളമോ കാര്‍പെറ്റ് ക്ലീനറോ സ്‌പ്രേ ചെയ്ത് ഒരു മിനിറ്റിന് ശേഷം വീണ്ടും വെള്ളമടിച്ച് കഴുകിയെടുക്കാം. ഇത് ഉണക്കിയ ശേഷം മാത്രമേ വാഹനത്തിനുള്ളില് ഇടാവൂ.\nകാറിന്റെ എക്സ്സ്റ്റീരിയര് വൃത്തിയാക്കാം. പുറത്തെ ഡോര് ഹാന്‍ഡിലുകള്, ബൂട്ട് ലിഡ്, റിയര് വ്യൂ മിററുകള് എന്നിവ വൃത്തിയാക്കാന് കൂടുതല് ശ്രദ്ധിക്കുക. അടുത്തിടെ ഇന്ധനം നിറച്ചിട്ടുണ്ടെങ്കില് സാനിറ്റൈസര് ഉപയോഗിച്ച് ഇന്ധന ടാങ്കിന്റെ ലിഡ് വൃത്തിയാക്കുകയും ചെയ്യാം.\nമോട്ടോര്‍സൈക്കിളുകള് ഉള്ളവര് സാധാരണപോലെ തന്നെ ക്ലീന് ചെയ്യുക. കഴുകുന്നതിന് മുമ്പ് ഹാന്‍ഡില്‍ബാറുകള്, ബ്രേക്ക് ലിവര്, ക്ലെച്ച് ലിവര്, പെട്രോള് ലിഡ്, ഗ്രാബ് റെയില് എന്നിവ സാനിറ്റൈസര് പുരട്ടിയ മൈക്രോ ഫൈബര്/കോട്ടണ് തുണി ഉപയോഗിച്ച് തുടയ്ക്കുക. ഇതിനൊപ്പം ഹെല്‍മെറ്റ്, റൈഡിങ് ഗിയറുകള് എന്നിവയും വൃത്തിയാക്കണം.\nContent Highlights: Tips For Vehicle Washing During Corona Lock Down\nസൗദിയില് കോവിഡ് മരണം ഇന്ന് 27; രോഗികളുടെ എണ്ണം 500-ല് താഴെ\n24 മണിക്കൂറില് രാജ്യത്ത് കോവിഡ് മരണം 1130; 86961 പുതിയ രോഗികള്\nകോവിഡിനെച്ചൊല്ലി തര്‍ക്കം; 10 മാസം മുമ്പ് വിവാഹിതരായ യുവദമ്പതിമാര് ജീവനൊടുക്കി


Koodathai murder case; Fourth chargesheet submitted | കൂടത്തായി കൊലപാതകം; മാത്യു മഞ്ചാടിയില് കേസില് കുറ്റപത്രം സമര്‍പ്പിച്ചു! - Malayalam Oneindia\n36 min ago 'ഹൃദയവേദനയോടെ..രക്തബന്ധങ്ങൾക്കും പരിമിതിയുണ്ടല്ലോ..?;സഹോദരന്റെ ബിജെപി പ്രവേശനത്തിൽ പന്തളം സുധാകരൻ\nPublished: February32020, 12:35 [IST]\nവടകര: കൂടത്തായി കൊലപാതക പരമ്പര കേസിലെ നാലാമത്തെ കുറ്റപത്രവും കോടതിയിൽ സമർപ്പിച്ചു. തിങ്കളാഴ്ച രാവിലെ താമരശ്ശേരി മുന്‍സിഫ് കോടതിയില് കുറ്റപത്രം സമര്‍പ്പിച്ചത്. പൊന്നാമറ്റം ടോം തോമസിന്റെ ഭാര്യാ സഹോദരന് മാത്യു മഞ്ചാടിയില് വധക്കേസിലാണ് കുറ്റപത്രം സമർപ്പിച്ചിരിക്കുന്നത്. കുറ്റപത്രത്തില് 2016 പേജുകളുണ്ട്. കേസില് ആകെ 178 സാക്ഷികളുണ്ട്.\n2014 ഫെബ്രുവരി 24-നാണ് ടോം തോമസിന്റെ ഭാര്യാ സഹോദരന് മാത്യു മഞ്ചാടിയില് മരിച്ചത്. ജോളിയുടെ ആദ്യഭര്‍ത്താവ് റോയ് തോമസിന്റെ മരണത്തില് സംശയം പ്രകടിപ്പിക്കുകയും പോസ്റ്റ്മോർട്ടം ചെയ്യിക്കാനും മാത്യു ആവശ്യപ്പെട്ടിരുന്നു. ഇതാണ് മാത്യുവിനെ കൊലപ്പെടുത്താനുള്ള പ്രധാന കാരണം. മറ്റു മൂന്നു കേസുകളിലെയും പോലെ ജോളിയമ്മയെന്ന ജോളി തന്നെയാണ് മാത്യു മഞ്ചാടിയില് കേസിലും ഒന്നാംപ്രതി.\nമദ്യത്തില് സയനൈഡ് കലര്‍ത്തി\nമാത്യുവിന്റെ വീട്ടില് ആളില്ലാത്ത സമയത്ത് ജോളി എത്തുകയും ആദ്യം മദ്യത്തില് സയനൈഡ് കലര്‍ത്തി കുടിക്കാന് നല്‍കിയ ശേഷം വീട്ടിലേക്ക് തിരിച്ച് പോയി. ശേഷം, കുറച്ച് കഴിഞ്ഞ് വീണ്ടും മാത്യുവിന്റെ വീട്ടിലെത്തി അവശനായായി കിടന്ന മാത്യുവിന് വെള്ളത്തിലും സയനൈഡ് കലര്‍ത്തി നല്‍കുകയായിരുന്നു. മാത്യു മരിച്ചത് ഹൃദയാഘാതം കൊണ്ടാണെന്ന് പ്രചരിപ്പിക്കുകയും ചെയ്തിരുന്നു എന്ന് കുറ്റപത്രത്തിൽ വ്യക്തമാക്കുന്നു.\nജോളിക്ക് സ്വത്ത് നൽകരുത്\nറോയിയുടെ സ്വത്ത് ഇനി ജോളിക്ക് നല്‍കരുതെന്നും മാത്യു ആവശ്യപ്പെട്ടിരുന്നു. തുടര്‍ന്ന് മാത്യുവിനെ ജോളി മദ്യത്തിലും കുടിവെള്ളത്തിലും സയനൈഡ് കലര്‍ത്തി നല്‍കി കൊലപ്പെടുത്തുകയായിരുന്നുവെന്നും റൂറല് എസ്പി കെജി സൈമണ് വാര്‍ത്താ സമ്മേളനത്തില് പറഞ്ഞു. കൊയിലാണ്ടി സിഐ കെ ഉണ്ണികൃഷ്ണന്റെ നേതൃത്വത്തിലുള്ള അന്വേഷണ സംഘമാണ് കേസ് അന്വേഷിച്ചത്.\nഎസ്പിയുടെ സ്ഥലം മാറ്റം\nറോയ് തോമസ്, സിലി, ആല്‍ഫൈന് കേസുകളിലാണ് ഇതിന് മുമ്പ് അന്വേഷണ സംഘം കുറ്റപത്രം സമർപ്പിച്ചിരിക്കുന്നത്. കൂടത്തായി കേസിലെ അന്വേഷണ ഉദ്യോഗസ്ഥന് റൂറല് എസ്പി കെജി സൈമണ് പത്തനംതിട്ടയിലേക്ക് സ്ഥലം മാറി പോവുന്ന സാഹചര്യത്തിലാണ് നാലാമത്തെ കുറ്റപത്രവും സമര്‍പ്പിച്ചിരിക്കുന്നത്. ജോളി നടത്തിയ ഓരോ കൊലപാകവും വളരെ ആസൂത്രിതമാണെന്നാണ് നേരത്തെ പോലീസ് വ്യക്തമാക്കിയിരുന്നത്. കൂടത്തായിയിലെ കൂട്ടമരണക്കേസില് സംശയമുണ്ടെന്ന് ഉന്നയിച്ച് മരിച്ച ടോം തോമസ്-അന്നമ്മ ദമ്പതികളുടെ മകനായ റോജോ നല്‍കിയ പരാതിയിലാണ് അന്വേഷണ ഉദ്യോഗസ്ഥര് കല്ലറ തുറന്ന് പരിശോധന നടത്തിയത്. ഇതോടെയാണ് മരണത്തിന്റെ ചുരുളഴിയുന്നത്.\nആദ്യ കൊലപാതകം 2002ൽ\nKoodathai murder case; Fourth chargesheet submitted\nStory first published: Monday, February 3, 2020, 12:35 [IST]


ശാഹീന്‍ബാഗ് സമരപന്തലിലേക്ക് പെട്രോള് ബോംബെറിഞ്ഞു\nTue Jul 14 2020 18:44:18 GMT+0530 (India Standard Time)\nപൗരത്വ ഭേദഗതി നിയമം പിന്‍വലിക്കുന്നവരെ സമരം തുടരുമെന്ന് തന്നേയാണ് ശാഹിന് ബാഗിലെ സമരക്കാര് പറയുന്നത്. കൊറോണ വൈറസ് പടരാതിരിക്കാനുള്ള മുന്‍കരുതലുകള് സ്വീകരിക്കും.\nAPH22 March 2020 7:16 AM GMT\nന്യൂഡല്‍ഹി: ജനത കര്‍ഫ്യുവിനിടയില് ശാഹീന്‍ബാഗിലെ സമരപന്തലിലേക്ക് പെട്രോള് ബോംബേറ്. പൗരത്വ ഭേദഗതി നിയമത്തിനെതിരെയുള്ള പ്രക്ഷോഭ പന്തല് ലക്ഷ്യം വെച്ചാണ് പെട്രോള് ബോംബെറിഞ്ഞതെന്ന് പ്രതിഷേധക്കാര് ആരോപിച്ചു. ജനത കര്‍ഫ്യു ആയതിനാല് സമരക്കാര് കുറഞ്ഞത് വലിയ ദുരന്തം ഒഴിവാക്കി.\nജാമിഅ മില്ലിയ സര്‍വകലാശാലക്ക് മുന്നില് ഇന്ന് രാവിലെ അജ്ഞാതര് വെടിയുതിര്‍ത്തായി വിദ്യാര്‍ഥികള് പറഞ്ഞു. 'ജാമിഅ മില്ലിയ ആറാം നമ്പ4 ഗേറ്റിന് മുന്നിലാണ് വെടിവെപ്പുണ്ടായത'. ബൈക്കിലെത്തിയ സംഘമാണ് വെടിയുതിര്‍ത്തതെന്നും വിദ്യാര്‍ഥികള് കൂട്ടിച്ചേര്‍ത്തു.\nകൊവിഡ് 19 അണുബാധ പടരാതിരിക്കാന് മാര്‍ച്ച് 31 വരെ സമ്മേളനങ്ങള് ഡല്‍ഹി സര്‍ക്കാര് നിരോധിച്ചിരുന്നു. വ്യാഴാഴ്ച മുതല് സര്‍ക്കാര് തലസ്ഥാനത്തെ ഒത്തുചേരലിനുള്ള നിരോധനം കര്‍ശനമാക്കി. ഒത്തുചേരാനുള്ള ആളുകളുടെ എണ്ണം 50ല് നിന്ന് 20 ആക്കി.\nകൊറോണ പടരുന്ന സാഹചര്യത്തില് ശാഹിന്‍ബാഗിലും കുത്തിയിരിപ്പ് സമരം നടത്തുന്നവരുടെ എണ്ണം പരിമിതപ്പെടുത്തിയിട്ടുണ്ട്. അണുബാധ പടരാതിരിക്കാന് ആവശ്യമായ തെര്‍മല് സ്‌കാനറുകള്, പ്രകടനക്കാര്‍ക്ക് മാസ്‌ക് എന്നിവ ഏര്‍പ്പെടുത്തിയിട്ടുണ്ടെന്ന് സന്നദ്ധപ്രവര്‍ത്തകര് പറഞ്ഞു.\n2019 ഡിസംബര് 15 മുതല് സ്ത്രീകളുടെ നേതൃത്വത്തില് നടക്കുന്ന ഈ പ്രതിഷേധം പൗരത്വ ഭേദഗതി നിയമത്തിനും നിര്‍ദ്ദിഷ്ട എന്‍ആര്‍സിക്കും എതിരായ പ്രതിഷേധത്തിന്റെ പ്രഭവകേന്ദ്രമാണ്.\nഅതേസമയം, രാജ്യത്ത് കൊറോണ പടര്‍ന്നുപിടിക്കുന്ന സാഹചര്യത്തില് ജാമിഅ സര്‍വകലാശാലയിലെ വിദ്യാര്‍ഥികള് പൗരത്വ ഭേദഗതി നിയമത്തിനെതിരായ പ്രക്ഷോഭം താല്‍ക്കാലികമായി നിര്‍ത്തിവച്ചു. ഏഴാം ഗേറ്റില് തുടര്‍ന്നുവരുന്ന 24 മണിക്കൂര് സമരമാണ് താല്‍ക്കാലികമായി അവസാനിപ്പിച്ചത്. കൊവിഡ് 19 പടരുന്ന സാഹചര്യത്തില് സമര വളണ്ടിയര്‍മാര് ജാഗ്രത പാലിക്കണം എന്നും ജാമിഅ ഏകോപന സമിതി പ്രസ്താവനയില് പറഞ്ഞു.\nസമരം തുടങ്ങി 100ാം ദിവസമാണ് സമരത്തില് നിന്ന് താല്‍ക്കാലികമായി വിട്ടുനില്‍ക്കാന് കമ്മിറ്റി തീരുമാനിച്ചത്. ഇതുവരെ സമരത്തില് പങ്കെടുക്കുന്നവര്‍ക്ക് മാസ്‌കും സാനിറ്റൈസറും വിതരണം ചെയ്തിരുന്നു. നേരത്തെ തന്നെ കൊവിഡ് 19 വ്യാപിക്കുന്ന സാഹര്യത്തില് ജാമിഅ മില്ലിയ ഇസ്‌ലാമിയ്യ വിദ്യാര്‍ഥികളോട് വീടുകളിലേക്ക് മടങ്ങാന് അധികൃതര് നിര്‍ദേശം നല്‍കിയിരുന്നു. എന്നാല്, പൗരത്വ ഭേദഗതി നിയമം പിന്‍വലിക്കുന്നവരെ സമരം തുടരുമെന്ന് തന്നേയാണ് ശാഹിന് ബാഗിലെ സമരക്കാര് പറയുന്നത്. കൊറോണ വൈറസ് പടരാതിരിക്കാനുള്ള മുന്‍കരുതലുകള് സ്വീകരിക്കും.\nShaheen Bagh Caa Petrol bomb


പടിഞ്ഞാറന് ജനത മൊത്തത്തില്, സദാചാരപരിധികള് മാനിക്കാത്തവരും ലൈംഗികാരാജകത്വത്തിന്റെയും അഴിഞ്ഞാട്ടത്തിന്റെയും വക്താക്കളുമാണെന്നാണ് പൗരസ്ത്യ ലോകത്തിന്റെ പൊതു ധാരണ. ലോകത്തെ വരച്ചവരയില് നിര്‍ത്തുന്ന ശാക്തിക രാഷ്ട്രങ്ങളുടെ അത്യുന്നത സാരഥികള് മുതല് മതപുരോഹിതന്മാര് വരെ ജീവിതത്തിന്റെ നാനാ തുറകളിലുള്ള പ്രഗത്ഭന്മാരെക്കുറിച്ച് മാധ്യമങ്ങളില് ദിനേന വന്നുകൊണ്ടിരിക്കുന്ന വാര്‍ത്തകള് ഈ ധാരണയെ അരക്കിട്ടുറപ്പിക്കുന്നതാണ്. എന്നാല്, പാശ്ചാത്യരെല്ലാം അശ്ലീലത്തിന്റെയും ആഭാസത്തിന്റെയും വക്താക്കളും പ്രയോക്താക്കളുമാണ് എന്ന ധാരണ അബദ്ധമാകുന്നു. മാന്യതയും സദാചാര പ്രതിബദ്ധതയുമുള്ളവര് അവിടെയും ഏറെയുണ്ട്. വാസ്തവത്തില് പ്രമുഖരുടെ അപഥ സഞ്ചാര കഥകള് വന് വാര്‍ത്തകളും വിവാദങ്ങളുമാകുന്നതുതന്നെ, വലിയൊരു വിഭാഗം അതിനെ വിമര്‍ശിക്കുകയും വെറുക്കുകയും ചെയ്യുന്നതുകൊണ്ടാണ്. നേതാക്കളുടെ അപഥ സഞ്ചാര കഥകള് പുറത്തുവരുമ്പോള് അവരെ മാലയിട്ട് സ്വീകരിച്ച് സിന്ദാബാദ് വിളിക്കാന് കാത്തുനില്‍ക്കുന്ന അനുയായി വൃന്ദങ്ങള് ഏതായാലും അവിടെയില്ല. ചില സന്ദര്‍ഭങ്ങളില് ലൈംഗികാഭാസങ്ങള്‍ക്കെതിരെ പൗരസ്ത്യരേക്കാള് പ്രതിഷേധമുള്ളവരാണെന്നു തോന്നും. ഈ തോന്നലിന് ആക്കം കൂട്ടുന്ന ഒരു സംഭവം അടുത്ത കാലത്തുണ്ടായി.\nലീനാ റോസ് ഒരു പത്തു വയസ്സുകാരി ഫ്രഞ്ച് പെണ്‍കുട്ടിയാണ്. മറ്റേതൊരു പെണ്‍കുട്ടിയെയും പോലെ നിര്‍മലയും മൃദുലയും. ഏതാനും മാസം മുമ്പ് ഒരു മോഡലിംഗ് ഏജന്‍സി അവളെ അത്യന്തം പ്രലോഭനീയമായ വസ്ത്രങ്ങളണിയിച്ച് മേത്തരം മേക്കപ്പുകള് കൊണ്ടലങ്കരിച്ച് ആണുങ്ങളെ ഹരം കൊള്ളിക്കുന്ന ഒരു മാദക റാണിയായി അവതരിപ്പിച്ചു. ഫ്രാന്‍സില് മാത്രമല്ല, ബ്രിട്ടനിലും അമേരിക്കയിലുമെല്ലാം ആ പടം വന് കോളിളക്കം സൃഷ്ടിച്ചു. വികാരോദ്ദീപകമായ ഈ ചിത്രം ഒരു ഫാഷന് മാസിക പ്രസിദ്ധീകരിക്കുക കൂടി ചെയ്തതോടെ പടിഞ്ഞാറന് ലോകത്തെങ്ങും ലീനാ റോസിന് ആരാധകര് പെരുകി. ഫേസ്ബുക്കില് ഈ മോഡലിന് ഒരു പേജ് ലോഞ്ച് ചെയ്തു. ഫേസ്ബുക്കില് ആരാധക സന്ദേശങ്ങള് കുമിഞ്ഞുകൂടി. പുറത്തെ കോലാഹലവും ഫേസ്ബുക്കിലൂടെയുള്ള ആരാധകരുടെ അന്ധമായ തള്ളിക്കയറ്റവും ലീനാ റോസിന്റെ 43കാരിയായ അമ്മയെ ബേജാറാക്കി. അവരും ഒരു സിനിമാ പ്രവര്‍ത്തകയാണ്. അവര് ഫേസ്ബുക്കിലെ പേജ് അടച്ചു കളഞ്ഞു. അടക്കുമ്പോള് ആ അമ്മ എഴുതി: ''ക്ഷമിക്കണം, ഞാന് അവളുടെ അമ്മയായിപ്പോയി... കേവലം ഒരു ബാലികയാണവളിപ്പോഴും. തന്നെക്കുറിച്ച് പുറത്ത് എന്തു പുകിലാണ് നടക്കുന്നതെന്ന് അവളറിയുന്നില്ല.''\nഒരു വശത്ത് ആരാധകരുടെ ആഘോഷം പൊടി പൊടിക്കുമ്പോള് തന്നെ മറുവശത്ത് അതിനെതിരെ രൂക്ഷമായ പ്രതിഷേധവും അരങ്ങേറിക്കൊണ്ടിരുന്നു എന്നതാണ് ഇതിലെ ശ്രദ്ധേയമായ കാര്യം. ലീനാ റോസിനെ അവതരിപ്പിച്ച മോഡലിംഗ് ഏജന്‍സിക്കും ചിത്രം പ്രസിദ്ധീകരിച്ച ഫാഷന് മാസികക്കുമെതിരെ ഫ്രാന്‍സിലും ബ്രിട്ടനിലും അമേരിക്കയിലുമെല്ലാം രോഷമുയര്‍ന്നു. മോഡലിംഗ് തൊഴിലില് ഏര്‍പ്പെട്ട വനിതകള് വരെ അതില് പങ്കുചേര്‍ന്നു. മുതിര്‍ന്നവരും യുവജനങ്ങളും മാത്രമല്ല, കൊച്ചു പെണ്‍കുട്ടികള് പോലും പ്രതിഷേധ പ്രകടനങ്ങള് സംഘടിപ്പിച്ചു. മാധ്യമങ്ങളില് ചൂടേറിയ ചര്‍ച്ചകള് നടന്നു. മോഡലിംഗ് ഏജന്‍സിയും മാസികയും ശ്ലീലതയുടെ അതിരുകള് ലംഘിച്ചുവെന്നും ഒരു പാവം പെണ്‍കുഞ്ഞിന്റെ ബാല്യം കവര്‍ന്നുവെന്നുമായിരുന്നു മുഖ്യ വിമര്‍ശനങ്ങള്. ഒരു പെണ്‍കുട്ടി എഴുതി: ''പതിനഞ്ചു തികഞ്ഞ എനിക്ക് പോലും ആ രീതിയില് പ്രത്യക്ഷപ്പെടുന്നതിനെക്കുറിച്ച് ചിന്തിക്കാനാകുന്നില്ല. അപ്പോള് പത്തു വയസ്സുകാരിയുടെ അവസ്ഥ എന്തായിരിക്കും?'' ''ഒരു ഫാഷന് മാസിക ഇത്രത്തോളം ചെയ്തുകളഞ്ഞുവെന്ന് ഇപ്പോഴും വിശ്വസിക്കാനാവുന്നില്ല...... നിര്‍മല ഹൃദയരായ കുഞ്ഞുങ്ങളെ നഗ്നമായി ചൂഷണം ചെയ്യലാണിത്''- മറ്റൊരു വനിത എഴുതി.\nനാട്ടിലെ ചില സ്ത്രീകള് ശിരോവസ്ത്രം ധരിക്കുന്നത് സഹിക്കാനാവാതെ നിയമം മൂലം നിരോധമേര്‍പ്പെടുത്തിയ നാടാണ് ഫ്രാന്‍സ്. അവിടത്തെ പ്രസിഡന്റ് ഒരു മോഡല് ഗേളുമായി കുറെ നാള് കറങ്ങി നടന്ന് വിവാഹബാഹ്യ ലൈംഗിക ജീവിതം ഒരാധികാരിക ഫാഷനാക്കിയ ശേഷമാണ് അവരെ വിവാഹം ചെയ്തത്. അതേ ഫ്രാന്‍സില് തന്നെ ഒരു പത്തു വയസ്സുകാരിയെ സെക്‌സിയായി അവതരിപ്പിച്ചതില് ഇത്രയേറെ പ്രതിഷേധമുയര്‍ന്നത് കൗതുകകരമാണ്.\nലീനാ റോസ് സംഭവത്തില് പ്രതിഷേധിക്കുന്നവര് ഗൗരവപൂര്‍വം പരിഗണിക്കേണ്ട ചില കാര്യങ്ങളുണ്ട്. എന്തുകൊണ്ടാണ് ആളുകള് ഇത്തരം ആഭാസങ്ങള്‍ക്ക് മുതിരുന്നത്? സ്ത്രീയുടെ സൗന്ദര്യ പ്രദര്‍ശനത്തിന് ചില അതിരുകള് ആവശ്യമാണെന്നാണല്ലോ സംഭവത്തിലെ പ്രതിഷേധം അടയാളപ്പെടുത്തുന്നത്. സ്ത്രീശരീരം മറക്കലല്ല, തുറന്നിടലാണ് യഥാര്‍ഥ സ്ത്രീ ചൂഷണവും പീഡനവും എന്നു ചിലര് സൂചിപ്പിക്കുകയും ചെയ്തു. സ്ത്രീശരീരത്തിന്റെ വെളിപ്പെടുത്താവുന്ന ഭാഗങ്ങളുടെ അതിരുകള് ഏതാണ് എന്ന കാര്യത്തിലേ പാശ്ചാത്യരും മുസ്‌ലിംകളും തമ്മില് അഭിപ്രായ വ്യത്യാസമുള്ളൂ. വെളിപ്പെടുത്താവുന്നതിന് പരിധി നിഷേധിക്കുകയും മറക്കാവുന്നതിന് നിയമംമൂലം പരിധി നിശ്ചയിക്കുകയുമാണ് പല പാശ്ചാത്യ നാടുകളും ചെയ്തിട്ടുള്ളത്. ചെയ്യേണ്ടിയിരുന്നത് നേരെ മറിച്ചായിരുന്നു. വനിതകളെ വസ്ത്രത്തില്‍നിന്നും സഹജമായ ലജ്ജയില് നിന്നും മോചിപ്പിക്കലല്ല സ്ത്രീ സ്വാതന്ത്ര്യമെന്ന് പാശ്ചാത്യര് അംഗീകരിക്കണം; അവരെ ചാണിന് ചാണ് അനുകരിക്കാന് വെമ്പുന്ന പൗരസ്ത്യരും. വസ്ത്രാക്ഷേപത്തെ സ്ത്രീ വിമോചനമായി അവതരിപ്പിക്കുന്നവര് വാസ്തവത്തില് സ്ത്രീകളെ കബളിപ്പിക്കുകയാണ്. വനിതകളുടെ വസ്ത്രധാരണം സംബന്ധിച്ച് ഇസ്‌ലാമിന്റെ കാഴ്ചപ്പാട് പാശ്ചാത്യര്‍ക്ക് പരിചയപ്പെടുത്താനും ചര്‍ച്ചാ വിഷയമാക്കാനും ലീനാ റോസ് സംഭവം യൂറോപ്യന് മുസ്‌ലിംകള്‍ക്ക് നല്ലൊരവസരമാണ്.


It’s not going to be easy for MS Dhoni to makeacomeback says Venkatesh Prasad-ധോണിക്ക് ഇനിയൊരു മടങ്ങിവരവ് അത്ര എളുപ്പമല്ല: വെങ്കിടേഷ് പ്രസാദ്\nIts Not Going To Be Easy For Ms Dhoni To Make A Comeback Says Venkatesh Prasad\nഈ വർഷം ഓസ്ട്രേലിയയിൽ നടക്കാനിരിക്കുന്ന ടി20 ലോകകപ്പിന് മുമ്പ് താരത്തിന് ഇന്ത്യൻ ടീമിലും ലോകകപ്പ് സ്ഥാനമുറപ്പിക്കാനാകുമോയെന്ന് മടങ്ങിയെത്താനാകുമോയെന്ന് ഉറ്റുനോക്കുകയാണ് ആരാധകർ\nMay 14, 2020 09:29:15 pm\nക്രിക്കറ്റിൽ നിന്ന് ധോണിയുടെ മടങ്ങിവരവ് ലോക്ക്ഡൗൺ കാലത്തും വലിയ ചർച്ച വിഷയം തന്നെയാണ്. ഇന്ത്യയ്ക്ക് രണ്ട് ലോകകപ്പ് സമ്മാനിച്ച നായകൻ കഴിഞ്ഞ ഇംഗ്ലണ്ട് ലോകകപ്പിന് ശേഷം ഇന്ത്യയ്ക്കായി ഒരു മത്സരം പോലും കളിച്ചിട്ടില്ല. ഇന്ത്യൻ പ്രീമിയർ ലീഗിലൂടെ ക്രിക്കറ്റിലേക്ക് മടങ്ങിവരാമെന്ന കണക്ക് കൂട്ടൽ കൊറോണ വൈറസും അസ്ഥാനത്താക്കിയതോടെ ധോണിയുടെ മടങ്ങിവരവും വിരമിക്കലും വീണ്ടും ചർച്ചകളിൽ ഇടംപിടിക്കുകയാണ്.\nഈ വർഷം ഓസ്ട്രേലിയയിൽ നടക്കാനിരിക്കുന്ന ടി20 ലോകകപ്പിന് മുമ്പ് താരത്തിന് ഇന്ത്യൻ ടീമിലും ലോകകപ്പ് സ്ഥാനമുറപ്പിക്കാനാകുമോയെന്ന് മടങ്ങിയെത്താനാകുമോയെന്ന് ഉറ്റുനോക്കുകയാണ് ആരാധകർ. വിമർശകരാകട്ടെ ഇനിയൊരു കരിയർ താരത്തിലില്ലെന്നും വിരമിക്കണമെന്നും ആവശ്യപ്പെടുന്നു. പല താരങ്ങളും ധോണിയുടെ കരിയറിനെക്കുറിച്ച് തങ്ങളുടെ അഭിപ്രായം രേഖപ്പെടുത്തി കഴിഞ്ഞു. മുൻ ഇന്ത്യൻ താരം വെങ്കിടേഷ് പ്രസാദും അത്തരത്തിലൊരു അഭിപ്രായ പ്രകടനം നടത്തിയിരിക്കുകയാണ്.\nAlso Read: നാലുപന്തുകളെഴുതിയ ക്രിക്കറ്റ് ജീവിതം; ചേതന് ശര്‍മ്മ ആ സിക്‌സിനേയും ഹാട്രിക്കിനേയും ഓര്‍ക്കുന്നു\nധോണിക്ക് രാജ്യാന്തര ക്രിക്കറ്റിലേക്ക് ഇനിയൊരു മടങ്ങി വരവ് അത്ര എളുപ്പമല്ലെന്നാണ് വെങ്കിടേഷ് പ്രസാദിന്റെ അഭിപ്രായം. തീരുമാനം മാനേജ്മെന്റിന്റെയാണെന്നും അദ്ദേഹം പറഞ്ഞു. ധോണി ഫിറ്റ്നെസ് നിലനിർത്തുകയും അദ്ദേഹത്തെ ഉപയോഗപ്പെടുത്തികൊണ്ടൊരു തന്ത്രം മാനേജ്മെന്റ് തയ്യാറാക്കുകയും ചെയ്താൽ മാത്രമേ താരത്തിന് മടങ്ങിയെത്താനാകുവെന്നും പ്രസാദ് കൂട്ടിച്ചേർത്തു.\nAlso Read: അതിവേഗ അർധ സെഞ്ചുറി; തന്റെ റെക്കോർഡ് തകർക്കാൻ സാധ്യതയുള്ള ഇന്ത്യൻ താരങ്ങളെ തിരഞ്ഞെടുത്ത് യുവി


Malayalam news || ഫൊക്കാനാ കണ്‍വന്‍ഷന് തയാറെടുപ്പുകളായി\nഫൊക്കാനാ കണ്‍വന്‍ഷന് തയാറെടുപ്പുകളായി\nഫൊക്കാന കണ്‍വന്‍ഷന് ആതിഥ്യമരുളാന് ഫിലാഡല്‍ഫിയയായില് വാലി ഫോര്‍ജ് കണ്‍വന്‍ഷന് സെന്റര് ഒരുങ്ങി. നാലുദിവസങ്ങളിലായി നടത്തുന്ന കണ്‍വന്‍ഷന് എല്ലാ തയാറെടുപ്പുകളും തുടങ്ങിക്കഴിഞ്ഞു. കണ്‍വന്‍ഷന്, ഫൊക്കാനയുടെ ചരിത്രത്തിലെതന്നെ ഒരു ചരിത്രസംഭവമാക്കാന് ഭാരവാഹികള് ശ്രമിക്കുന്നുണ്ട്. എല്ലാമലയാളികള്‍ക്കും ശാന്തിയുടെയും സമാധാനത്തിന്റെയും പുതുവത്സരാശംസകളും ഭാരവാഹികള് നേര്‍ന്നു. എല്ലാ സ്വപ്‌നങ്ങളും പൂവിട്ടുകൊണ്ട് പുതുവര്‍ഷം എല്ലാവര്‍ക്കും ശാന്തിയും സമാധാനവും സന്തോഷവും സംതൃപ്‌തിയും പുത്തന് പ്രതീക്ഷകളും മധുരസ്‌മരണകളും ഉണ്ടാകട്ടെയെന്ന പ്രാര്‍ഥനയും നേര്‍ന്നു. ഫൊക്കാനയുടെ പ്രവര്‍ത്തനവര്‍ഷമാണ് കടന്നുപോയത്. പുതുവര്‍ഷത്തിലും കൂടുതല് പ്രവര്‍ത്തനങ്ങള് നടത്താനാണ് തീരുമാനമെന്നു പ്രസിഡന്റ് തമ്പി ചാക്കോ, സെക്രട്ടറി ഫിലിപ്പോസ് ഫിലിപ്പ്, ട്രഷറര് ഷാജി വര്‍ഗീസ് തുടങ്ങിയവര് അറിയിച്ചു.


ഹാദിയയെ കാണാന് മാതാപിതാക്കളെത്തി | മറുപുറം കേരള\nFebruary 13, 2021 February 13, 2021 Web DeskLeaveaComment on ഹാദിയയെ കാണാന് മാതാപിതാക്കളെത്തി\nമലപ്പുറം: ഇസ്ലാംമതം സ്വീകരിച്ച് മതംമാറിപ്പോയ മകളെ കാണാന് മൂന്നുവര്‍ഷങ്ങള്‍ക്ക് ശേഷംഹാദിയയുടെ മാതാപിതാക്കളെത്തി. ഹോമിയോ ഡോക്ടറായ ഹാദിയയുടെ മലപ്പുറം ഒതുക്കുങ്ങലിലെ ക്ലിനിക്കിലെത്തിയാണ് മാതാപിതാക്കളായ അശോകനും പൊന്നമ്മയും മകളെ കണ്ടത്.\nഅഖിലയായിരുന്ന കോട്ടയത്തെ 25കാരി ഇസ്ലാംമതം സ്വീകരിച്ച് കൊല്ലം സ്വദേശി ഷെഫീന് ജഹാനെ വിവാഹം കഴിച്ചത് ഏറെ വിവാദമായിരുന്നു. വിവാഹത്തില് തീവ്രവാദവും ലൗ ജിഹാദും ആരോണം ഉയര്‍ന്നെങ്കിലും അവസാനം സുപ്രീംകോടതിയുടെ അനുമതിയോടെ ഭര്‍ത്താവിനോടൊപ്പംപോയ മകളെ കാണാന് മാതാപിതാക്കളായ അശോകനും പൊന്നമ്മയും ഹോമിയോപതി ഡോക്ടറായ ഹാദിയയുടെ മലപ്പുറം ഒതുക്കുങ്ങലിലെ ഹാദിയ ക്ലിനിക്കില്‍ആണ് ത്തിയത്.കോട്ടയം ജില്ലയില് വൈക്കം സ്വദേശികളായ അശോകന്, പൊന്നമ്മ ദമ്പതികളുടെ ഏകമകളായ അഖില ഹാമിയോപതി ഡോക്ടര് ട്രെയിനിയായിരിക്കെയാണ് ഇസ്ലാം മതം സ്വീകരിച്ച് ഹാദിയയായി മാറിയത്. തന്നെ കാണാനെത്തിയ മാതാപിതാക്കളോടൊപ്പമിരിക്കുന്ന ചിത്രം ഹാദിയ തന്നെയാണ് സെല്‍ഫിയായി തന്റെ മൊബൈലില് പകര്‍ത്തിയത്. വൈക്കം ടിവിപുരത്തെ വീട്ടില് നിന്നാണ് ഇരുവരും ഹാദിയയുടെ ക്ലിനിക്കിലെത്തിയത്. ഹോമിയോ ഡോക്ടറാകാന് പഠിക്കുന്ന സമയത്തായിരുന്നു ഹാദിയയുടെ മതംമാറ്റം. ഹാദിയയെ നിര്‍ബന്ധിച്ച് മതം മാറ്റി സിറിയയില് കൊണ്ടുപോകാനായിരുന്നു ഭര്‍ത്താവ് ഷഫിന് ജഹാന്റെ ശ്രമമെന്നായിരുന്നു പരാതികള്. തുടര്‍ന്ന് ഏറെ കാലത്തെ നിയമപോരാട്ടങ്ങള്‍ക്കൊടുവിലാണ് നിയമപരമായ പ്രശ്‌നങ്ങളെല്ലാം അസാനിച്ചത്. ഇവരുടെ വിവാഹം സുപ്രീംകോടതി അംഗീകരിക്കുകയും പഠനം തുടരാന് അനുവദിക്കുകയും ചെയ്ത ശേഷം ഹോമിയോ കോഴ്‌സ് പൂര്‍ത്തിയാക്കിയ ഹാദിയ സര്‍ട്ടിഫിക്കറ്റ് ലഭിച്ചതോടെയാണ് മലപ്പുറം- കോട്ടക്കല് റോഡില് ഒതുക്കുങ്ങലില് ഡോ. ഹാദിയാസ് ഹോമിയോപതിക് ക്ലിനിക് എന്ന സ്ഥാപനം തുടങ്ങിയത്. 2019 ജൂലൈയിലായിരുന്നു ഇത്. 2018 മാര്‍ച്ച് എട്ട് വനിതാദിനത്തിലാണ് പത്തുമാസം നീണ്ട നിയമപോരാട്ടത്തിനൊടുവില് ഹാദിയ-ഷഫിന് വിവാഹം സാധുവാക്കി സുപ്രീംകോടതി വിധി വന്നത്. 2017 മെയ് 24നായിരുന്നു ഇരുവരുടേയും വിവാഹം അസാധുവാക്കി ഹൈക്കോടതി ഹാദിയയെ വീട്ടുതടങ്കലിലേക്ക് അയച്ചത്.\nഹാദിയയെ കാണാന് ഇതിന് മുമ്പും പോയിട്ടുണ്ട്;\nമകള് വീട്ടിലേക്കും രണ്ട് തവണ വന്നിരുന്നെന്ന് പിതാവ് അശോകന്\nമലപ്പുറം ഒതുക്കുങ്ങലിലെ ഹോമിയോ ക്ലിനിക്ക് നടത്തുന്ന മകള് ഹാദിയയെ കാണാന് ഇതിനു മുമ്പും പോയിട്ടുണ്ടെന്ന് പിതാവ് അശോകന്. അഞ്ചാറു മാസമായി പോക്കുവരവ് തുടങ്ങിയിട്ടെന്നും അശോകന് പറഞ്ഞു. ആദ്യമായി പോയത് കഴിഞ്ഞ സെപ്തംബറിലായിരുന്നെന്നും രണ്ടു തവണ മകള് വൈക്കത്തെ വീട്ടിലും വന്നിരുന്നെന്നും അശോകന് വ്യക്തമാക്കി.\nകരിപ്പൂര് വഴി മാസ്‌കിനുള്ളില് ഒളിപ്പിച്ച് കടത്താന് ശ്രമിച്ച സ്വര്‍ണം പിടികൂടി


എസ്ഡിപിഐയും പോപ്പുലർ ഫ്രണ്ടും തീവ്രവാദ സംഘടനകളെന്ന് ഹൈക്കോടതി. | Malayali Manasu\nHome Kerala എസ്ഡിപിഐയും പോപ്പുലർ ഫ്രണ്ടും തീവ്രവാദ സംഘടനകളെന്ന് ഹൈക്കോടതി.\nഎസ്ഡിപിഐയും പോപ്പുലർ ഫ്രണ്ടും തീവ്രവാദ സംഘടനകളെന്ന് ഹൈക്കോടതി.\nഎസ്ഡിപിഐയ്ക്കും പോപ്പുലർ ഫ്രണ്ടിനുമെതിരെ വിമര്‍ശനവുമായി ഹൈക്കോടതി.\nഎസ്ഡിപിഐയും പോപ്പുലർ ഫ്രണ്ടും തീവ്രനിലപാടുള്ള സംഘടനയാണെന്ന കാര്യത്തിൽ സംശയമില്ലെന്ന് കോടതി നിരീക്ഷിച്ചു.\nഇരു സംഘടനകളും ഗുരുതരമായ അക്രമങ്ങളിൽ ഏർപ്പെടുന്നവയാണ്.\nഎന്നിരുന്നാലും എസ്ഡിപിഐയും പോപ്പുലർഫ്രണ്ടും നിരോധിത സംഘടനകളല്ലെന്നും ഹൈക്കോടതി പരാമര്‍ശിച്ചു.\nസഞ്ജിത്ത് വധക്കേസ് അന്വേഷണം സിബിഐയ്ക്ക് കൈമാറണം എന്നാവശ്യപ്പെട്ടുള്ള ഹർജി തള്ളിക്കൊണ്ടുള്ള ഉത്തരവിലാണ് കോടതി പരാമർശം.\nPrevious articleപരിവാഹന് സൈറ്റുമായി ഇന്റലിജന്‍സ് കാമറകള് ബന്ധിപ്പിക്കുന്നതിലെ കാല താമസം മൂലം കണ്ണ് തുറക്കാതെ ആര്‍ട്ടിഫിഷ്യല് ഇന്റലിജന്‍സ് കാമറകള്.\nNext article12 വയസ്സ് മുതൽ 14 വയസ്സ് വരെയുള്ള കുട്ടികൾക്കായുള്ള കോവിഡ് 19 വാക്സിനേഷൻ.


വേമ്പനാട് കായലിന്റെ തീരങ്ങളിൽ - 23 - Aksharathalukal\nHome » Novel » വേമ്പനാട് കായലിന്റെ തീരങ്ങളിൽ – 23\nലോകം മുഴുവൻ ഉണർന്നിട്ടും, ഉണരാതെ അഗാധമായ ഉറക്കത്തിലായിരുന്നു കുഞ്ഞച്ചൻ. രാവിലെ തലയ്ക്കൽ വെച്ച കട്ടൻ കാപ്പി ഇരുന്നു തണുത്തു പോയി. ഉണർന്നപ്പോൾ കട്ടിലിൽ കിടന്ന് ആലോചിച്ചു. എപ്പോഴാണ് വീട്ടിലെത്തിയത്? തലയിൽ ഒരു താളം ഇപ്പോഴും അടിക്കുന്നുണ്ട്.\nഓർത്തോർത്തു കിടക്കുമ്പോൾ അന്നാമ്മ കട്ടിലിന്റെ ഓരത്തു വന്നിരുന്നു. കുഞ്ഞച്ചന്റെ മുടിയിഴകളിൽ അവർ കൈവിരലുകലിട്ടു തിരുമ്മി. അയാൾ കണ്ണ് തുറന്നു.\n“എന്താ, ഉറക്കം കഴിഞ്ഞോ?.. എഴുന്നേക്കാറായെങ്കിൽ വെള്ളം ചൂടാക്കി വച്ചിട്ടുണ്ട്.. പോയി കുളിക്ക് ..”\nകുളിയും കഴിഞ്ഞു കഞ്ഞിയും കുടിച്ചപ്പോഴേക്കും കുഞ്ഞച്ചന്റെ പൂർണ്ണമായും തലയും മുഖവും തെളിഞ്ഞു.\nഇന്നലെ, ഒരു പാട് ദൂരത്തായിരുന്നുവെന്നു പത്രോസിനെ തോന്നി.\n“സാറാമ്മയെയും കൊച്ചിനെയും കണ്ടോ? അവർക്കെന്താ വിശേഷം?”\n“എന്നിട്ട്?” എന്തോ പ്രശ്നമുണ്ടെന്നു അന്നാമ്മയുടെ മനസ്സ് പറഞ്ഞു. ഇന്നലെ രാത്രി പരമുവിന്റെ തോളിൽ താങ്ങി വീട്ടിൽ കയറി വന്നപ്പോഴേ തോന്നിയതാണ്.\n“എന്താണെങ്കിലും പറയ്..” അന്നാമ്മക്ക് ശുണ്ഠി പിടിക്കാൻ തുടങ്ങി.\nഇനി പറയാതിരുന്നിട്ട് എന്ത് കാര്യം? കഴിഞ്ഞ പ്രാവശ്യം വൈക്കത്തു പോയിവന്നത് മുതൽ ആരെയും അറിയിക്കാതെ മനസ്സിൽ ഒരു വേദനയായി സൂക്ഷിച്ച ആ രഹസ്യം കുഞ്ഞച്ചൻ പറഞ്ഞു.\n“അന്നാമ്മേ, നമ്മുടെ പാത്തൂസ് ജയിലിലാണ്.. പോലീസ് വൈക്കത്തൂന്നു കൊണ്ടുപോയിട്ട് രണ്ടു മൂന്നു മാസങ്ങളായി. സമരക്കാരെ കുറേപ്പേരെ അവര് ജയിലിലാക്കിയിട്ടുണ്ട്..”\nഅന്നമ്മയുടെ ചങ്കു പിടഞ്ഞു. അവർ മിണ്ടാനാവാതെ കുഞ്ഞച്ചന്റെ മുഖത്തേക്ക് പകച്ചു നോക്കി.\n“അപ്പോൾ എന്നോട് കള്ളം പറയാനും നിങ്ങൾക്കറിയാം.. അല്ലേ?”\nകുഞ്ഞച്ചൻ അന്നാമ്മയുടെ കൈത്തണ്ടയിൽ മുറുക്കെ പിടിച്ചു.\n“അങ്ങിനെയല്ലെടീ..ഇതൊക്കെ അറിഞ്ഞിട്ട് നീ ഇരുന്നു വിഷമിക്കും. അല്ലാതെന്താ പ്രയോജനം? ഇതൊക്കെ കേട്ട് നീ തീ തിന്നുന്നത് കാണാൻ വയ്യാഞ്ഞിട്ടാണ്.”\n“അച്ചായാ, വിഷമിക്കേണ്ട കാര്യങ്ങൾ ജീവിതത്തിൽ എല്ലാവർക്കും വരും; അത് മറച്ചുവെച്ചിട്ടെന്താ പ്രയോജനം? വിഷമിക്കേണ്ട കാര്യങ്ങൾ വരുമ്പോൾ ഒരുമിച്ചു വിഷമിക്കാം, കരയണങ്കിൽ കരയണം. വഴക്കുണ്ടാക്കണ്ട കാര്യമാണെങ്കിൽ വഴക്കുണ്ടാക്കണം. ഇതൊക്കെ ഒളിപ്പിച്ചു വെച്ചാൽ പിന്നെ കുടുംബം എന്തിനാ? പാത്തൂസ് ജയിലിൽ പോയാൽ ഞാൻ അറിയേണ്ടേ? അച്ചായൻ ചെയ്തത് ഒട്ടും ശരിയായില്ല..”\nഅന്നമ്മയുടെ കണ്ണുകൾ നിറഞ്ഞൊഴുകി. മുണ്ടിന്റെ കോന്തലയെടുത്തു അവർ കണ്ണുകൾ തുടച്ചു.\n“ഈ വിവരം കുന്നംകരീല് അറിഞ്ഞു. യോഹന്നച്ചൻ ചൂടിലാ .. പെണ്ണിനെ വിടില്ലെന്നാ അയാള് പറയുന്നേ?..ഏതായാലും പറഞ്ഞു പിശകിയാ അവിടുന്ന് ഇറങ്ങിയത്..”\nപുറത്തു കാറ്റു ഊതിയടിക്കുന്നു. ലീലാമ്മ സ്കൂളിലാണ്. മുറ്റത്തെ അയയിൽ നിന്ന് ഉണക്കാനിട്ട തുണികൾ വീശിപറക്കുന്നു. അമ്മിണി മുറ്റത്തേക്കോടി.\n“ഇതെന്തൊരു കാലാവസ്‌ഥ! ” അന്നാമ്മ പുറത്തേക്കു നോക്കി ആവലാതിപ്പെട്ടു. കുഞ്ഞച്ചൻ എഴുന്നേറ്റു മൂരി നിവർന്നു.\n“ഞങ്ങളു പെണ്ണുങ്ങളെപ്പറ്റി നിങ്ങൾക്കൊക്കെ ഒരു തെറ്റിദ്ധാരണയുണ്ട്.. ” അന്നാമ്മ വിടാൻ ഭാവമില്ല. “ഞങ്ങൾ കഥയില്ലാത്തവരാണ്, പെട്ടെന്ന് കരയും, പൊട്ടത്തരം പറയും..കഴകത്തില്ലാത്തവരാണ് എന്നൊക്കെ.. എന്നാൽ ഞാനൊരു കാര്യം പറയട്ടേ, ആണുങ്ങൾക്കാണ് പലപ്പോഴും മനസ്സാന്നിധ്യം ഇല്ലാതെ പോവുന്നത്!”\n“അതെന്താടീ നീ അങ്ങിനെ പറയുന്നത്?”\n“ചെറുക്കൻ ജയിലിലായെന്നു കേട്ടു .. അച്ചായൻ എന്താ ചെയ്തത്? കള്ള് കുടിച്ചു ബോധം കേട്ട് വീട്ടിൽ കയറി വന്നു. ചെറുക്കന്റെ ബന്ധുവീട്ടിൽ നിന്ന് വർത്തമാനമുണ്ടായി.. പിന്നേം കള്ളുകുടിക്കാൻ ചാടിപ്പുറപ്പെട്ടു.. നേരല്ലേ? ഞങ്ങള് പെണ്ണുങ്ങള് ഇങ്ങനെ ചെയ്യുമോ?”\nകാറ്റ് പിന്നെയും ശക്തി പ്രാപിച്ചു അടിച്ചുകൊണ്ടിരുന്നു. തെങ്ങിന്റെ ഉണങ്ങിയ ഓലകൾ താഴേക്ക് വീണു. പിന്നാലെ മാവിന്റെ കൊമ്പു അടർന്നു വീണു.\n“ആ പശൂനെ അഴിച്ചുകൊണ്ടുവരട്ടെ.. ഈ കാറ്റില് ഏതാണ്ടൊക്കെ വീഴാൻ പോവ്വാ..” കുഞ്ഞച്ചൻ പറമ്പിലേക്കോടി.\nകാറ്റിനു കൂട്ടായി മഴത്തുള്ളികളും വീണു തുടങ്ങി. മരക്കൊമ്പുകൾ വീണ്ടും ഒടിഞ്ഞു വീശുന്നുണ്ട്. കുന്നിനപ്പുറത്തെ ഓലമേഞ്ഞ പള്ളിക്കൂടത്തിൽ അധ്യാപകർ പഠിപ്പിക്കൽ നിർത്തി കുട്ടികളോട് അവരവരുടെ പുസ്‌തകങ്ങൾ ഒതുക്കി വെക്കാൻ പറഞ്ഞു.\nകണക്കു ക്‌ളാസ് പെട്ടെന്നവസാനിച്ചതിൽ സന്തോഷിച്ചു ലീലാമ്മ ഉള്ളിൽ ചിരിച്ചു.\nപക്ഷിത്തൂവലുകൾ പോലെ പള്ളിക്കൂടത്തിന്റെ മേൽക്കൂരയിലെ ഓലമടലുകൾ പൊങ്ങിത്താണു. പള്ളിക്കൂടത്തിൽ കൂട്ടമണി ഉയർന്നു. ക്‌ളാസ് നേരത്തെ വിടുകയാണ്. ഓലക്കെട്ടു പള്ളിക്കൂടം കാറ്റിൽ ഒരു ഭൂതഗ്രസ്തനെ പോലെ നിന്നാടി. കുട്ടികൾ അതിനുള്ളിൽ ഒട്ടും സുരക്ഷിതരല്ല. ഹെഡ് മാസ്റ്റർ രാഘവൻസാർ കുട്ടികളെ വീട്ടിൽ വിടാൻ തീരുമാനമെടുത്തു. കുട്ടികൾ കൂട്ടം കൂട്ടമായി വഴിയിലേക്കോടി. വഴിയിൽ വീണ മഴത്തുള്ളികളിൽ ഊറിയുരുണ്ടു ചിതറിയ പൊടിച്ചുരുളുകളെ കുട്ടികൾ ചവിട്ടിമെതിച്ചു.\nകാറ്റ് പള്ളിക്കൂടത്തെ അടിമുടി ഉലച്ചുകൊണ്ടിരുന്നപ്പോൾ എവിടെനിന്നോ മാത്തു പ്രത്യക്ഷപ്പെട്ടു. അവൻ മൈതാനത്തേക്ക് ഓടി. കാറ്റിലും ചാറ്റൽ മഴയിലും പശുക്കിടാവ് മാത്തുവിനെക്കാണാതെ കഴുത്തുചുറ്റും വെട്ടിത്തിരിച്ചു നിലവിളിക്കുന്നുണ്ടായിരുന്നു. മഴ കനത്തു തുടങ്ങി. മാത്തു പശുക്കിടാവിനെ വലിച്ചു പള്ളിക്കൂടത്തിന്റെ ഓലക്കെട്ടിനുള്ളിലേക്കു കയറി.\nഒരു മൂളലോടെ വന്ന അടുത്തകാറ്റിൽ ആ ഓലക്കെട്ടിടം നിലംപൊത്തി.\nമഴ ആർത്തലച്ചു രാത്രി മുഴുവൻ പെയ്തു.\nചാക്കോയുടെ വീട്ടിലെ മണ്ണെണ്ണ വിളക്ക് തിരി താഴ്ത്തി, കിടക്കാൻ നേരം മറിയ ചാക്കോയോട് ചോദിച്ചു “മാത്തൂനെ ഇതുവരെ കണ്ടില്ലല്ലോ?”\nഅടുത്ത പ്രഭാതം, കിഴക്കൻ മലനിരകൾക്കു മുകളിലൂടെ ഗ്രാമത്തിലേക്ക് ഇറങ്ങി. മഴയുടെയും കാറ്റിന്റെയും ശിവതാണ്ഡവം ഗ്രാമം മുഴുവൻ അടയാളങ്ങൾ ബാക്കി വെച്ചിരുന്നു. ഇടിഞ്ഞു വീണ ആറ്റുവക്ക്, ശരീരമൊടിഞ്ഞ വാഴകൾ, കുടിലുകളിൽ വീണുകിടക്കുന്ന മരക്കൊമ്പുകൾ.. പക്ഷെ പള്ളിക്കൂടത്തിന്റെ പതനമായിരുന്നു ഏറ്റവും വലിയത്. രാവിലെ ഹെഡ് മാസ്റ്റർ രാഘവൻ സാർ നാട്ടുകാരെ വിളിച്ചുകൂട്ടി. കുട്ടികളെ വീട്ടിൽ പറഞ്ഞയച്ചതുകൊണ്ടു ഒരു വലിയ അപകടം ഒഴിവായതിലുള്ള സന്തോഷത്തിലായിരുന്നു എല്ലാവരും. പൊത്തിക്കിടന്ന പള്ളിക്കൂടം ഒരു മൂലയിൽ നിന്ന് അവർ പൊളിച്ചുമാറ്റാൻ തുടങ്ങി. കൈക്കോലുകൾ പൊക്കി, ഓലമടലുകൾ അഴിച്ചുമാറ്റി, ബഞ്ചും മേശയും പുറത്തേക്കെടുത്തു പണികൾ തുടരുമ്പോൾ അകത്തുനിന്നു ഒരൊച്ചകേട്ടു.\n“അകത്താരോ ഉണ്ട്.. അകത്താരോ ഉണ്ട്..” ആളുകൾ ഒച്ചയിട്ടു.\nബഞ്ചിന്റേയും മേശയുടെയും ഇടയിൽ നിന്ന് ഒരു വെളുക്കൻ ചിരിയുമായി മാത്തു പുറത്തേക്കു വന്നു. പിന്നാലെ അവന്റെ പശുക്കിടാവും.\n“അയ്യോ.. നേരം വെളുത്താരുന്നോ?” മാത്തുവിന്റെ നിഷ്‌കളങ്കമായ ചോദ്യം.\nവിശ്വനാഥൻ മാത്തുവിന്റെ കൈ പിടിച്ചു പുറത്തേക്കിറക്കി. അവന്റെ പിന്നാലെ പശുക്കിടാവും പുറത്തിറങ്ങി. ആളുകളുടെ ചോദ്യങ്ങൾ ഒഴിവാക്കി മാത്തുവും പശുക്കിടാവും മൈതാനത്തിലെ പുല്തകിടിയിലേക്ക് ഓടിപ്പോയി.


പാലിയേറ്റീവ് കെയർ രോഗികൾക്ക് ശാസ്ത്രീയ ഗൃഹപരിചരണം ഉറപ്പാക്കണം: മന്ത്രി | Wayanad Vision\nപാലിയേറ്റീവ് കെയർ രോഗികൾക്ക് ശാസ്ത്രീയ ഗൃഹപരിചരണം ഉറപ്പാക്കണം: മന്ത്രി\nസംസ്ഥാനത്തെ പാലിയേറ്റീവ് കെയർ രോഗികൾക്ക് ശാസ്ത്രീയ ഗൃഹ പരിചരണം ഉറപ്പാക്കണമെന്ന് ആരോഗ്യ വകുപ്പ് മന്ത്രി വീണാ ജോർജ്. കോവിഡ് ബാധിച്ച കിടപ്പ് രോഗികൾക്ക് വീടുകളിലെത്തി കോവിഡ് പരിചരണം ഉറപ്പാക്കണം. സർക്കാർ, സന്നദ്ധ മേഖലയിലുള്ള ധാരാളം പാലിയേറ്റീവ് കെയർ യൂണിറ്റുകൾ നിലവിൽ കോവിഡ് രോഗികൾക്ക് വീടുകളിൽ തന്നെ പരിചരണം നൽകുന്നുണ്ട്. ഗുരുതരമല്ലാത്ത പാലിയേറ്റീവ് രോഗികളെ ആശുപത്രികളിലേക്ക് മാറ്റാതെ വീടുകളിൽ പോയി ശാസ്ത്രീയമായ പരിചരണം നൽകുവാൻ എല്ലാ യൂണിറ്റുകൾക്കും കഴിയണമെന്നും മന്ത്രി വ്യക്തമാക്കി. സന്നദ്ധ സംഘടനകളുടേയും പ്രവർത്തകരുടേയും യോഗത്തിലാണ് മന്ത്രി ഇതുസംബന്ധിച്ച നിർദേശം നൽകിയത്.\nസന്നദ്ധമേഖലയിൽ പ്രവർത്തിക്കുന്ന നഴ്സുമാർക്കും വോളന്റിയർമാർക്കും കോവിഡ് രോഗികളുടെ പരിചരണത്തിൽ പരിശീലനം നൽകിവരുന്നു. മുഴുവൻ നഴ്സുമാർക്കും സന്നദ്ധ പ്രവർത്തകർക്കും പരിശീലനം ലഭിച്ചു എന്നുറപ്പാക്കണം. രോഗികളുടെ ചികിത്സക്ക് വേണ്ട നിർദ്ദേശങ്ങൾ അതാതു ജില്ലയിലെ ഡോക്ടർമാർക്ക് ഫോൺ മുഖാന്തരം നൽകുവാൻ കഴിയും. ഇസഞ്ജീവിനി പ്ലാറ്റ്‌ഫോമും ഉപയോഗപ്പെടുത്തണം.\nജീവിതശൈലീ രോഗങ്ങൾക്കുള്ള മരുന്നുകൾ, പ്രത്യേകിച്ചും പ്രായമായവർക്കും കിടപ്പ് രോഗികൾക്കും ആശുപത്രിയിലേക്ക് വരുത്താതെ വീടുകളിൽ എത്തിച്ചു വരുന്നു. സന്നദ്ധപ്രവത്തകർ സർക്കാർ ആശുപത്രികളും തദ്ദേശ സ്ഥാപനവുമായി ചേർന്ന് ഈ പദ്ധതിക്ക് വേണ്ട പിന്തുണ നൽകണമെന്നും മന്ത്രി അഭ്യർത്ഥിച്ചു.\nകോവിഡ് സാഹചര്യത്തിൽ സന്നദ്ധ സംഘടനകൾ നടത്തുന്ന പാലിയേറ്റീവ് കെയർ യൂണിറ്റുകളുടെ സഹകരണം കൂടി ഉറപ്പാക്കി രോഗീ പരിചരണം മെച്ചപ്പെടുത്തുന്നതിനാണ് യോഗം കൂടിയത്. കേരളത്തിലെ പാലിയേറ്റീവ് ഹോം കെയർ നടത്തുന്ന മുന്നൂറിലധികം സന്നദ്ധ സംഘടനകളിൽ നിന്ന് 650 ഓളം പേർ യോഗത്തിൽ പങ്കെടുത്തു.\nപാലിയേറ്റീവ് കെയർവീണാ ജോർജ്\nജില്ലാ കളക്ടര് ചെട്ട്യാലത്തൂരില് എത്തി; കോളനിവാസികള്‍ക്ക് ആശ്വാസം!\nവായനശാല സാംസ്‌ക്കാരിക കേന്ദ്രങ്ങള്: ഒ.ആര്.കേളു എം.എല്.എ\nജപ്തി ഭീഷണി സര്‍ക്കാര് ഇടപെടല് വേണം ജില്ലാ വികസന സമിതി


ഇറാനെതിരായ യുഎസ് ഉപരോധം ചീറ്റിപ്പോകുമോ? ഇറാനെ രക്ഷിക്കാന് ചൈനയും റഷ്യയും രംഗത്ത് | China and Russia have repudiated new US sanctions on Iran - Malayalam Oneindia\n1 min ago ഡികെ ശിവകുമാര് കോണ്‍ഗ്രസ് വിടും? ലക്ഷ്യം പുതിയ പാര്‍ട്ടി? ജഗന് മോഹന് റെഡ്ഡിയുടെ വഴിയേ.. അഭ്യൂഹം\n20 min ago അപ്പാ, 74 തികയുന്ന നിങ്ങളെ ഒരു 56നും ഒന്നും ചെയ്യാനാവില്ല, ചിദംബരത്തിന് കാർത്തിയുടെ കത്ത്\n31 min ago ജാര്‍ഖണ്ഡില് കോണ്‍ഗ്രസും ജെഎംഎമ്മും സഖ്യത്തിലേക്ക്; ഇടതുപാര്‍ട്ടികളുമായും ചര്‍ച്ചകള് സജീവം\n41 min ago ഒരു ലക്ഷം രൂപയ്ക്ക് പതിനഞ്ചുകാരിയായ മകളെ വിറ്റ് അമ്മ: ഒന്നരവയസ്സുകാരനെയും മാസങ്ങൾക്ക് മുമ്പ് വിറ്റു\nഇറാനെതിരായ യുഎസ് ഉപരോധം ചീറ്റിപ്പോകുമോ? ഇറാനെ രക്ഷിക്കാന് ചൈനയും റഷ്യയും രംഗത്ത്\nUpdated: Wed, Aug 8, 2018, 22:37 [IST]\nതെഹ്‌റാന്: ആണവ കരാറില് നിന്ന് ഏകപക്ഷീയമായി പിന്‍മാറിയ ശേഷം അമേരിക്ക ഇറാനു മേല് ചുമത്തിയ സാമ്പത്തിക ഉപരോധം പഴയതുപോലെ ഫലിക്കില്ലെന്ന് വിലയിരുത്തല്. ഉപരോധത്തിനെതിരേ ലോക ശക്തികളായ ചൈനയും റഷ്യയും പരസ്യമായി രംഗത്തുവന്നതോടെയാണിത്.\nവ്യാപാരം തുടരുമെന്ന് ചൈന\nഇറാനെതിരായ ഏകപക്ഷീയ ഉപരോധങ്ങളെ തങ്ങള് ശക്തമായി എതിര്‍ക്കുന്നതായി ചൈനീസ് വിദേശകാര്യമന്ത്രാലയം ട്രംപിന്റെ തീരുമാനത്തോട് പ്രതികരിക്കവെ വ്യക്തമാക്കുകയുണ്ടായി. ഇറാനുമായുള്ള ചൈനയുടെ വ്യാപാരഇടപാടുകള് വ്യക്തവും സുതാര്യവുമാണ്. നിയമവിധേയവും ന്യായവുമാണ്. ചൈനയുടെ താല്‍പര്യങ്ങള് സംരക്ഷിക്കപ്പെടേണ്ടതുണ്ട്. ഇറാനുമായുള്ള വ്യാപാരം യു.എന് രക്ഷാസമിതി പ്രമേയങ്ങള്‍ക്കെതിരല്ലെന്നും മന്ത്രാലയം പ്രസ്താവനയില് വ്യക്തമാക്കി.\nഎണ്ണ കൂടുതല് വാങ്ങും\nഇറാനുമായുള്ള എണ്ണ വ്യാപാരം തുടരുമെന്ന് മാത്രമല്ല, മറ്റുള്ള രാജ്യങ്ങള് എണ്ണ വാങ്ങുന്നത് നിര്‍ത്തുന്ന പക്ഷം കൂടുതല് വാങ്ങാന് ചൈന സന്നദ്ധമാണെന്നും മന്ത്രാലയം വ്യക്തമാക്കി. നിലവില് ഇറാനില് നിന്ന് ഏറ്റവും കൂടുതല് ഇറക്കുമതി ചെയ്യുന്ന രാജ്യമാണ് ചൈന. ഒരു ദിവസം 650,000 ബാരല് എണ്ണയാണ് ഇറാനില് നിന്ന് വാങ്ങുന്നത്. ഇറാനുമായുള്ള എണ്ണ സഹകരണ പദ്ധതികള്‍ക്ക് ചൈനയിലെ വിവിധ കമ്പനികളും താല്‍പര്യവുമായി മുന്നോട്ടുവന്നിട്ടുണ്ട്.\nഇറാനെതിരായ യു.എസ് ഉപരോധത്തിന്റെ കാര്യത്തില് റഷ്യയ്ക്ക് കടുത്ത നിരാശയുണ്ടെന്ന് റഷ്യന് വിദേശകാര്യമന്ത്രാലയവും വ്യക്തമാക്കുകയുണ്ടായി. യു.എന്നിന്റെ 2231 നമ്പര് പ്രമേയത്തിന്റെ ശക്തമായ ലംഘനമാണ് അമേരിക്കയുടെ ഉപരോധ നടപടികള്. അത് അന്താരാഷ്ട്ര നിയമങ്ങള്‍ക്കെതിരാണെന്നും പ്രസ്താവനയില് ചൂണ്ടിക്കാട്ടി. ഇറാനുമായുള്ള റഷ്യയുടെ വ്യാപാര താല്‍പര്യങ്ങള് സംരക്ഷിക്കാന് സാധ്യമായതെല്ലാം ചെയ്യുമെന്നും മന്ത്രാലയം അറിയിച്ചു.\nഎണ്ണ മേഖലയില് 50 ബില്യന് ഡോളര് നിക്ഷേപം\nയു.എസ് ഉപരോധത്തിന്റെ പശ്ചാത്തലത്തില് ഇറാനിലെ റഷ്യയുടെ എണ്ണ മേഖലയിലെ നിക്ഷേപം 50 ബില്യന് ഡോളറായി ഉയര്‍ത്താനാണ് പദ്ധതിയെന്ന് റഷ്യന് പ്രസിഡന്റ് വ്‌ളാദ്മീര് പുട്ടിനും പറയുകയുണ്ടായി. റഷ്യയിലെ വിവിധ കമ്പനികള് ഇറാന് പെട്രോളിയം മേഖലയിലെ 12 വന്‍കിട പദ്ധതികളുമായി മുന്നോട്ടുപോവുകയാണ്. ഇതുമായി ബന്ധപ്പെട്ട് റഷ്യന് ഊര്‍ജ മന്ത്രിയുമായി ഇറാന് എണ്ണ മന്ത്രി കഴിഞ്ഞ ദിവസം മോസ്‌കോയില് ചര്‍ച്ച നടത്തിയിരുന്നു.\nകണ്ണുരുട്ടി ഇറാനെ ഭയപ്പെടുത്താമെന്ന വ്യാമോഹം നടക്കില്ലെന്നും റഷ്യന് വിദേശകാര്യമന്ത്രാലയം വ്യക്തമാക്കി. സമ്മര്‍ദ്ദത്തിലൂടെ ഇറാനില് നിന്ന് എന്തെങ്കിലും നേടിക്കളയാമെന്ന വ്യാമോഹം നടക്കില്ലെന്ന് ഇത്രകാലത്തെ അനുഭവത്തില് നിന്ന് ബോധ്യമായ കാര്യമാണെന്നും പ്രസ്താവന ചൂണ്ടിക്കാട്ടി. ഇറാനുമായുള്ള പകപോക്കലിന്റെ ഭാഗമായി ആണവ കരാറില് നിന്ന് പിന്‍മാറിയ അമേരിക്കയുടെ നടപടി ശരിയല്ലെന്നും ഇക്കാര്യത്തില് ശക്തമായ നിലപാടെടുക്കാന് അന്താരാഷ്ട്ര സമൂഹം മുന്നോട്ടുവരണമെന്നും റഷ്യ ആവശ്യപ്പെട്ടു.\nchina russia us sanctions us president donald trump iran nuclear deal ഇറാന് ആണവ കരാര് അമേരിക്കന് പ്രസിഡന്റ് ഡൊണാള്‍ഡ് ട്രംപ് റഷ്യ ചൈന ഇറാന് യുഎസ്\nChina and Russia have repudiated new US sanctions on Iran


Abu Dhabi Grand Prix Archives | Fanport\nSunday, May 16, 2021 09:16 PM\nHome Tags Abu Dhabi Grand Prix\nസീസണിലെ അവസാന റേസില് ലൂയിസ് ഹാമിള്‍ട്ടണ് ഒന്നാം സ്ഥാനം നേടിയെങ്കിലും നികോ റോസ്ബര്‍ഗിന്റെ കിരീട മോഹം സഫലമാകുന്നതാണ് അബുദാബി സാക്ഷ്യം വഹിച്ചത്. റേസിന്റെ തുടക്കം മുതല് ഹാമിള്‍ട്ടണായിരുന്നു മുന്നില് നികോ റോസ്ബര്‍ഗിനാണേല് ഫെരാരിയുടെ...\nലൂയിസ് ഹാമിള്‍ട്ടണ്: വിദൂര സാധ്യതയായി ഒരു ചാമ്പ്യന്‍ഷിപ്പ് മോഹം.\nNovember 15, 2016 - 1:02 PM\nഫോര്‍മുല വണ് 2016 സീസണിലെ അവസാന റേസിലേക്ക് എത്തുമ്പോള് ആരാകും വിജയി എന്നത് ഏറെക്കുറെ ഉറപ്പായിക്കഴിഞ്ഞ കാര്യമാണ്. നിക്കോ റോസ്ബര്‍ഗാണ് നിലവില് ചാമ്പ്യന് പട്ടത്തിനു ഏറ്റവും സാധ്യത കല്‍പ്പിക്കുന്നത്. ഹാമിള്‍ട്ടണെക്കാള് 12 പോയിന്റുകള്...


ഇനി 'നോക്കിയ' ഇല്ല; മൈക്രോസോഫ്റ്റ് മാത്രം | Nokia phone division to be renamed Microsoft Mobiles - Malayalam Oneindia\nPublished: April 21 2014, 11:14 [IST]\nദില്ലി: മൊബൈല് ഫോണ് എന്നാല് 'നോക്കിയ' എന്നറിഞ്ഞിരുന്ന ഒരു കാലം ഉണ്ടായിരുന്നു. എന്നാല് ഇന്നിതാ 'നോക്കിയ' എന്ന പേര് തന്നെ അപ്രത്യക്ഷമാകാന് പോകുന്നു. 'നോക്കിയ' മൊബൈല് ഫോണുകള് ഇനി അറിയപ്പെടുക 'മൈക്രോസോഫ്റ്റ്' മൊബൈല് എന്ന പേരില് ആയിരിക്കും.\nഏപ്രില് അവസാനത്തോടെ പേര് മാറ്റം ഉണ്ടാകും എന്നാണ് റിപ്പോര്‍ട്ട്. മാസങ്ങള്‍ക്ക് മുന്പാണ് നോക്കിയയെ മൈക്രോസോഫ്റ്റ് ഏറ്റെടുത്തത്.\nമൊബൈല് ഫോണ് വിപണിയിലെ ഭീമന്‍മാര് ആയിരുന്നു നോക്കിയ. ഒരുകാലത്ത് ലോക വിപണിയുടെ നാല്‍പത് ശതമാനത്തോളം കയ്യടിക്കിവച്ചിരുന്ന നോക്കിയ, സ്മാര്‍ട്ട് ഫോണുകളുടെ കാലത്ത് കാലിടറി വീഴുകയായിരുന്നു. സാംസങും ആപ്പിളും സ്മാര്‍ട്ട് ഫോണ് വിപണി കയ്യടക്കിയപ്പോള് നോക്കിയ പിടിച്ചുനില്‍ക്കാനാകാതെ വിഷമിച്ചു.\nമൈക്രോസോഫ്റ്റിന്റെ 'നോക്കിയ' ഏറ്റെടുക്കല് പ്രവര്‍ത്തനങ്ങള് ഈ മാസത്തോടെ പൂര്‍ണമാകും. പേര്മാറ്റം സംബന്ധിച്ച വിവരം വെളിപ്പെട്ടത് നോക്കിയ കമ്പനി ഫിന്‍ലാന്റിലുള്ള തങ്ങളുടെ ഡീലര്‍മാര്‍ക്കയച്ച കത്ത് പുറത്തായതോടെയാണ്.\n720 കോടി അമേരിക്കന് ഡോളറിനാണ് നോക്കിയയെ മൈക്രോസോഫ്റ്റ് സ്വന്തമാക്കിയത്. നോക്കിയ എന്ന ബ്രാന്ഡ് നെയിമിന്റെ ഉടമസ്ഥാവകാശവും 10 വര്‍ഷത്തേക്ക് മൈക്രോസോഫ്റ്റ് സ്വന്തമാക്കിയിട്ടുണ്ട്.\nmobile phone nokia microsoft smart phone മൊബൈല് ഫോണ് നോക്കിയ മൈക്രോസോഫ്റ്റ് സ്മാര്‍ട്ട് ഫോണ്\nNokia phone division to be renamed Microsoft Mobiles.\nStory first published: Monday, April 21, 2014, 11:14 [IST]


'ഐടി ചട്ടം നടപ്പാക്കാത്തതിൽ നടപടിയുണ്ടായാൽ സംരക്ഷണമില്ല'; ട്വിറ്ററിന് ഹൈക്കോടതിയുടെ മുന്നറിയിപ്പ് | Action will not be protected if IT rules are not enforced High Court warns Twitter\n'ഐടി ചട്ടം നടപ്പാക്കാത്തതിൽ നടപടിയുണ്ടായാൽ സംരക്ഷണമില്ല'; ട്വിറ്ററിന് ഹൈക്കോടതിയുടെ മുന്നറിയിപ്പ്\nഐടി ചട്ടം നടപ്പാക്കാത്തതിൽ സർക്കാർ നടപടി ഉണ്ടായാൽ സംരക്ഷണം ലഭിക്കില്ലെന്ന് ട്വിറ്ററിന് ദില്ലി ഹൈക്കടതിയുടെ മുന്നറയിപ്പ്. ട്വിറ്ററിന് ഇടക്കാല സംരക്ഷണവും ലഭിക്കില്ലെന്ന് കോടതി വ്യക്തമാക്കി\nDelhi, First Published Jul 8, 2021, 4:50 PM IST\nദില്ലി: ഐടി ചട്ടം നടപ്പാക്കാത്തതിൽ സർക്കാർ നടപടി ഉണ്ടായാൽ സംരക്ഷണം ലഭിക്കില്ലെന്ന് ട്വിറ്ററിന് ദില്ലി ഹൈക്കടതിയുടെ മുന്നറയിപ്പ്. ട്വിറ്ററിന് ഇടക്കാല സംരക്ഷണവും ലഭിക്കില്ലെന്ന് കോടതി വ്യക്തമാക്കി. സംരക്ഷണം തേടുന്നില്ലെന്ന് അറിയിച്ച ട്വിറ്റർ മുഴുവൻ സമയ പരാതി പരിഹാര ഉദ്യോഗസ്ഥനെ എട്ട് ആഴ്ചക്കുള്ളിൽ നിയമിക്കുമെന്ന് അറിയിച്ചു. എന്നാൽ രണ്ടാഴ്ചക്കകം സത്യവാങ്മൂലം സമർപ്പിക്കണമെന്ന് ഹൈക്കോടതി നിലപാടെടുത്തു. ഒടുവിൽ സ്കാൻ ചെയ്ത സത്യവാങ്മൂലത്തിന്റെ പകർപ്പ് ജൂലൈ 11 ന് സമർപ്പിക്കുമെന്ന് ട്വിറ്റർ വ്യക്തമാക്കി. കേസ് ജൂലൈ 28 ലേക്ക് മാറ്റി.\nഅതേസമയം ഐടി ചട്ടങ്ങള്‍ക്ക് എതിരായ ഹൈക്കോടതികളിലെ കേസുകള് സുപ്രീംകോടതിയിലേക്ക് മാറ്റണമെന്ന് ആവശ്യപ്പെട്ട് കേന്ദ്രം സുപ്രീംകോടതിയെ സമീപിച്ചിരിക്കുകയാണ്. ഹൈക്കോടതികളിലെ എല്ലാ കേസുകളും സുപ്രീം കോടതിയിലേക്ക് മാറ്റണമെന്നാണ് ആവശ്യം.\nമാർഗനിർദേശങ്ങള് നടപ്പാക്കാത്ത ട്വിറ്ററിനെതിരെ നേരത്തെയും ദില്ലി ഹൈക്കോടതി രൂക്ഷവിമ‍ർശനം നടത്തിയിരുന്നു. പരാതി പരിഹാര ഉദ്യോഗസ്ഥരെ എപ്പോള് നിയമിക്കുമെന്ന് ട്വിറ്ററിനോട് ഹൈക്കോടതി ചോദിച്ചു. ഇഷ്ടമുള്ളപ്പോള് നിയമനം നടത്താനാകില്ല. നിയമനം എപ്പോഴുണ്ടാകുമെന്ന് വ്യാഴാഴ്ച്ചക്കുള്ളില് അറിയിക്കാനും ഹൈക്കോടതി ആവശ്യപ്പെട്ടിരുന്നു.\nഫെബ്രുവരി 25-നാണ് കേന്ദ്ര വാർത്താവിനിമയമന്ത്രാലയവും നിയമമന്ത്രാലയവും ചേർന്ന് പുതിയ ഡിജിറ്റൽ പ്ലാറ്റ്ഫോമുകൾക്കായി പുതിയ ഗൈഡ് ലൈൻ കൊണ്ടു വന്നത്. സോഷ്യൽ മീഡിയ പ്ലാറ്റ്ഫോമുകളടക്കം എല്ലാ സ്ഥാപനങ്ങളും ഉള്ളടക്കത്തെക്കുറിച്ചുള്ള പരാതികൾ സ്വീകരിക്കാനും തുട‍ർനടപടി സ്വീകരിക്കാനുമായി പ്രത്യേക പരാതി പരിഹാരസെൽ കൊണ്ടു വരണമെന്ന് പുതിയ ചട്ടത്തിലുണ്ട്. ഇന്ത്യക്കാരായെ ഉദ്യോഗസ്ഥരെ വേണം ഈ പദവിയിൽ വിന്യസിക്കാനെന്നും നിയമത്തിൽ പറയുന്നു. ഈ പരിഷ്കാരം നടപ്പാക്കുന്നതിനെ ചൊല്ലിയാണ് ട്വിറ്ററും കേന്ദ്രസർക്കാരും തമ്മിൽ ഭിന്നത ശക്തമായത്.\nLast Updated Jul 8, 2021, 4:50 PM IST\nഇല്ലാത്തയാൾക്ക് വായ്പ, ഭരണസമിതി അറിഞ്ഞുകൊണ്ട് തട്ടിച്ചത് ലക്ഷങ്ങൾ; കഞ്ഞിക്കുഴി സഹകരണ ബാങ്കിലെ തട്ടിപ്പുകൾ\n'മേരി ചേച്ചിക്ക് നീതിവേണം'; സോഷ്യല് മീഡിയയില് പൊലീസിനെതിരായ രോഷം ആളുന്നു\nകുറ്റ്യാടിയിൽ വ്യാപക നടപടിയുമായി സി പി എം\nപുറത്തിറങ്ങിയപ്പോള് ഞെട്ടിയോ എന്ന് മോഹന്‍ലാല്? മണിക്കുട്ടന്‍റെ മറുപടി\nമാനസയുടെ മരണത്തിൽ മനംനൊന്ത് മലപ്പുറത്ത് യുവാവ് ആത്മഹത്യ ചെയ്തു\nസ്റ്റുഡന്‍റ് പൊലീസ് കേഡറ്റിന് 12 വയസ്സ്; വാര്‍ഷികാഘോഷം നാളെ മുഖ്യമന്ത്രി ഉദ്ഘാടനം ചെയ്യും\n72 ദിവസത്തിനു ശേഷം 'ബിഗ് ബോസ് 3'; ഗ്രാന്‍ഡ് ഫിനാലെയ്ക്ക് ആവേശകരമായ തുടക്കം\nഎന്താണ് കേന്ദ്ര സര്‍ക്കാരിന്റെ പുതിയ സംവിധാനമായ 'ഇ-റുപ്പി', എവിടെ ഉപയോഗിക്കാം?


കുറിക്കു കൊള്ളുന്ന ചിരികൾ, സംഘർഷഭരിതമായ കരിയർ... അങ്ങനെ വിവേകും മടങ്ങിയിരിക്കുന്നു\nപിന്നീട് തഴയപ്പെടലുകളുടെ ചരിത്രം ആരംഭിക്കുന്നു. വിവേകിനായി രൂപകല്പന ചെയ്യപ്പെട്ട വേഷങ്ങളിലൂടെയാണ് സന്താനം തമിഴ് സിനിമയിൽ ഒരു ശ്രദ്ധേയമായ സാനിധ്യമായി മാറുന്നത്. പതിയെ പതിയെ തമിഴ് തിറൈ ഉലകിൽ നിന്നും വിവേക് അപ്രത്യക്ഷമായി.\nസെന്തിൽ - ഗൗണ്ടമണിമാർ തമിഴ് സിനിമ കോമഡിയുടെ മുഖമായിരുന്ന കാലത്താണ് വടിവേലുവും വിവേകും ആദ്യമായി വെള്ളിത്തിരയിലെത്തുന്നത്. പിന്നീട് സെന്തിൽ - ഗൗണ്ടമണി യുഗം അവസാനിക്കുകയും ഏകാങ്കമായി വടിവേലുവും വിവേകും ആ നഗചുവൈ പാതകളെ രണ്ടായി തിരിച്ചു മുന്നോട്ട് പോകയും ചെയ്തു. അതിൽ ഏറെ ഹൃദ്യമായി തോന്നിയിട്ടുള്ളത് വിവേകിന്റ ആക്ഷേപഹാസ്യങ്ങളാണ്.\nകുറിക്കു കൊള്ളുന്ന, ചിന്തിപ്പിക്കുന്ന ചിരികൾ നൽകിയ വിവേക്! ജാതി-മതം, ലിംഗം, അമസമത്വം മുതലായ വിവേചനങ്ങളെ പലപ്പോഴും രൂക്ഷമായ ഭാഷയിൽ ആക്ഷേപഹാസ്യത്തിലൂടെ അവതരിപ്പിച്ച വിവേകിന് കയ്യടി മാത്രമല്ല,\nസിനിമക്കകത്തും പുറത്തും കഠിനമായ പ്രതിഷേധങ്ങളും നേരിടേണ്ടി വന്നിട്ടുണ്ട്.\nവിവേകിന്റ കോമഡികൾക്ക് വിമർശിക്കാൻ വിശാലമായ ചുറ്റുപാടുകൾ തമിഴ് മണ്ണിൽ ഉണ്ടായിരുന്നു. സംസ്‌കാരത്തിലെ, പാരമ്പര്യത്തിലെ ജീർണതകളും ന്യൂനതകളും, രാഷ്ട്രീയത്തെയും-ജാതി രാഷ്ട്രീയത്തെയും കുറിച്ചുള്ള വ്യക്തമായ കാഴ്ചപ്പാടുകൾ, അങ്ങനെ വിമർശിക്കാൻ സമ്പന്നമായ ചുറ്റുപാടുകളിൽ നിന്ന് കൗണ്ടർ അടിക്കാൻ അദ്ദേഹത്തിനുള്ള കഴിവുകളെ പറ്റി സംവിധായകർക്ക് ഉണ്ടായിരുന്ന മതിപ്പാണ് വിവേകിനെ തമിഴ് സിനിമയിലെ വിലപിടിപ്പുള്ള കോമേഡിയനാക്കിയത്.\nഎൺപതുകളിൽ തുടങ്ങി, തൊണ്ണൂറുകളിൽ വളർന്ന്, രണ്ടായിരങ്ങളിൽ ഏറ്റവും ഉയരത്തിൽ എത്തിയ വിവേകിന്റ കരിയർ ഗ്രാഫ് പെട്ടന്ന് നിശ്ചലമാവുകയും, ഒരു സമയം അപ്രത്യക്ഷമാവുകയും ചെയ്തതിൽ സിനിമക്കകത്തും പുറത്തും അദ്ദേഹത്തിനെതിരെ നടന്ന ഉപജാപങ്ങൾക്ക് കൃത്യമായ പങ്ക് ഉണ്ടായിരുന്നു. കഴിയുന്നത്ര വിവാദങ്ങളിൽ നിന്ന് ഒഴിഞ്ഞു മാറാൻ ശ്രമിച്ചിട്ടും, കരിയറിൽ ശ്രദ്ധികേന്ദ്രീകരിച്ചിരുന്ന കാലത്ത് അദ്ദേഹത്തേ പാപ്പരാസികൾ വേട്ടയാടിക്കൊണ്ടേയിരുന്നു.\nപിന്നീട് തഴയപ്പെടലുകളുടെ ചരിത്രം ആരംഭിക്കുന്നു. വിവേകിനായി രൂപകല്പന ചെയ്യപ്പെട്ട വേഷങ്ങളിലൂടെയാണ് സന്താനം തമിഴ് സിനിമയിൽ ഒരു ശ്രദ്ധേയമായ സാനിധ്യമായി മാറുന്നത്. പതിയെ പതിയെ തമിഴ് തിറൈ ഉലകിൽ നിന്നും വിവേക് അപ്രത്യക്ഷമായി.ആ ഇടയ്ക്കുണ്ടായ മകന്റെ അകാലമരണവും അദ്ദേഹത്തെ കൂടുതൽ തളർത്തി. ഈ കാലയളവിൽ ചില സിനിമകളുടെ ഭാഗമായെങ്കിലും അദ്ദേഹം പിന്നീട് ഒരിക്കലും അത്രകണ്ട് സിനിമയിൽ സജീവമായില്ല.\nഒരു കാലഘട്ടത്തെ വെള്ളിത്തിരയിലൂടെ കുടുകുടെ ചിരിപ്പിച്ച വിവേക് ക്യാമറകൾക്ക് പുറത്ത് പലപ്പോഴും മുനിയെപ്പോലെ മൗനം ആചരിച്ചു. സംഘർഷഭരിതമായ കരിയർ, ജീവിതം... ഏറ്റവും ഒടുവിൽ എല്ലാ ജീവിതഭാരങ്ങളേയും താങ്ങിയ ആ ഹൃദയം നിലച്ചിരിക്കുന്നു.


US Apple Price Hikes - Malayalam Goodreturns\n» അമേരിക്കൻ ആപ്പിളിന് ഇനി വില കൂടും; ഇന്ത്യയിൽ വില കൂടുന്ന മറ്റ് അമേരിക്കൻ ഉത്പന്നങ്ങൾ എന്തൊക്കെ?\nPublished: Friday, June 21, 2019, 16:43 [IST]\nഅമേരിക്കയിൽ നിന്ന് ഇറക്കുമതി തീരുവ കൂട്ടിയതോടെ വാഷിങ്ടൺ ആപ്പിളിന് വില ഉയരും. അമേരിക്കയുമായുള്ള വ്യാപാര പിരിമുറുക്കത്തെ തുടർന്ന് വാഷിങ്ടൺ ആപ്പിൾ ഉൾപ്പെടെ 28 അമേരിക്കൻ ഉത്പന്നങ്ങൾക്കാണ് ഇന്ത്യ കസ്റ്റംസ് തീരുവ ഉയർത്തിയത്. ഇന്ത്യയില് നിന്നുള്ള സ്റ്റീല്, അലുമിനിയം ഉത്പന്നങ്ങള്‍ക്ക് ചുങ്കം കൂട്ടിയ അമേരിക്കയ്ക്കു മറുപടിയായാണ് ഇന്ത്യ നിരവധി ഉത്പന്നങ്ങളുടെ കസ്റ്റംസ് തീരുവ ഉയര്‍ത്തിയത്.\nഅമേരിക്കയിൽ നിന്നെത്തുന്ന ബദാം, വാൾനട്ട്, കടലപ്പരിപ്പ്, പയര്, ആര്‍ട്ടേമിയ, മോട്ടോര് സൈക്കിളുകള് എന്നിവയ്ക്കും വില കൂടും. ചിക്പീസ്, ബംഗാള് ഗ്രാം എന്നിവയുടെ തീരുവയില് 60 ശതമാനം വര്‍ധനവാണ് വരുത്തിയിട്ടുള്ളത്. ആപ്പിളിന്റെ തീരുവയിൽ 20 ശതമാനത്തിന്റെ വർധനയാണ് ഇപ്പോൾ വരുത്തിയിരിക്കുന്നത്. ഇതോടെ, ഇതിന്റെ മൊത്തം തീരുവ വിലയുടെ 70 ശതമാനത്തിലെത്തി.\nകഴിഞ്ഞ വർഷത്തെ കണക്കനുസരിച്ച് ജൂൺ പകുതിയോടെ ഇന്ത്യ, വാഷിങ്ടൺ ആപ്പിളിന്റെ റെക്കോർഡ് ഇറക്കുമതിയാണ് നടത്തിയത്. 40 പൗണ്ട് ബോക്സുകൾ 78 ലക്ഷം എണ്ണം ഇന്ത്യ ഇറക്കുമതി ചെയ്തിട്ടുണ്ട്. മെക്‌സിക്കോയും കാനഡയും കഴിഞ്ഞാൽ വാഷിങ്ടൺ ആപ്പിൾ ഏറ്റവും കൂടുതൽ കയറ്റുമതി ചെയ്യുന്നത് ഇന്ത്യയിലേക്കാണ്. ഈ വർഷം കാനഡയെ മറികടന്ന് ഇന്ത്യ രണ്ടാം സ്ഥാനത്തെത്തുമെന്നായിരുന്നു കണക്കാക്കിയിരുന്നത്. എന്നാൽ തീരുവ വർദ്ധിപ്പിച്ചത് അമേരിക്കയുടെ കയറ്റുമതി വിപണിയെ സാരമായി ബാധിക്കുമെന്നാണ് കരുതുന്നത്.\nഡൊണാൾഡ് ട്രംപ് ഭരണകൂടം ഇന്ത്യയ്ക്ക് നല്‍കിവന്ന വ്യാപാര മുന്‍ഗണന പിൻവലിക്കാനുള്ള നീക്കത്തിനെതിരെ പ്രതിഷേധം പ്രകടിപ്പിച്ചായിരുന്നു ഇന്ത്യയുടെ താരിഫ് ഉയർത്തൽ. ഇന്ത്യയിൽ നിന്ന് യുഎസിലേക്കുള്ള കയറ്റുമതി കൂടുതലും ഇറക്കുമതി കുറവുമാണ്. ഈ വ്യാപാരക്കമ്മിയാണ് യുഎസിന്റെ അനിഷ്ടത്തിനു കാരണം.\nRead more about: apple price us india tax ആപ്പിൾ വില യുഎസ് ഇന്ത്യ നികുതി\nUS Apple Price Hikes\nWashington Apple price will increase in india.\nStory first published: Friday, June 21, 2019, 16:43 [IST]


ദജ്ജാല് വന്നാല് അത് ടി വിയില് ഫ്ലാഷ് ന്യൂസ് ആയി വരാനും സാധ്യത കുറവാണ് | islamonlive\nHome/Your Voice/ദജ്ജാല് വന്നാല് അത് ടി വിയില് ഫ്ലാഷ് ന്യൂസ് ആയി വരാനും സാധ്യത കുറവാണ്\nലുഖ്മാന് അധ്യായത്തിന്റെ അവസാന വരികളിലൂടെ യാദ്രിഛികമായി കടന്നു പോയി. “ ആ അന്ത്യനിമിഷം സംബന്ധിച്ച ജ്ഞാനം അല്ലാഹുവിങ്കല് മാത്രമാകുന്നു. അവനത്രെ മഴ പെയ്യിക്കുന്നത്. ഗര്‍ഭാശയങ്ങളില് വളര്‍ന്നുകൊണ്ടിരിക്കുന്നതെന്തെന്നും അവന് അറിയുന്നു. നാളെ താന് എന്താണ് സമ്പാദിക്കാനിരിക്കുന്നതെന്ന് ഒരു ജീവിയും അറിയുന്നില്ല. ഏതു മണ്ണിലാണ് താന് മരിക്കുകയെന്നും ഒരാളും അറിയുന്നില്ല. അല്ലാഹു മാത്രമാകുന്നു ഒക്കെയും അറിയുന്നവനും തികഞ്ഞ ധാരണയുള്ളവനും” ഈ വചനത്തിന്റെ വിശദീകരണത്തില് ഇങ്ങിനെ വായിക്കാം “ …. നാളെ നിങ്ങള്‍ക്കുതന്നെ എന്താണ് സംഭവിക്കാന് പോകുന്നതെന്നുപോലും നിങ്ങള്‍ക്കറിഞ്ഞുകൂടാ. ഒരാകസ്മിക സംഭവം നിങ്ങളുടെ ഭാഗധേയം കീഴ്‌മേല് മറിച്ചുകൂടെന്നില്ല. അതിന് ഒരുനിമിഷം മുമ്പുവരെ നിങ്ങളതേക്കുറിച്ച് അജ്ഞരാണ്. നിങ്ങളുടെ ഈ ജീവിതം എവിടെ എങ്ങനെ പര്യവസാനിക്കുമെന്നതിനെക്കുറിച്ചും നിങ്ങള് തികഞ്ഞ അജ്ഞരാണ്. ഈ വിവരങ്ങളെല്ലാം അല്ലാഹു സ്വസന്നിധിയില് സൂക്ഷിച്ചിരിക്കുന്നു. അവയില് ഒരു വിവരവും നിങ്ങള്‍ക്ക് തന്നിട്ടില്ല. അതില് ഓരോ കാര്യവും അറിയുകയാണെങ്കില് നിങ്ങള്‍ക്ക് തക്കസമയത്ത് ഒരുങ്ങിയിരിക്കാമായിരുന്നു. പക്ഷേ, ഇക്കാര്യങ്ങളിലെല്ലാം അല്ലാഹുവിന്റെ വിധിയിലും നിശ്ചയത്തിലും ഭരമേല്‍പിക്കുകയല്ലാതെ മനുഷ്യന്ന് ഗത്യന്തരമില്ല. അപ്രകാരംതന്നെ ലോകാവസാനത്തെക്കുറിച്ചും അല്ലാഹുവിന്റെ തീരുമാനത്തില് വിശ്വസിക്കുകയേ വഴിയുള്ളൂ. അത്തരം ജ്ഞാനം ആര്‍ക്കും നല്‍കപ്പെട്ടിട്ടില്ല; നല്‍കപ്പെടാവതുമല്ല……”\nപുതിയ സാഹര്യങ്ങള്‍ക്ക് എത്ര മാത്രം അനുയോജ്യമായ വചനമായി വായന അനുഭവപ്പെട്ടു. കുറച്ചു ദിവസം മുമ്പ് വരെ ലോകം ഇപ്പോഴെത്ത അവസ്ഥയെ കുറിച്ച് ചിന്തിച്ചിട്ടു പോലുമുണ്ടാവില്ല. നാളെയെ കുറിച്ച് മനുഷ്യന് അനുമാനങ്ങള് മാത്രമാണ്. യഥാര്‍ത്ഥ ജ്ഞാനം ഒരിക്കലും സാധ്യമല്ല. ഇന്ന് ലോകം ഒരേ ബിന്ദുവിലേക്ക് ചുരുങ്ങിയിരിക്കുന്നു. അതും നാം ഇന്നലെ ചിന്തിച്ച കാര്യമല്ല. അല്ലാഹുവിന്റെ ജ്ഞാനത്തെ മറികടക്കാന് ഒരിക്കലും മനുഷ്യന് സാധ്യമല്ല.\nപട്ടണങ്ങളും പള്ളികളും പള്ളിക്കൂടങ്ങളും ആളൊഴിഞ്ഞ അവസ്ഥയിലായി. അന്ത്യദിനത്തിന്റെ വരവായാണ് പലരും ഇതിനെ കാണുന്നത്. പലരും എന്നെ വിളിച്ചു അത് ചോദിച്ചിരുന്നു. അന്ത്യ ദിനം ഒരു സത്യമാണ് അതെന്നു വരും എന്നത് അല്ലാഹുവിനു മാത്രമറിയുന്ന കാര്യവും. ഇസ്ലാമിക വിശ്വാസ പ്രകാരം “ അല്ലാഹു അല്ലാതെ മറ്റാര്‍ക്കും അറിയില്ല “ എന്ന് പറഞ്ഞ കാര്യങ്ങളില് പെട്ടതാണ് അന്ത്യ ദിനം. അതൊരിക്കല് വരും എന്നല്ലാതെ എന്ന് വരും എന്നത് പ്രവാചകന് പോലും അജ്ഞാതം. അത്തരം കാര്യങ്ങള് ചര്‍ച്ച ചെയ്യാനാണു പലര്‍ക്കും താല്പര്യം.\nഅന്ത്യ ദിനത്തിന്റെ അടയാളങ്ങള് പ്രവാചകന് പറഞ്ഞിട്ടുണ്ട്. ഈ വിഷയത്തില് ഉള്ളതിനേക്കാള് കൂടുതല് ഇല്ലാത്ത ഹദീസുകളാണ്. ഖുര്‍ആന് അദ്ധ്യായം മുഹമ്മദില് ഇങ്ങിനെ കാണാം “ ഇനി ഈ ജനം പുനരുത്ഥാന നിമിഷംതന്നെ കാത്തിരിക്കുകയാണോ, അത് ആകസ്മികമായി അവരില് വന്നെത്താന്? അതിന്റെ ലക്ഷണങ്ങള് വന്നുകഴിഞ്ഞിരിക്കുന്നു. അതുതന്നെ വന്നുകഴിഞ്ഞാല് പിന്നെ ഉപദേശം സ്വീകരിക്കാന് അവര്‍ക്കവസരം കിട്ടുന്നതെങ്ങനെ? അതിനാല്, പ്രവാചകന് നന്നായി അറിഞ്ഞുകൊള്ളുക: അല്ലാഹു അല്ലാതെ ആരും ഇബാദത്തിനര്‍ഹനല്ല. നിന്റെ തെറ്റുകള്‍ക്ക് മാപ്പ് തേടുക1 വിശ്വാസികളായ സ്ത്രീപുരുഷന്മാര്‍ക്കുവേണ്ടിയും. അല്ലാഹു നിങ്ങളുടെ പ്രയത്‌നങ്ങള് അറിയുന്നു; നിങ്ങളുടെ പാര്‍പ്പിടത്തെക്കുറിച്ചും അറിയുന്നു.”\nAlso read: വീഡിയോ കോണ്‍ഫറന്‍സിന് ‘ഗൂഗ്ള് ഡുവോ’ ആപ്പ്\nഈ വചനം ഇങ്ങിനെ വ്യാഖ്യാനിക്കപ്പെടുന്നു . “ അന്ത്യനാളിന്റെ ലക്ഷണങ്ങള് എന്നതുകൊണ്ടുദ്ദേശ്യം അന്ത്യനാള് അടുത്തുകഴിഞ്ഞിരിക്കുന്നു എന്നു വെളിപ്പെടുത്തുന്ന അടയാളങ്ങളാകുന്നു. അതില് ഒരു സുപ്രധാന ലക്ഷണം അന്ത്യപ്രവാചകന്റെ ആഗമനമാണ്. അദ്ദേഹത്തിനുശേഷം പിന്നെ അന്ത്യനാളിനിടക്ക് പ്രവാചകന്മാരാരും ആഗതരാവുകയില്ല: ഒരിക്കല് നബി (സ) തന്റെ ചൂണ്ടാണിവിരലും നടുവിരലും നിവര്‍ത്തിക്കാണിച്ചുകൊണ്ടരുളി: (എന്റെ നിയോഗവും അന്ത്യനാളും ഈ വിരലുകള്‍പോലെയാകുന്നു). ആ രണ്ടു വിരലുകള്‍ക്കിടയില് മറ്റൊരു വിരലില്ലാത്തതുപോലെ അദ്ദേഹത്തിന്റെയും അന്ത്യനാളിന്റെയും ഇടക്ക് മറ്റൊരു പ്രവാചകന് നിയോഗിക്കപ്പെടാനില്ല എന്നര്‍ഥം.” അത് കൊണ്ട് തന്നെ ഇബാദത്ത് അല്ലാഹുവിനു അര്‍പ്പിച്ചു കൊണ്ട് വേണം അടിമ ജീവിക്കാന്. പ്രവാചകന്‍റെ ആഗമനം സംഭവിച്ചു എന്നത് തന്നെയാണ് അന്ത്യ ദിനത്തിന്റെ ആദ്യ അടയാളം എന്ന് ഖുര്‍ആന് വിശദീകരിക്കുന്നു. ഇനി എപ്പോള് വേണമെങ്കിലും അത് സംഭവിക്കാം.\nപിന്നെയും ഈ വിഷയകമായി പലതും ഹദീസുകളില് നമുക്ക് വായിക്കാം. അത് വരുന്നതും വരാതിരിക്കുന്നതും അന്ത്യ ദിനത്തിന് തടസ്സമല്ല. അതിന്റെ സമയം അല്ലാഹു തീരുമാനിച്ചു വെച്ചിട്ടുണ്ട്. അതതിന്റെ സമയത്ത് നടക്കും. നമ്മുടെ ഒരു പ്രവര്‍ത്തനവും ഖിയാമത്ത് ദിനം മാറ്റി വെപ്പിക്കപ്പെടാന് കാരണമാണ് എന്ന് പഠിപ്പിക്കപ്പെട്ടിട്ടില്ല. അതെ സമയം അതിനു വേണ്ട സമയത്തെ കുറിച്ച് ഖുര്‍ആന് ഇങ്ങിനെ പറയുന്നു “ ആകാശഭൂമികളില് മറഞ്ഞുകിടക്കുന്ന യാഥാര്‍ഥ്യങ്ങളുടെ ജ്ഞാനം അല്ലാഹുവിനുമാത്രമുള്ളതാകുന്നു. പുനരുത്ഥാനം നിലവില്‍വരുത്തുന്നതിന് ഏറെ സമയമൊന്നും ആവശ്യമില്ല. കണ്ണടച്ചുമിഴിക്കുന്ന സമയമേ വേണ്ടൂ. അല്ല, അതിനെക്കാള് തുച്ഛം മതി. അല്ലാഹു എന്തും ചെയ്യാന് കഴിവുള്ളവനാകുന്നു എന്നതത്രെ യാഥാര്‍ഥ്യം” ( ALNAHAL 77)\nഖിയാമത്ത് (അന്ത്യദിനം) പടിപടിയായി ദീര്‍ഘകാലംകൊണ്ട് സംഭവിക്കുന്നതല്ല. അത് വരുന്നതിനുമുമ്പ് അതിന്റെ ആഗമനം ദൂരെനിന്ന് കണ്ട് നേരിടാന് തയ്യാറെടുക്കാനും നിങ്ങള്‍ക്ക് സാധ്യമല്ല. അത് ഒരു ദിവസം പൊടുന്നനെ ഞൊടിയിടക്കുള്ളില് അല്ല, അതിനെക്കാള് വേഗത്തിലായിരിക്കും സംഭവിച്ചേക്കുക. അതിനാല്, അതെപ്പറ്റി വല്ലതും ചിന്തിക്കുന്നുവെങ്കില് കാര്യഗൗരവത്തോടുകൂടി ചിന്തിച്ചുകൊള്ളുക. പ്രവര്‍ത്തനമാര്‍ഗത്തെക്കുറിച്ച് വല്ല തീരുമാനവും എടുക്കണമെങ്കില് വേഗത്തില് എടുത്തുകൊള്ളുക. ഖിയാമത്ത് ഇനിയും വളരെ അകലെയാണ്; അത് വന്നുതുടങ്ങുമ്പോള് അല്ലാഹുവോട് നല്ല നിലയില് വര്‍ത്തിക്കാം എന്നു കരുതി ആരും കുത്തിയിരിക്കേണ്ടതില്ല.\nഅടിസ്ഥാന വിഷയങ്ങളെ കുറിച്ച് സമുദായത്തിന്റെ ജ്ഞാനം അധികവും അബദ്ധ ജടിലമാണ്. ജുമാ നമസ്കാരം ഇല്ലാതായാല് ദജ്ജാല് ചങ്ങല പൊട്ടിക്കും എന്നൊരു വിശ്വാസവും അധിക പേരും വെച്ച് പുലര്‍ത്തുന്നു. ദജ്ജാല് വരിക എന്നത് അവസാന നാളിന്റെ അടയാളമായി പറയുന്നുണ്ട്. ദാജ്ജാളിനോളം വലിയ പരീക്ഷണം ഭൂമിയില് വരാനില്ല എന്നും പ്രവാചകന് പറഞ്ഞതായിട്ടുണ്ട്. ദജ്ജാലിനെ കുറിച്ചും ഒരു പാട് ഹദീസുകള് വന്നിട്ടുണ്ട് അതില് അധികവും ഇപ്പറഞ്ഞത് പോലെ തീര്‍ത്തും കെട്ടിച്ചമച്ചതാണ്. അന്ത്യ ദിനം എന്ന് സംഭവിക്കും എന്നത് നമുക്ക് അറിയില്ല. ദജ്ജാല് വന്നാല് അത് ടി വി യില് ഫ്ലാഷ് ന്യൂസ് ആയി വരാനും സാധ്യത കുറവാണ്. പ്രവാചകന് പറഞ്ഞ കാര്യങ്ങളുടെ അടിസ്ഥാനം പരീക്ഷണമാണ്. അതിനെ മാറി കടക്കാന് വിശ്വാസികള്‍ക്ക് മാത്രമേ സാധിക്കൂ. നമ്മുടെ മുന്നില് പരീക്ഷണങ്ങള് ഒന്നിന് പിറകെ ഒന്നായി വന്നു കൊണ്ടിരിക്കുന്നു. അതിനെ എങ്ങിനെ മറികടക്കാം എന്നതാണ് നമ്മുടെ മുന്നിലെ വിഷയം. അന്ത്യ ദിനത്തിന്റെ അടയാളങ്ങള്‍ക്ക് വേണ്ടി നാം കാത്തു നില്‍ക്കരുത്. എപ്പോള് വന്നാലും സ്വീകരിക്കാന് നാം സന്നദ്ധരാകുക എന്നതാണ് നമുക്ക് ചെയ്യാന് കഴിയുന്നത്.\nആത്മവിശ്വാസത്തിന്റെ കരുത്തും സ്വാധീനവും\nഓർമ്മ മർത്യന് പുനർ ജീവിതം നല്കുന്നു (ശൗഖി)\nസ്വാതന്ത്ര്യ വാഞ്ചയെ കൂച്ചു വിലങ്ങിടാന് സാധ്യമല്ല


കടക്കാരില് നിന്നും രക്ഷപ്പെടാൻ വേഷം മാറി കർഷകപ്രക്ഷോഭത്തിനെത്തി; യുപി വ്യവസായിയെ കണ്ടെത്തി പൊലീസ് | to Escape Lenders UP man Changed Look and Camped at Farmers' Protest – News18 Malayalam\nകടക്കാരില് നിന്നും രക്ഷപ്പെടാൻ വേഷം മാറി കർഷക പ്രക്ഷോഭത്തിനെത്തി; യുപി വ്യവസായിയെ കണ്ടെത്തി പൊലീസ്\nസൗജന്യ ഭക്ഷണവും കഴിച്ച് സമരക്കാര്‍ക്കൊപ്പം കഴിഞ്ഞു വരികയായിരുന്ന ഇയാളെ കഴിഞ്ഞ ദിവസം പൊലീസ് കണ്ടെത്തുകയായിരുന്നു.\nLast Updated : December 18, 2020, 11:00 IST\nന്യൂഡൽഹി: കടംകേറി നിൽക്കക്കൊള്ളിയില്ലാതെ വന്നതോടെ വേഷം മാറി കർഷക പ്രക്ഷോഭത്തിൽ പങ്കു ചേര്‍ന്ന് വ്യവസായി. ഡൽഹി മുരാദ് നഗർ സ്വദേശിയായ പ്രവീൺ എന്നയാളാണ് കടക്കാരിൽ നിന്നും രക്ഷപ്പെടാൻ താടിവളർത്തി സിഖ് വേഷധാരിയായി പ്രക്ഷോഭത്തിനെത്തിയത്. കേന്ദ്രസർക്കാരിന്‍റെ പുതിയ കാർഷിക നയത്തിനെതിരെ രാജ്യത്തെ കർഷകർ രണ്ടാഴ്ചയിലധികമായി പ്രതിഷേധം തുടരുകയാണ്. തലസ്ഥാന നഗരിയുടെ അതിർത്തി കേന്ദ്രീകരിച്ചാണ് പ്രതിഷേധത്തിനായി തമ്പടിച്ചിരിക്കുന്നത്.\nഖാസിപുർ-ഖസിയാബാദ് അതിർത്തിയിലെ പ്രക്ഷോഭവേദിയിലാണ് പ്രവീൺ സിഖുകാരനായി എത്തിയത്. ഇവിടെ സൗജന്യ ഭക്ഷണവും കഴിച്ച് സമരക്കാര്‍ക്കൊപ്പം കഴിഞ്ഞു വരികയായിരുന്ന ഇയാളെ കഴിഞ്ഞ ദിവസം പൊലീസ് കണ്ടെത്തുകയായിരുന്നു. ഇതിനു മുമ്പും ഇയാളെ കാണാതായിട്ടുണ്ടെങ്കിലും കുറച്ച് ദിവസങ്ങൾ കഴിയുമ്പോൾ മടങ്ങിയെത്തുമായിരുന്നു എന്നാണ് വീട്ടുകാര് പറയുന്നത്. അതുകൊണ്ട് തന്നെ ഇത്തവണ കാണാതായപ്പോൾ ഇവർ ആദ്യം പരാതി നൽകിയിരുന്നില്ല. എന്നാൽ ദിവസങ്ങൾ പിന്നിട്ടിട്ടും കാണാതായതോടെ ഇക്കഴിഞ്ഞ ഡിസംബർ 12ന് കുടുംബം പരാതിയുമായി പൊലീസിനെ സമീപിക്കുകയായിരുന്നു.\nഇയാളുടെ മൊബൈൽ കേന്ദ്രീകരിച്ചാണ് പൊലീസ് അന്വേഷണം ആരംഭിച്ചത്. കർഷക പ്രക്ഷോഭ വേദിക്ക് സമീപത്തായി ഇയാളുടെ കാറും കണ്ടതോടെ ഇവിടെത്തന്നെയുണ്ടാകുമെന്ന് സ്ഥിരീകരിക്കുകയും ചെയ്തു. കാറിൽ കയറാൻ ശ്രമിക്കുന്നതിനിടെ വ്യാഴാഴ്ചയോടെ പൊലീസ് ആളെ തിരിച്ചറിയുകയായിരുന്നു എന്നാണ് എസ് പി ഇരജ് രാജ അറിയിച്ചത്.\n'താടി വളർത്തി സിഖുകാരനെപ്പോലെയായിരുന്നു പ്രവീൺ. കാറില് കയറുന്നതിനിടെയാണ് ഇയാളെ തിരിച്ചറിഞ്ഞത്' പൊലീസ് പറയുന്നു. കടം കയറി മുങ്ങി നിൽക്കുകയാണെന്നും കടക്കാരിൽ നിന്നുള്ള സമ്മര്‍ദ്ദം സഹിക്കാൻ വയ്യാതെയാണ് മുങ്ങിയതെന്നുമാണ് ഇയാൾ പൊലീസിനോട് പറഞ്ഞത്.\nFirst published: December 18, 2020, 11:00 IST\nFarm billFarm Bill ProtestIndiaNew Delhi


ഡൽഹിയിൽ ആം ആദ്മി എംഎൽഎയ്ക്ക് നേരെ വധശ്രമം; പ്രവർത്തകരിൽ ഒരാൾ കൊല്ലപ്പെട്ടു\nHomeദേശീയംഡൽഹിയിൽ ആം ആദ്മി എംഎൽഎയ്ക്ക് നേരെ വധശ്രമം; പ്രവർത്തകരിൽ ഒരാൾ കൊല്ലപ്പെട്ടു\nന്യൂഡൽഹി: ആം ആദ്മി പാർട്ടി എംഎൽഎ നരേഷ് യാദവിനും പ്രവർത്തകർ‌ക്കും നേരെ വെടിവയ്പ്. ക്ഷേത്ര സന്ദർശനം കഴിഞ്ഞ് മടങ്ങുംവഴിയാണ് മെഹ്റോളി എംഎൽഎയായ നരേഷ് യാദവിനും സംഘത്തിനും നേര്‍ക്ക് വെടിവയ്പുണ്ടായത്. ആം ആദ്മി പാർട്ടിയാണ് ഔദ്യോഗിക ട്വിറ്റർ അക്കൗണ്ടിലൂടെ വിവരം പുറത്തുവിട്ടത്.[www.malabarflash.com]\nഡൽഹി നിയമസഭാ തെരഞ്ഞെടുപ്പിൽ ആംആദ്മി വൻവിജയം നേടി അധികാരത്തുടർച്ച ഉറപ്പിച്ചതിന് പിന്നാലെയാണ് പാര്‍ട്ടി എംഎല്‍എയുടെ നേര്‍ക്ക് വധശ്രമമുണ്ടായിരിക്കുന്നത്.\nആക്രമണത്തിൽ പ്രവർത്തകരിൽ ഒരാൾ കൊല്ലപ്പെടുകയും മറ്റൊരാൾക്ക് ഗുരുതരമായി പരിക്കേറ്റതായുമാണ് റിപ്പോർട്ട്. എംഎല്‍എയെ അനുഗമിച്ചിരുന്ന അശോക് മന് എന്നയാള്‍ക്കാണ് വെടിയേറ്റതെന്ന് ആപ് രാജ്യസഭാ എംപി സഞ്ജയ് സിംഗ് പറഞ്ഞു.\nസംഭവത്തിൽ കിഷന്‍ഗഡ് പോലീസ് എഫ്ഐആര് രജിസ്റ്റര് ചെയ്ത് അന്വേഷണം ആരംഭിച്ചു. അക്രമികളെ കുറിച്ച് വിവരം ലഭിച്ചിട്ടില്ല.\nAAP Attack Delhi National News ദേശീയം


ഓഹരി വിപണിയെ സജീവമാക്കി ബുള് തരംഗം | Sirajlive.com\nഓഹരി വിപണിയെ സജീവമാക്കി ബുള് തരംഗം\nDec 22, 2013 11:45 pm |\nഓഹരി വിപണികളില് വീണ്ടും ബുള് തരംഗം. ആര് ബി ഐ യും യു എസ് ഫെഡ് റിസര്‍വും അവയുടെ പണ വായ്പ്പ അവലോകനത്തില് കടുത്ത നടപടികള്‍ക്ക് മുതിരാത്തത് ഇന്തോ-യു എസ് ഓഹരി വിപണികളെ സജീവമാക്കി. വിപണിക്ക് അനുകൂലമായ തീരുമാനം കേന്ദ്ര ബേങ്കുകള് പുറത്തുവിട്ടത് ആഭ്യന്തര വിദേശ നിക്ഷേപകരെ ഓഹരി വിപണിയിലേക്ക് അടുപ്പിച്ചു.\nനിഫ്റ്റിയും സെന്‍സെക്‌സും വാരാരംഭത്തില് അല്‍പ്പം തളര്‍ച്ചയിലായിരുന്നങ്കിലും പിന്നീട് നേട്ടം കൈവരിച്ചു. ഇതിന്റെ ഫലമായി ബി എസ് ഇ സുചിക 364 പോയന്റും നിഫ്റ്റി 105 പോയിന്റും പ്രതിവാരനേട്ടം കൈവരിച്ചു. തിങ്കളാഴ്ച തുടക്കത്തില് 20,715 ല് നിന്ന് 20,593 ലേക്ക് താഴ്ന്ന ബി എസ് ഇ പിന്നിട് തിളക്കമാര്‍ന്ന പ്രകടനം കാഴ്ചവെച്ചു. ഇതോടെ 21,000 ലെ നിര്‍ണായക തടസ്സം കടന്ന് 21,117 വരെ കയറി. ഉയര്‍ന്ന നിലവാരത്തിലെ ലാഭമെടുപ്പ് മുലം സെന്‍സെക്‌സ് വാരാന്ത്യം 21,079 ലാണ്. വിപണിയുടെ സാങ്കേതിക വശങ്ങള് വിലയിരുത്തിയാല് ഈ വാരം വിപണി ഒരു കണ്‍സോളിഡേഷന് ശ്രമം നടത്താം.\nനിഫ്റ്റി താഴ്ന്ന നിലവാരമായ 6129 വരെ പരീക്ഷണം നടത്തിയ ശേഷം 6283 ലേക്ക് കയറി. പോയവാരം 1.72 ശതമാനമാണ് സൂചിക കയറിയത്. ഇടപാടുകള് അവസാനിക്കുമ്പോള് നിഫ്റ്റി 6274 പോയന്റിലാണ്. സൂചികക്ക് 6328-6382 ല് പ്രതിരോധവും 6174-6020 ല് താങ്ങുമുണ്ട്. ഫ്യൂചേഴ്‌സ് ആന്‍ഡ് ഓപ്ഷന്‍സില് ഡിസംബര് സീരിസ് സെറ്റില്‍മെന്റ്റ് വ്യാഴാഴ്ചയാണ്. ബുധനാഴ്ച ക്രിസ്തുമസ് അവധിയായതിനാല് രണ്ട് ദിവസം മാത്രം സെറ്റില്‍മെന്റിന് ശേഷിക്കുന്നുള്ളു.\nഫാര്‍മസ്യുട്ടിക്കല്, പെട്രോളിയം ഗ്യാസ്, പവര്, റിയാലിറ്റി, ഓട്ടോ മൊബൈല് ഓഹരികളില് വാങ്ങല് താത്പര്യം ശക്തമായിരുന്നു. അമേരിക്കന് സമ്പദ്ഘടന ഉണര്‍വിന്റെ പാതയിലേക്ക് നീങ്ങുന്നുവെന്ന സുചനകള് ടെക്‌നോളജി വിഭാഗം ഓഹരികളെയും ശ്രദ്ധേയമാക്കി. ഇന്‍ഫോസീസ്, വിപ്രോ, റ്റി സി എസ് എന്നിവ തിളങ്ങി.\n4.8 ശതമാനം നേട്ടത്തിലുടെ തിളക്കമാര്‍ന്ന പ്രകടനം റിലയന്‍സ് ഇന്‍ഡസ്ട്രീസ് പുറത്തുവിട്ടു. സണ് ഫാര്‍മ്മ, സിപ്ല, ഡോ. റെഡീസ് എന്നിവയും മുന്നേറി. ഏറ്റവും ശക്തമായ പ്രകടനം നടത്തിയ മാരുതി സുസുക്കിയുടെ നിരക്ക് ഏഴു ശതമാനം വര്‍ധിച്ച് 1810 ലേക്ക് അടുത്തു. ഡെറിവേറ്റീവ് മാര്‍ക്കറ്റിലും ക്യാഷ് മാര്‍ക്കറ്റിലും ഇടപാടുകളുടെ വ്യാപ്തി രണ്ടാം പകുതിയില് കുതിച്ച് ഉയര്‍ന്നു. ബി എസ് ഇ യില് ഇടപാടുകള് 11,772.25 കോടി രൂപയായും നിഫ്റ്റിയില് 60,818.97 കോടി രൂപയായും ഉയര്‍ന്നു.\nസാമ്പത്തിക മേഖലയില് ഉണര്‍വ് കണ്ട് തുടങ്ങിയതിനാല് കടപത്രം ശേഖരിക്കുന്നത് കുറക്കുമെന്ന് അമേരിക്കന് കേന്ദ്ര വ്യക്തമാക്കി. ഇത് യു എസ് ഡോളര് സുചികക്ക് നേട്ടമായി. ഡൗ ജോണ്‍സ് സുചിക മുന്ന് ശതമാനം നേട്ടത്തിലുടെ റെഗക്കാര്‍ഡ് പ്രകടനം കാഴ്ചവെച്ചു. നാസ്ഡാക്കും എസ് ആന്‍ഡ് പി ഇന്‍ഡക്‌സും മികവിലാണ്. ഡോളറിന്റെ മികവ് സ്വര്‍ണത്തിനു തിരിച്ചടിയായി. ജൂണിനു ശേഷം ഇതാദ്യമായി രാജ്യാന്തര വിപണിയില് സ്വര്‍ണം ട്രോയ് ഔണ്‍സിന് 1190 ഡോളറായി.\nRelated Topics: share market


കോഴിക്കോട് ഉരുള്‍പൊട്ടല്; 30 കുടുംബങ്ങളെ മാറ്റിപ്പാര്‍പ്പിച്ചു - themediasyndicate\nകോഴിക്കോട്: ആനക്കാംപൊയില് മറിപ്പുഴ, തേന്‍പാറ വനമേഖലകളില് ഉരുള്‍പൊട്ടി. മറിപ്പുഴ വനമേഖലയിലാണ് വൈകീട്ട് ആറോടെ ആദ്യം ഉരുള്‍പൊട്ടിയത്. തുടര്‍ന്ന് തേന്‍പാറ വനമേഖലയിലും ഉരുള്‍പൊട്ടലുണ്ടായി. ആളപായമില്ല. വനത്തോട് ചേര്‍ന്ന വീടുകളില് വെള്ളം കയറി. പ്രദേശം പൂര്‍ണമായും ഒറ്റപ്പെട്ട നിലയിലാണ്.\nആനക്കാംപൊയിലില്‍നിന്ന് 30 ഓളം കുടുംബങ്ങളെ അധികൃതര് മാറ്റിപ്പാര്‍പ്പിച്ചു. രക്ഷാപ്രവര്‍ത്തനത്തിനായി പോലീസും ഫയര്‍ഫോഴ്‌സും സ്ഥലത്തെത്തി. ഉരുള്‍പൊട്ടലില് ആറ് കുടുംബങ്ങള് അകപ്പെട്ടതായി അധികൃതര് പറഞ്ഞു. എല്ലാവരെയും രക്ഷപെടുത്തിയിട്ടുണ്ട്. ദുരിതാശ്വാസ പ്രവര്‍ത്തനങ്ങള് പുരോഗമിക്കുകയാണെന്ന് അധികൃതര് പറഞ്ഞു.\nതുഷാരഗിരി വിനോദസഞ്ചാര കേന്ദ്രത്തിലും നാശനഷ്ടമുണ്ടായി. മലയോര മേഖലകളില് രാവിലെ മുതല് കനത്ത മഴയാണ് തുടരുന്നത്. ഇരവിഞ്ഞിപുഴയുലും ചാലിയാര് പുഴയിലും വലിയ തോതില് വെള്ളം കൂടിയിട്ടുണ്ട്. പുല്ലൂരാമ്പാറയിലേക്കുള്ള ഗതാഗതം തടസ്സപ്പെട്ടു. തോടുകള്‍ക്ക് സമീപമുള്ള റോഡുകള് വെള്ളത്തില്‍മുങ്ങി. തിരുവമ്പാടി മേഖലയില് വ്യാപക കൃഷിനാശം സംഭവിച്ചിട്ടുണ്ട്. കോഴിക്കോട് ജില്ലയുടെ മലയോര മേഖലകളില് ജാഗ്രതാ നിര്‍ദേശം പുറപ്പെടുവിച്ചതായി കലക്ടര് യു.വി. ജോസ് അറിയിച്ചു.


എബിഎസ് സുരക്ഷയില് കെടിഎം ഡ്യൂക്ക് 200 ഡീലര്‍ഷിപ്പുകളില്; വില 1.60 ലക്ഷം രൂപ - The Newsrupt\nഎബിഎസ് സുരക്ഷയില് കെടിഎം ഡ്യൂക്ക് 200 ഡീലര്‍ഷിപ്പുകളില്; വില 1.60 ലക്ഷം രൂപ\nPosted4Dec 2018 at 11:40 AM\n390 ഡ്യൂക്കില് നല്‍കിയിരുന്ന അതേ ഡ്യുവല് ചാനല് എബിഎസാണ് 200 ഡ്യൂക്കിലും. എബിഎസില്ലാത്ത ഡ്യൂക്ക് 200 പതിപ്പ് വില്‍പ്പന തുടരുമെന്ന് കമ്പനി.\nകൂടുതല് സുരക്ഷ നല്‍കുന്ന ആന്റി ലോക്ക് ബ്രേക്കിങ് സിസ്റ്റം (എബിഎസ്) ഉള്‍പ്പെടുത്തിയ കെടിഎം ഡ്യൂക്ക് 200 ഡീലര്‍ഷിപ്പുകളിലെത്തി. 1.60 ലക്ഷം രൂപയാണ് വാഹനത്തിന്റെ ഡല്‍ഹി എക്സ്ഷോറൂം വില. നോണ് എബിഎസിനെക്കാള് ഒമ്പതിനായിരം രൂപയോളം കൂടുതലാണ് എബിഎസ് സുരക്ഷയില് എത്തുന്ന ഡ്യൂക്കിന്റെ വില. 390 ഡ്യൂക്കില് നല്‍കിയിരുന്ന അതേ ഡ്യുവല് ചാനല് എബിഎസാണ് 200 ഡ്യൂക്കിലും കമ്പനി ഉള്‍പ്പെടുത്തിയത്. എബിഎസ് പതിപ്പു വന്നെങ്കിലും കെടിഎം ഡീലര്‍ഷിപ്പുകളില് എബിഎസില്ലാത്ത ഡ്യൂക്ക് 200 പതിപ്പ് വില്‍പ്പന തുടരുമെന്ന് കമ്പനി അറിയിച്ചിട്ടുണ്ട്.\nഎബിഎസ് ഉള്‍പ്പെടുത്തിയത് ഒഴികെ മറ്റു മാറ്റങ്ങളൊന്നും പുതിയ 200 ഡ്യൂക്കിനില്ല. 2019 ഏപ്രില് മുതല് രാജ്യത്തു പ്രാബല്യത്തില് വരാന്‍പോകുന്ന സുരക്ഷാ ചട്ടങ്ങള് മാനിച്ചാണ് 200 ഡ്യൂക്കിന് എബിഎസ് നല്‍കാനുള്ള കമ്പനിയുടെ തീരുമാനം. 2013 മുതലാണ് 200 ഡ്യൂക്ക് വില്‍പ്പനയ്ക്കു ഇന്ത്യയില് വില്‍പ്പന ആരംഭിച്ചത്. ജര്‍മ്മന് വാഹന ഘടക നിര്‍മ്മാതാക്കളായ ബോഷില് നിന്നുള്ള എബിഎസ് സംവിധാനമാണ് വാഹനത്തില് ഉള്‍പ്പെടുത്തിയിരിക്കുന്നത്. 199.5 സിസി സിംഗിള് സിലിണ്ടര് ഫോര് വാള്‍വ് ലിക്വിഡ് കൂള്‍ഡ് എന്‍ജിന് തന്നെയാണ് വാഹനത്തിന് കരുത്തേകുക. 25 ബിഎച്ച്പി പവറും 19.2 എന്‍എം ടോര്‍ക്കുമേകുന്നതാണ് ഈ എന്‍ജിന്.6സ്പീഡാണ് ഗിയര്‍ബോക്സ്. ഓറഞ്ച്, വൈറ്റ്, ബ്ലാക്ക് എന്നീ മൂന്ന് നിറങ്ങളില് വാഹനം ലഭ്യമാകും.\nകരുത്തേറിയ ഡ്യൂക്ക് ശ്രേണിയിലേക്ക് അടുത്തിടെയാണ് കുഞ്ഞന് ഡ്യൂക്കിനെ കെടിഎം അവതരിപ്പിച്ചത്. 1.18 ലക്ഷം രൂപയാണ് കുഞ്ഞന് ഡ്യൂക്കിന്റെ വില. എന്നാല് ഇന്ത്യന് വിപണിയില് 125 ശ്രേണിയില് ഏറ്റവും വില കൂടിയ പ്രീമിയം ബൈക്കാണ് ഡ്യൂക്ക് 125. മോഡല് നിരയില് 200 ഡ്യൂക്കിനും താഴെ ഇടംകണ്ടെത്തുന്ന 125 ഡ്യൂക്ക്, ഇന്ത്യയില് കെടിഎം അവതരിപ്പിക്കുന്ന ഏറ്റവും ചെറിയ ബൈക്കാണ്. യുവാക്കളെ ലക്ഷ്യമിട്ടായിരുന്നു കെടിഎം ഡ്യൂക്ക് ഇന്ത്യയിലേക്ക് എത്തിയത്. ഇതില് വിജയം കാണാനും കമ്പനിക്ക് സാധിച്ചു.\nDukesKTM DukeKTM 200 Duke